
1. INLEIDING. 


Voor 1912 was die opvattings aangaande die faktore wat `n 
rol speel by die metamorphose-verskynsel van die Amphibia van 
'n baie spekulatiewe aard. Allerlei menings is van tyd tot tyd 
geopper. Die vroeër geskiedenis van die hele kwessie is taamlik 
goed opgesom in die werk van Morse (1918). Barfuth (1887) 
skryf die atrophie van die larvale organe gedurende die gedaante- 
verwisseling toe, aan `n opheffing van die trophiese invloed van 
die sympathiese senuwee-toevoer, terwyl ander, soos Metchnikoff 
(1883), Anglas, Noetzel (1895), Guieweyse (1905), ens., phago- 
cytose beskou as die oorsaaklike faktor. Jacoby (19017) is van 
mening dat phagocytose slegs `n ondergeskikte faktor is en dat 
in autolyse die grondoorsaak gesoek moet word. Barfuth (1887b), 
Bataillon (18917) en Mercier (1906) is almal laasgenoemde opvatting 
toegedaan maar gaan verder en gee aan die hand dat die oorsaak 
van die autolyse, altans wat betref die atrophie van die larvale 
stert, te wyte is aan 'n verminderde bloedstoevoer, veroorsaak 
deurdat die groeiende urostyl die dorsale aorta toedruk. 


Die ondersoek na die grondoorsaak van die metamorphose 
by Amphibia het `n heeltemal nuwe rigting ingeslaan toe Babak 
(1905) en Wintrebert (1908) aan die hand gegee het dat dit moet 
gesoek word in die werking van een of ander hormoon in die 
sin van Bavliss en Starling. Werklike vordering in hierdie nuwe 
aangeduide rigting is egter nie gemaak nie voordat |J. F. 
Gudernatsch eers in 1912 die resultate van sy tans klassieke 
experimente in verband met die voeding van paddalarves met 
verskillende endokrine kliere, gepubliseer het nie. (Gudernatsch 
se experimente het daarin bestaan dat jong paddalarves wat nog 
9'n tekens van naderende metamorphose vertoon nie, met kalfs- 
thvroied gevoed is, met die gevolg dat hulle dadelik alle groei 
gestaak, en die gedaanteverwisseling begin het. Binne sewe dae 
het die agter- en voorpote verskyn en die stert `n reduksie onder- 
gaan : die volwasse paddas na afloop van die metamorphose was 
baie klein. Die normale gedaanteverwisseling wat dus eers van. 
twee tot vier maande later sou ingetree het, is deur hierdie 
thvroied-voeding binne sowat `n sewe dae voltrek. 


As gevolg van hierdie en later esperimente het Gudernatsch 
(os G Id), 1015) tot die gevolgtrekking gekom dat die thyroied 
een of ander este nddeel bevat wat groei onderdruk en 
differensiëring prikkel sodat op hierdie wyse die metamorphose 
verhaas word. Hierdie werk van Gudernatsch het aan die vroeër 
ondersoek `n heeltemal nuwe rigting gegee. Die gevolg was die 
toestroming van `n geweldige aantal ondersoekers, sodat daar 
vandag op min ander terreine van die experimentele zoëlogie so'n 
uitgebreide literatuur bestaan as op hierdie gebied. 


Dat daar `n groot aantal faktore is wat `n rol speel by die 
intreding en verloop van die metamorphose-verskynsel is seker. 
Ons noem maar net `n paar van die belangrikste: ouderdom en 
Ee (Adolph 1931); voeding (Barfuth 1887a; Power 1903; 
Adolph 1931); suurstof (Huxley r92s; Hel iosz:Gazber ibzi; 
Ee 1929); temperatuur (Uhlenhuth 1919a, 1921; Adler 1916). 


Hierdie faktore is egter almal ondergeskik aan die hoof- 
faktor, wat met Gudernatsch se ondersoekinge vir die eerste keer 
aan die lig gekom het, nl. die skildklier. Soos Hart (1922) dit 
tereg uitdruk in sy ''Beitrige zur biologischen Bedeutung der 
innersekretorischen Organe 1): “Die auszeren Faktoren der 
Umwelt wirken bestimmend auf Eintritt und Ablauf der Meta- 
morphose nur durch die Beeinflussung der Funktion der Schild- 
driise.”” 


Die resultate van (rudernatsch is sedertdien nie alleen deur 
tallose ondersoekers herhaal en bevestig nie, maar ook in alleriet 
nuwe rigtings uitgebrei. (Morse 1914; Romeis T913b, I1915a, 
1915b, 1923; Lenhart 1918; Rogoff en Marine 1916; Swingle 1917, 
1918, 1919a, 1919b, I919C, 1920, 1022, 1923, 1924, 1926; Swingle, 
Helff en Zwemer 1924; Schulze 1021, 1922, 1024; Abelin en 
Scheinfinkel 1023; Abelin 1920, 1921: Uhlenhuth 1619, 1025, 
Ingram 1928-29; Helf 1926; Gaddum 1924-28; Hoskins en 
Hoskins 1920; Groebbels 1922; Jensen 1920; Heringa 1924; 
Hoskins 1922; en andere.) 


Verdere bewys vir die noodsaaklikheid van die thvroied vir 
die metamorphose van die Anura is gelewer, toe Allen (1917-18) 
daarin geslaag het om hierdie orgaan by larves van Rana pipiens 
te verwyder met die gevolg dat die gedaanteverwisseling heeltemal 
uitgebly het. Hy vind verder dat die afwesigheid van die skild- 
klier nie die vroeër ontwikkeling van die larve, tot op die stadium 
waar die agterpote hulle eerste verskyning maak, beinvloed nie. 

Verdere ontwikkeling en differensiasie hou egter vanaf hierdie 
stadium op en metamorphose vind nie plaas nie. 


Hoskins en Hoskins (1919) het kort hierna die experimente 
van Allen herhaal en vind `n hyperplasie van die hypophyse na 
verwydering van die thyroied. Die gevolg is `n prikkeling tot 
versnelde groei wat uitloop op die verkry van reuse-larves. 


Dat die skildklier tydens die metamorphose ingrypende 
veranderings ondergaan is ook experimenteel bewys deur Swingle 
(1923), asook deur Slowikowska (1923). Word nl. by `n baie 
jong larve, wat nog g'n tekens van naderende metamorphose 
vertoon nie, die thyroied van 'n metamorphoserende larve inge- 
plant, dan bring dit die gedaanteverwisseling teweeg binne vyftien 
tot sewentien dae. Word dieselfde transplantasie by `n thyroied- 
lose larve gedoen, vind metamorphose ook onmiddellik plaas. 


Dat daar `n verband bestaan tussen verskillende endokriene 
organe en die metamorphose-verskynsel het reeds geblyk uit die 
experimente van Gudernatsch en is later deur talryke ondersoekers 
bevestig en uitgebrei. Rogers (1918) en Uhlenhuth (1918) bewys 
b.v. deur experimente, dat daar tussen thymus en thyroied `n 

soort van antagonisme bestaan; `n gevolgtrekking waartoe 
Gudernatsch reeds vroeër gekom het. 


Dat die thvroied vir sy normale ontwikkeling afhanklik is 
'an die teenwoordigheid van die hypophyse is die eerste bewys 
deur Adler (1914). Smith (1916) en Allen (1916) het ongeveer 
gelyktydig en onafhanklik Adler se werk verder uitgebrei. Hulle 
vind dat verwydering van die hypophyse by Anura-larves baie 
groot stoornisse in die groei en ontwikkeling teweegbring. Meta- 
morphose bly uit, en mikroskopiese ondersoek toon aan dat die 
thyroiede van die hypophyselose diere heeltemal rudimentêr bly, 
en gevolgelik nie funksioneer nie. Die afwesigheid van die 
hypophyse verhinder dus op een of ander manier die normale 
ontwikkeling van die skildklier, wat dan weer as gevolg het die 
vertraging of algehele opheffing van die metamorphose. 


Dat die verhouding tussen thvroied en hypophyse hier egter 
nie so `n eenvoudige is nie, blyk uit die wedersprekende resultate 
wat deur Allen (1919) en Smith (1919) verkry is. Eersgenoemde 
het daarin geslaag om hypophyselose larves tot metamorphose 
te bring deur voeding met thyroied, terwyl laasgenoemde beweer 
dat dit nie moontlik is nie. 

Rogers (1918) asook Hoskins en Hoskins (1919) vind Hd 
hyperplasie van die hypophyse na verwydering van die thyroied, 
terwyl Larson (1919) verder histologiese verskille vind tussen die 
hypophyses van normale en thyroiedlose larves. 


Dat dit die voorlob van die hypophyse is wat in verband 
staan met die thyroied-werking, blyk uit die ondersoekinge van 
Allen (1918, 1919; 1920) en Swingle (1923). Ook latere werk 
deur Uhlenhuth en Schwarzbach (1927, 1929), Spaul (1925), 
Uhlenhuth (1921, 1922, 1923) en andere bewys onteenseglik dat 
die voorlob van die hypophyse `n invloed het op die metamorphose 
deur bemiddeling van die thyroied, terwyl Ingram (1929) as 
gevolg van `n histologiese studie van die thyroiede van Rana 
clamitans-larves waarby die voorlob van die hypophyse ingeplant 
was, ook tot dieselfde gevolgtrekking kom. (Ook het Hogben 
(1923) en Spaul (1924, 1930) bewys dat die Axolot, `n Urodeel 
wat normaal nie metamorphoseer nie, tot gedaanteverwisseling 
gebring kan word deur voeding met die voorlob van die hypo- 
physe. 


Experimenteel is dit dus sonder twyfel bewys dat `n verhoogde 
aktiviteit van die thyroied, of altans `n verhoogde konsentrasie 
van die aktiewe bestanddeel van die thyroied in die bloedstroom, 
en `n moontlike gelyktydige of voorafgaande hyperplasie van die 
hypophyse, verantwoordelik is vir die metamorphose-verskynsel 
by die Anura. `Oor die histologiese veranderinge wat hierdie 
toename in aktiviteit van die thyroied gedurende die metamorphose 
ten grondslag lê, is daar tot dusver nog lank nie soveel navorsing 
gedoen as wat daar op experimenteel gebied gepresteer is nie. 
So `n histologiese ondersoek sou nie alleen baie lig kan werp op 
die kwessie van die werkelike verhouding tussen hypophyse en 
thyroied nie, maar veral op die werkingswyse van die thyroied. 


Hierdie kwessie van die wyse waarop die skildklier sy 
hormoon sekreteer en dit aan die bloedstroom afgee is nog lank 
nie duidelik nie. By soogdiere en tot `n aansienlike mate by een 
of twee van die Urodela, is die saak reeds aangepak (Uhlenhuth 
1025; Bensley 1916; Cowdry 1922; e.a.). Aangesien die thyroied 
so ʼn belangrike rol speel by die metamorphose van die Anura en 
die verhoogde aktiviteit goed gekorreleer kan word met die ver- 
skillende fases van die proses, behoort `n histologiese en €vto- 
logiese ondersoek van die thyroied gedurende die gedaante- 
verwisseling heelwat lig op die kwessie te werp. 

Die algemene ontwikkeling van die skildklier van Anura is 
vir die eerste keer deur Miller (18717) by Rana temporaria en deur 
Goette (1875) by Bombinator, beskrywe. Eersgenoemde vind dat 
die thyroted sy ontstaan het as `n ventrale uitstulping van die 
vloer van die pharvynx. Hierdie anlage is in die begin onparig 
maar word later in twee verdeel deur die ontwikkeling van die 
copula van die hyoied. Hy volg dan die verdere ontwikkeling 
van die klier vanaf die stadium waar dit as `n soliede massa 
voorkom tot waar dit oorgaan in `n losser samestelling. (Gelyk- 
tydig hiermee is daar `n verdwyning van die pigmentselle wat 
kenmerkend is van die vroeëre stadia. Daarna ontwikkel die 
follikels, omgewe deur `n enkele laag epitheel en gevul met `n 
koiloied. Verder haal hy aan dat by jong volwasse paddas die 
hele thyroied uit follikels bestaan gevul met `n Kkolloied. 


De Meuron (1886) en later Maurer (1888) beskrywe ook die 
vroeëre ontwikkeling van die thyroiedklier van die Anura. 
Laasgenoemde vind dat die verdeling van die mediane anlage 
plaasvind op die 13mm .-stadium. Die selle is sterk gepigmenteer 
en vertoon die eerste aanwysings van follikelvorming. Hy gaan 
egter nie op die verdere ontwikkeling baie noukeurig in nie. 


Wat algemene histogenese betref, is die thyroied van die 
Anura dus taamlik goed uitgewerk, maar in hierdie vroeëre onder- 
soekinge is daar van enige korrelasie tussen die histologiese 
voorkoms en die verskillende stadia van die metamorphose g'n 
sprake nie. Die eerste werk waar so `n korrelasie tot `n geringe 
mate aangedurf is, vind ons in die ondersoekinge van Adler (1914) 
oor die invloed van temperatuur op die ontstaan van neotenie by 
die Anura. 


Allen (1919) was die eerste om `n werklike poging aan te 
wend om die groei van die thvroied gedurende die normale 
metamorphose op kwantitatiewe wyse uit te druk. Hier vind 
ons vir die eerste keer `n poging om `n definitiewe korrelasie aan 
te dui tussen thvroiedgroei en algemene ontwikkelings-kenmerke 
soos ligeaamslengte, lengte van agterpote, stertresorpsie, ens. Hy 
vind dat hv Bufo lentiginosus-larves daar `n taamlike groot toe- 
name in die volume van die thvroied is gedurende die metamor- 
phose, 'n vergroting wat sy maksimum bereik op dié moment 
wanneer die voorpote deur die operkulêre vel breek: die verskynsel 
word deur hom toegeskrywe aan 'n toename in die hoeveelheid 
kolloied in die follikels. 

Hoskins en Hoskins (1416) meld weer dat by ana sylvatica- 
larves daar @'n opvallende groei van die thyroied te bespeur is 
gedurende die metamorphose nie. Hulle baseer hulle bevindings 
egter bloot op `n kwalitatiewe ondersoek en hulle resultate verloor 
dus die grootste deel van hulle waarde. U hlenhuth (1924) vind 
by EE EE n opvallende groei en skielike styging in die 
verhouding van die derde w EE van klier-gewig EE EDE 
tot die liggaamslengte op daardie stadium. Hy baseer sy ge- 
gewens op paraffien-rekonstruksies van die klier. Mayerowna 
(19232) vind by Rana esculenta-larves `n vergroting van die 
thvroied asook `n epitheel-verhoging kort voor en gedurende die 
metamorphose. Na die metamorphose is daar 'n verkleining van 
die klier en `n verlaging van die epitheel. 

Verreweg die belangrikste werk in verband met die histologie 
en groei van die thyroied gedurende die hele ontwikkelingsverloop, 
is dié van Sklower (1625). Hy vind dat die ontwikkeling van 
die skildklier by Rana temporaria-larves twee maksima vertoon. 
Die eerste geskied gedurende wat hy die 'prometamorphose” 
noem, d.i. die periode vanaf die eierstadium tot op die tydstip 
waarop die uitwendige kiewe verdwyn, d.w.s. voordat die agter- 
poot-anlages nog hulle verskyning gemaak het. Die tweede 
maksimum val kort voor en gedurende die metamorphose. Maar 
nie alleen vind hy `n funksie-vermeerdering gedurende die vroeër 
ontwikkeling nie maar ook dat die thyroied by die volwasse dier 
'n jaarlikse siklus deurloop. `n Afwisselende funksie-vermeerde- 
ring en funksie-vermindering is duidelik histologies waarneem- 
baar. Dit vertoon b.v. 'n toestand van maksimale aktiviteit net 


na afloop van die bronstyd en `n periode van minimale aktiviteit 
gedurende die winter. 


'n Werk veral van belang in verband met die wyse waarop 
die thyroied sy sekresie in die bloedstroom stort, is gedoen deur 
Zofja Hirschlerowa (1927). Hierin word veral die posisie en 
bou van die Golgi-apparaat in die skildklierselle van Rana 
esculenta-larves gedurende die metamorphose, nagegaan. 


Met 'n werkie van Etkin (1930) oor die groei van die thvroied 
by Rana pipiens-larves gedurende die metamorphose en `n kort 
histologiese ondersoek deur Dorothy Clements (1932) oor histo- 
logiese veranderinge van thyroied en hypophyse gedurende die 
normale en versnelde metamorphose van Rana temporaria-larves, 
is die literatuur-lys oor hierdie onderwerp beëindig. Deur middel 
van sel-telling in seriesnitte van die thyroied, Ek Etkin dat 


7 


daar `n geweldige toenamu in die groei van die klier is gedurende 
die metamorphose, en dat die maksimale groei plaasvind 
gedurende die tyd vandat die agterpote aktief begin groei totdat 
die stertresorpsie `n aanvang neem. Die kolloied-volume vertoon 
'n parallelle toename. Verder vind hy dat die verhouding van 
die aantal epitheelselle in die thyroied tot die kolloied-volume 
gedurende bogenoemde tydperk, vier- tot vyf-maal vermeerder 
en dan min of meer konstant bly. Hy interpreteer sy resultate 
as sou dit aantoon dat die hoofbelang van die thyroied gedurende 
die latere stadia van die metamorphose geld. 


In die histologiese ondersoek van Clements kom daar nie 
juis veel nuuts voor die dag nie. Sy vind by larves wat versnelde 
metamorphose as gevolg van hypophyse-behandeling ondergaan, 
9'n afwyking van die normale histologie soos by die kontroles 
gedurende die normale .metamorphose aangetref is nie. Waar 
die versnelling van die metamorphose geskied deur toediening van 
thvroied, vind sy dat die larvale thyroied min of meer onont- 
wikkeld bly. 


Die doel van hierdie ondersoek: Vir sover my bekend is 
n histologiese ondersoek van die ontwikkeling van die thyroied 
gedurende die metamorphose nog by g'n enkele Suid-Afrikaanse 
Anura onderneem nie. Verder is al die ondersoekinge oor die 
histologie van die thyroied van die Anura tot dusver nog altoos 
beperk gebly tot die soorte wat `n gewone normale ontwikkeling 
deurloop. By normale ontwikkeling bedoel ons hier die tydperk 
vandat die agterpoot-anlages vir die eerste keer verskyn totdat 
die metamorphose beëindig is en die volwasse liggaamsvorm 
bereik is, `n tydperk wat van drie tot vier maande duur. Word 
Sulke larves met thvroied gevoed of daarmee ingeplant of ook 
thvroxine bygevoeg by die water waarin hulle leef, dan word 
die tydperk verkort tot ongeveer tien dae. Onder die Suid- 
Afrikaanse Anura is daar egter soorte by wie die normale 
metamorphose slegs sowat tien dae duur instede van die gewone 
drie tot vier maande. Ongetwyfeld sou ons dus verwag dat die 
skildklier van hierdie vorme sou verskil van die gewone. Die 
voorwerp van hierdie ondersoek, Arthroleptella, is 'n genus met 
so `n normale verkorte metamorphose. Dergelike genera onder 
die Suid-Afrikaanse Anura is b.v. Breviceps (de Villiers 1929); 
Anhydrophryne (Warren 1922). 'n Ander belangrike verskynsel 
by hierdie genera, behalwe die verkorte metamorphose-periode, 

is die feit dat hulle ontwikkeling nie-akwatiel is. Dat daar `n 
verband moet bestaan tussen hierdie nie-akwatiele ontwikkeling 
en die versnelde metamorphose 1ê voor die hand; dit is dus 
duidelik dat ons hier te doen het met `n geval van reeds oorerflike 
versnelde metamorphose. 


Die doel van hierdie ondersoek is om vas te stel in hoeverre 
die histologiese bou van die thyroied van `n Arthroleptella-soort, 
met `n oorerflike versnelde metamorphose, afwyk van die thyroied 
van `n soort met normale metamorphose. As normaal is gebruik 
Bufo angusticeps, `n ander Suid-Afrikaanse padda met `n 
metamorphose-periode van drie tot vier maande, wat op ''die 
Vlakte” van Stellenbosch baie algemeen voorkom en waarvan 
die thyroied ook nog nie beskryf is nie. Vir verdere vergelyking 
is die thyroiede van Bufo-larves gedurende die experimenteel- 
versnelde metamorphose as gevolg van (a) thyroxine-behandeling 
en (b) hypophyse-behandeling, ook ondersoek.” In hierdie onder- 
soek word dus die volgende behandel: 


(1) Die histologie en cytologie van die thyroied van Arthro- 
leptella waar versnelde metamorphose normaal voorkom. 


(2) Die histologie van die thyroied van Bufo gedurende 
die normale metamorphose. 


(3) Die histologie van die thyroied van Bufo gedurende 
die versnelde metamorphose as gevolg van thyroxine- 
behandeling. 


(4) Die histologie van die thyroied van Bufo gedurende 
die versnelde metamorphose as gevolg van hypophyse- 
behandeling. 


(5) Die volume-verhoudings tussen thyroied, kolloied en 


liggaam gedurende die normale en versnelde metamor- 
phose. 


'n Kort beskrywing van die lewensgeskiedenis en leefwyse 
van Arthroleptella word gegee deur Rose (1924-26), Power en 
Rose (1929) en de Villiers (1929). Die volwasse Arthroleptella 
word hoofsaaklik in vogtige plekke in bergklowe en langs berg- 
strome aangetref. 'Tot dusver is dit nog net in die Kaapse 
Skiereiland en in Jonkershoek, Stellenbosch, gekry. Die lengte 
van die volwasse diere word deur Rose aangegee as tussen I6 
en 10mm. Hul lê hul eiers in die lente en vroeë somer. Die 
omgewing waar die eiers gelê word is meesal in die klam, rykelik 

met waterdruppels belaaide, mos, langs `n waterval of aan die 
kange van `n bergstroom. '`'n Mens vind hul gewoonlik in 
klompies van vyf of ses vas aanmekaar gekleef; hulle variëer 
in deursnit van 8 tot 1(6mm. Die ontwikkeling vanaf die bevrugte 
eier tot die volwasse padda is, gedurende warm weer, baie vinnig. 
Rose gee aan dat die hele ontwikkeling vanaf die eier tot die 
volwasse dier slegs tien dae duur. Die larve verlaat eers op min 
of meer die 13mm. stadium die albumieneuse eier-omhulsel en 
besit dan reeds volmaak ontwikkelde agterpote. As die larves 
die eiers verlaat kan hul glad nie swem nie en gaan dood as 
hul in water geplaas word. Die verdere ontwikkeling na hierdie 
stadium geskied besonder vinnig. Volgens Rose verskyn die 
voorpote en vind die stertresorpsie binne `n paar uur plaas en 
die volwasse padda is nie veel groter as die eier nie. 


'n Beskrywing van die lewensgeskiedenis en leefwyse van 
Bufo angusticeps word gegee deur Rose (1924-26) en de Villiers 
(1929). Die eiers word aangetref in poele water en is gewoonlik 
aanmekaar geheg in die vorm van stringe of kettings. Hul besit 
'n deursnit van sowat 7#mm. Die lêtyd is van Mei tot Julie, 
maar hang baie af van die reën. Die embryo verlaat die 
albumieneuse omhulsel op die 4-smm. stadium en is dan nog 
heeltemal bewegingloos in teenstelling met die Arthroleptella- 
larves wat reeds in die albumieneuse omhulsel baie aktief is. Die 
agterpoot-anlages begin eers hul verskyning maak sowat twee 
maande nadat die embryo uit die eier vrygekom het, en die larve 
besit dan `n totaallengte van I7 tot 22mm. waarvan sowat T4mm. 
die stert voorstel. Die metamorphose is eers voltooi van 31 tot 
4 maande nadat die eiers gelê is, en die pas gemetamorphoseerde 
Bufo besit `n totaallengte van sowat 7mm. 


2. MATERIAAL EN TEGNIEK. 


Die Arthroleptella-materiaal vir hierdie ondersoek is gedeel- 
telik verskaf deur die goedwilligheid van Prof. C. G. S. 
de Villiers, aan die ZoGlogiese Instituut van hierdie Universiteit, 
wat dit versamel het by die s.g. “Tweede Waterval,” Jonkershoek, 
Stellenbosch. `n Tweede versameling is deur myself gemaak 
aan die begin van Desember 1953 op dieselfde plek. In albei 
gevalle het die materiaal bestaan uit Arthroleptella-eiers en -larves 
in alle stadia van ontwikkeling, asook `n aantal volwasse diere. 

Ook die Bufo-materiaal is deels deur Prof. de Villiers verskaf 
uit sy kolleksie en deels deur myself versamel op die “Vlakte,” 
Stellenbosch. Laasgenoemde is in die Zoëélogiese Instituut alhier 
ge-identifiëer. Die materiaal het bestaan uit `n groot hoeveelheid 
eiers en larves op verskillende stadia van ontwikkeling. Die eiers 
is in bakke met water gehou totdat metamorphose plaasgevind 
het en die jeugstadium van die volwasse dier bereik is. Gewoonlik 
duur die ontwikkeling ietwat langer wanneer die larves in 
gevangenskap gehou word, en in baie gevalle is die normale 
tydperk van drie maande voordat die metamorphose intree met 
een of selfs twee maande verleng. 


Vir die experimentele versnelling van die metamorphose van 
die Bufo-larves is die behandeling met thyroxine en hypophyse 
eers `n maand nadat die embryo uit die eier vrygekom het, begin, 
d.w.s. lank voordat die agterpoot-anlages verskyn, want laas- 
genoemde tree eers sowat twee maande nadat die embryo uit is, 
te voorskyn (de Villiers 1929). Die behandeling met thyroxine 
is as volg uitgevoer :— Die larves is op bogenoemde ouderdom 
met 'n siflepeltjie versigtig gevang en in groepe van so elk 
verdeel. Hierdie groepe is dan in afsonderlike glasbakke geplaas 
in gewone kraanwater met `n aantal waterplante. Vyf sulke 
bakke is vir die experiment gebruik. In vier van die bakke is 
by die water verskillende persentasies syntetiese thyroxine 
(Schering Kahlbaum) gevoeg, as volg: 


Bak 1.-—bEen tablet bevattende -oo3gr. syntetiese thyroxine 
wat, volgens die fabrikante gelyk staan met -75 
gedroogde thyroied, in goooks. water. 


OT. 


Bak 
Bak 


to 


.—Ywee tablette thvyroxine (o0c6gr.) in soooks. water. 


.—Drie tablette thyroxine (oooggr.) in soooks. water. 

Bak 4.—Vier tablette thyroxine (o0o12gr.) in socoks. water. 


Die vyfde bak met larves het gedien as kontroles. Die water 
in al die bakke is elke 24 uur vernu met byvoeging natuurlik 
van vars dosisse thyroxine in die vereiste konsentrasie. Uit die 
ondersoelkinge van Romeis (1923) blyk dat die chemiese preparate 
van die thyroied hormoon baie makliker en beter werk dan die 
voedingsproewe deurdat die oplosbare preparaat nie alleen deur 


die dermkanaal opgeneem word nie maar ongetwyfeld ook deur 
die vel van die larves. 

In al die proewe deur my uitgevoer met thyroxine begin die 
uitwendige veranderings eers by die larves optree nadat die 
behandeling sowat twee weke aan die gang is. Dan kan die 
agterpoot-anlages vir die eerste keer goed herken word. Daarna 
word die verdere metamorphose, gekenmerk deur die verskyning 
van die voorpote en resorpsie van die stert, baie gou voltrek. 
Die doel van die experimente was egter om die veranderings in 
die thyroied histologies na te gaan, en van tyd tot tyd is 
dus larves op verskillende stadia gedurende die metamorphose 
verwyder en gefixeer. Vir al die stadia wat ondersoek is, is 
elke keer minstens vyf exemplare verwyder, waarvan die uit- 
wendige kenmerke dieselfde graad van ontwikkeling vertoon het, 
soos b.v. totaallengte, agterpootlengte, verskyning van voorpote, 
mate van stertresorpsie, ens. Die versnelling van die metamor- 
phose is nie heeltemal in direkte verhouding tot die thyroxine- 
konsentrasie nie; dit is ook in ooreenstemming met die bevindings 
van vroeër navorsers (Bredt 1933). Opvallende exopthalmos is 
ook `n kenmerkende verskynsel by hierdie diere (Huxley en 
Hogeben 1922). 


Die metamorphose-versnelling met hypophyse is essensiëel 
op dieselfde manier uitgevoer, soos hierbo beskrywe vir thyroxine. 
Die hypophvse wat vir hierdie doel gebruik is, is `n preparaat 
vervaardig deur E. Merck in tablette van rgr. gedroogde hypo- 
physe. Ongelukkig was daar, toe hierdie proewe uitgevoer is, 
g'n extrak van die voorlob van die hypophyse te kry nie. Die 
versnelling van die metamorphose was in die geval van die 
hvpophyse-behandeling glad nie so vinnig soos dié met die 
thyroxine nie. Exopthalmos, veral in die latere stadia, was ook 
opvallend. Die grootste versnelling wat verkry is, met die sterkste 
konsentrasie, was voltooiing van die metamorphose binne vvf 
weke na die eerste behandeling, terwvl dit in die geval van die 
kontroies drie maande geduur het. Net soos in die geval van 
thyroxine, is ook hier van tyd tot tyd op verskillende stadia 
van ontwikkeling larves verwyder en gefixeer vir histologiese 
ondersoek. 

Die volgende fixeermiddels is gebruik al na die doel was 
om die algemene histologie of die cvytologie te ondersoek: 


(1)  TO% Formaline 
(2)  Bouin-oplossing 


(3)  Zenker-oplossing 

(4) Champy-oplossing 

(5) Flemming-oplossing sonder asynsuur 

(6) Hirschlerowa se wysiging van die Champy-oplossing 
(5) Champy-Kull-oplossing 

(S) Mann-Kopsch-oplossing. 


Na in-bedding in paraffien is van die materiaal in twee sny- 
rigtings (meesal horisontaal) mikrotoomsnitte gemaak. Die dikte 
van die seriesnitte het vdriëer na gelang van die doel van die 
ondersoek. Vir algemene histologie gewoonlik van 8 tot IOu 
en vir cvtologiese ondersoek van 3 tOt 7m. 


Vir die algemene histologie is die volgende verfmetodes met 
sukses aangewend: 
Boraxkarmyn en Bleu de Lyon 
Haematoxyline en ÉEosine 


) 

(2) 

(3) Haemaluin en van (Gieson 
) Haidenhain vster-haematoxyline en Bleu de Lyon 
) 


Mallory se drievoudige verfstof. 


Vir die cytologiese ondersoek is die volgende metodes 
gebruik: 


(1) Die Mann-Kopsch-metode 
(2) Nassonov se wysiging van die Koletchev-metode 
(3) Die Kraus-metode 


(4) Die Bensley-metode. 


Resultate met laasgenoemde metode verkry was onbevre- 
digend; die metode was waarskynlik in die eerste instansie nié 
bedoel vir Anura-thyroiede nie, daar dit deur Bensley gebruik 
was vir soogdier-thyroied. Uhlenhuth (1925) kon ook met sy 
thyroiede van Ambystoma g'n goeie resultate met hierdie metode 
kry nie. Die ander metodes, veral die van Kraus na Zenker- 
fixasie en behandeling volgens die Nassonov-tegniek, het baie 
goeie resultate gelewer. 


Vir die volume-bepalings van die thyroied en kolloied is die 
volgende metode met sukses gebruik. Die snitte, almal 10u dik, 
is by 'n vergroting van 5O0OX op vierkant-millimeter-papier gepro- 
jekteer. Deur hierdie vierkante te tel is die oppervlakte verkry 

en deur vermenigvuldiging met 10u die volumes. Hieruit is 
die absolute volumes dan bereken. 


Daar is 'n hele paar ander metodes wat deur vroeër onder- 
soekers gebruik is, maar alhoewel hul in die begin toegepas was, 
is hierdie metode die betroubaarste gevind; die betroubaarheid 
kon deur vergelykende toetse gestaaf word. Uhlenhuth (1924) 
b.v. gebruik die gewig van paraffien-rekonstruksies vir sy volume- 
bepalings van die skildklier. Hierdie metode is m.i. baie 
omslagtig en ongetwyfeld ook nie baie sekuur nie. Allen (1919) 
weer bepaal die volume van thyroied en kolloied deur die maximale 
deursnit te verdrievuldig, terwyl Etkin (1930) tellinge maak van 
die epitheelselle in seriesnitte en vir die kolloied die planimeter 
gebruik. Hierdie telling-metode is in die begin vir hierdie onder- 
soek ook gebruik, maar is omslagtig en verreweg nie akkuraat 
genoeg nie. Met betrekking tot die gebruik van die planimeter, 
dien vermelding dat veral vir klein oppervlaktes, soos b.v. in 
die geval van kolloied-massas en vakuoles, (selfs by `n vergroting 
van 5CoxX) dit ten opsigte van sekuurheid hoegenaamd nie gunstig 
vergelyk met die vierkant-millimeterpapier-metode nie. 


3. DiE HiISTOLOGIE EN (CYTOLOGIE VAN DIE SKILDKLIER VAN 
ARTHROLEPTELLA GEDURENDE DIE NORMALE METAMORPHOSE. 


Onder die beerip metamorphose by die Anura word verstaan 
al die veranderings wat by die larve optree vanaf die begin van 
die ontwikkeling van die agterpote uit die knopstadium tot by 
die algehele resorpsie van die stert. Hierdie opvatting, alhoewel 
nie in ooreenstemming met die ouere navorsers, b.v. Boulenger 
(1887), nie, wat die term beperk tot die periode waarin die stert 
geresorbeer word, veranderings in die dermkanaal intree, ens., 
is tog die interpretasie wat daaraan gegee word deur al die onder- 
soekers op experimenteel gebied. 


Die metamorphose-periode kan gemaklik, vir die doel van 
die beskrywings wat hier volg, in twee onderafdelings verdeel 
word (Etkin 1930). Die eerste deel kan genoem word die “'pro- 
metamorphose”' en word gekenmerk deur die vinnige groei van 
die agterpote. Die tweede deel, bekend as die `metamorphose- 
klimaks”, word ingelei deur die deurbreking van die voorpote 
deur die operkulêre vel en duur tot die stertresorpsie voltrek is. 
Hierdie uitwendige kentekens van die 'metamorphose-klimaks”' 

word natuurlik vergesel van geweldige inwendige veranderings 
soos b.v. resorpsie van die dermkanaal, ens., en is sonder twyfel 
die belangrikste deel van die hele metamorphose-proses. 

Hierdie indeling van die metamorphose-periode in twee fases 
berus op arbitrêre gronde, en kan nie definitief van mekaar 
geskei word nie, want die latere stadia van die `'pro-metamor- 
phose” is eintlik die beginstadia van die “klimaks”; die resorpsie 
van die dermkanaal en operkulum b.v. val eintlik onder die 
“klimaks”, maar volgens gemelde indeling val dit onder die 
“pro-metamorphose”'. Die indeling is egter gerieflik vir beskry- 
wingsdoeleindes. Pro-metamorphose is hoofsaaklik `n periode 
van g@roei-aktiviteit terwyl die metamorphose-klimaks `n periode 
van afbreking en herbouing is. 


(Die term pro-metamorphose soos hier gebruik moet. nie 
verwar word met dieselfde term wat ook deur andere, veral Sklower 
(1925), gebruik word nie. Hy gebruik die term vir die periode 
van ontwikkeling vanaf die neurula-stadium tot by die verdwyning 
van die uitwendige kiewe, d.w.s. `n tydjie nog voordat die 
agterpoot-anlages verskyn. ln die ondersoekinge wat hier volg 
is die beskrywings hoofsaaklik beperk tot die periode vanaf die 
eerste verskyning van die agterpoot-anlages.) 


Vir hierdie ondersoek is die Arthroleptella-materiaal so 
ingedeel dat dit sewe ontwikkelingstadia verteenwoordig: die 
indeling berus op uitwendige ontwikkelingskenmerke, soos graad 
van ontwikkeling van die agterpote, liggaamslengte, verskyning 
van voorpote, stertresorpsie, ens. Die afmetinge en uiterlike 
ontwikkelingskenmerke van die verskillende stadia word in Tabel 1 
aangegee terwyl in Fig. 1 (a) die larves afgebeeld is. 


Stadium 1.—Opsomming van die algemene ontwikkelings- 
kenmerke: Die agterpoot-anlages vertoon nog slegs as klein 
knoppies en besit g'n aanwysing van enige onderverdeling nie 
(Fig. 1, A-m). Uit die seriesnitte blyk dat die voorpote reeds 
begin ontwikkel, alhoewel die operkulêre holte nog nie afgesluit 
is nie. `n Besonder groot hoeveelheid dooier is kenmerkend van 
hierdie stadium, en is trouens `n verskynsel wat opvallend is 
by alle Anura-larves met nie-akwatiele ontwikkeling (de Villiers 
1929). Die long-anlages het nog nie verskyn nie en die sinsorgane 
is ook nog nie ver gevorder in hulle ontwikkeling nie. Die skelet 
bestaan nog hoofsaaklik uit bindweefsel en g'n kraakbeen is 


Sta- | 
dium.) 
| 


Totale | 
lengte. 
mm. 


| 
Liggaams- Liggaams- 
deursnit. 


lengte. 
mm. 


TABEL 1. 


ARTHROLEPTELLA. 

Agter- 


POOL- 


lengte. 
mM. 


Algemene 
Opmerkinge. 


9:6 


aa 


| 


2:6 

Jongste stadium. lLarve 
is nog ingesluit in die 
albumineuse omhulsel 
van eier.  Agterpoot- 
anlages vertoon reeds as 
knoppies sonder enige 
onderdele; groot 'hoe- 
veelheid dooier. 

3-6 


| Agterpote vertoon reeds 


die buig maar nog g'n 
voet of toonanlages nie. 
Dooier is minder maar 
larve is-nog in die.albu- 
mineuse omhulsel. 

Agterpote is vol ontwik- 
kel insluitende die voet 
waaraan die vyf tone 
duidelik te sien is. Larve 
het pas die albumineuse 
omhulsel verlaat. 

4-1 


[ie] 


[ie] 
OD 


Voorpote met reeds ont- 
wikkelde vingeranlages 
is duidelik sigbaar onder 
die operkulêre vel. 


4.4 


1:9 


| Voorpote het pas deurge- 


breek. Stretresorpsie 
het nog nie def. begin 
nie. 


d) 


id]! 
[de] 


Totale lengte variëer met 
stertresorpsie. 


di 


Stertresorpsie is nage- 
noeg voltooi en slegs 'n 
rudiment is nog te be- 
speur. Die liggaams- 
vorm is die van die vol- 
wasse dier; die meta- 
morphose is dus afge- 
loop. 


— ee Ie EE EE EI 

MAER 


A. 


FiG. 1. A.—Arthroleptella-larves op verskillende stadia gedurende die metamorphose. 
B.—Bufc-larves op verskillende stadia gedurende die metamorphose. 

teenwoordig nie. Die larwale suig-apparaat en horingagtige tande 
is nie aanwesig nie en verskyn ook nooit gedurende die ontwikke- 


ling van Arthroleptella nie (de Villiers 1929). 


Die ontstaan en beginstadia in die ontwikkeling van die 
skildklier interesseer ons in hierdie verband nie juis nie daar die 
doel van die ondersoek slegs `n korrelasie is tussen metamorphose- 
verloop en die histologie van die orgaan. Hierdie vroeëre 
ontwikkeling is volledig uitgewerk deur die reeds aangehaalde 
ondersoekers soos Maurer (1888) by Rana esculenta; Miller 
(18717) by Rana temporaria; Goette (1875) by Bombinator; Sklower 
(1925) by Rana temporaria; en Yakushiji (1932) by Bufo vulgaris 
japonicus. By die Amphibia ontstaan die skildklier as `n enkele, 
mediale, ventrale uitgroeisel van die pharvynx-epitheel wat later 
in twee verdeel (Marine 1928). 


In hierdie eerste stadium bestaan die thyroied by Arthrolep- 
tella uit twee selgroepe, een aan elke kant van die middellyn 
teenaan die musculus geniohvoideus, waarvan dit nogal moeilik 
te onderskei is. Die verbinding met die pharvnx-epitheel is reeds 
heeltemal verbreek en die deling van die anlage in twee selgroepe 
is pas afgeloop. Yakushiji (1932) gee aan dat vir Bufo vulgaris 
japonicus die deling van die thyroied-anlage by die larve van 
12-13mm. totaallengte begin en by die larve van 16mm. voleindig 
is. Sklower (1925) gee weer aan vir Rana temporaria dat die 
steelverbinding van die thyroied-anlage met die mondholte nog 
herkenbaar is by `n larve van Omm. totaallengte, terwyl die deling 
in twee voleindig is teen wat hy bestempel as die pro-metamor- 
phose, d.w.s. die stadium waarin die uitwendige kiewe verdwyn. 
Die totaailengte van die larve waar die deling van die thyroied 
pas voltooi is sou dan wees vir Rana temporaria 122mm. 
Vergelyk ons hierdie gegewens met Arthroleptella dan vind ons 


die volgende: 
Bufo vulgaris japonicus (Yakushiji) T6mm. totaallengte 
Rana temporaria (Sklower) ... ... 122M. N 
rike lepiella es ae Rd ERG DSM: ii 


Die selle wat die thyroied-anlages van Arthroleptella op hier- 
die stadium uitmaak, besit sterk gepigmenteerde kerne. Die klier- 
anlage bevat ook besonder baie dooier. Follikel-vorming het nog 
nie plaasgevind nie, maar die selle begin hul reeds rangskik in 
wat de Fremery '(1928) noem die sekondêre selgroepe. Van 

kolloied is nergens nog iets te bespeur nie, sodat ons kan aan- 
neem dat daar tot op hierdie stadium nog g'n sekresie plaasgevind 
het nie. 

Die bloedvoorsiening is vry goed. Die sel-plasma, wat uiters 
gering is, bevat `'n taamlike hoeveelheid pigment. Sklower in 
sy reeds aangehaalde werk bestempel die plasma op `n ooreen- 
stemmende stadium by Rana temporaria as sterk gepigmenteer 
en beskou hierdie pigment as `n aanwysing van funksionering 
van die klier. Hy vind dan ook in die selle klein '“lichtbrechenden 
Tropfchen”' wat hy beskou as moontlik “'abgebautes Pigment oder 
Sekret”'. Hy gee egter ook aan die hand dat dit moontlik is 
dat hierdie druppels ook afbraak-produkte van die dooier mag 
voorstel en wys dan daarop dat dooier baie langer in die thyroied 
'e vind is as in ander organe, iets wat ek by Arthroleptella ook 
gevind het. Hy meen dat hierdie dooier daarheen gedra word 
deur leukocyte en gee aan die hand dat dit oorsprong sou gee 
aan “'wichtige Stoffe fir die Bildung der Schilddrise-harmozone””. 

Of daar op hierdie stadium van ontwikkeling gepraat kan 
word van 'n funksionering van die skildklier, soos Sklower sonder 
aarseling aanneem, is, myns insiens, `n baie twyfelagtige saak. 
De Fremery (1928) b.v. in sy ondersoek oor die ontwikkeling 
van die thyroied by 'Triton taeniatus, beskou die skildklier op 
'n ooreenstemmende stadium soos hierbo beskrywe is, as nog 
glad nie funksionerend nie; `n gevolgtrekking wat ek geneig is 
om te onderskryf. Ons moet hier egter goed onthou dat daar `n 
groot verskil is tussen die algemene ontwikkeling van die Urodela 
en dié van die Anura, en gevolgelik ook tussen die tye waarop 
in die onderhawige gevalle die thyroied in werking tree. De 
Fremery haal aan dat Erwin Thomas nadruk daarop lê dat daar 
in die eerste stadia van die lewe, altans by die soogdiere, van 
'n funksionering van die endokrine kliere nie die minste sprake 
kan wees nie. Wat egter gesê is van die verskil tussen Urodela 
en Anura geld hier met rog groter krag en noop ons tot versig- 
tigheid wat betref `n afleiding na analogie tussen sulke wyd 
verskillende diere. Veral as ons in aanmerking neem dat dit 
experimenteel onteenseglik bewys is dat die skildklier so `n 
belangrike rol speel in die vroeëre ontwikkelinge van die A mphibia, 


iets wat nog nie bewys is vir die soogdiere nie, is dit ongetwyfeld 
gevaarlik om afleidings te maak. j 


Bloot na die histologiese beeld geoordeel, meen ek, in teen- 
stelling met die bewering van Sklower, dat die thvroied op hierdie 

stadium nog nie funksioneer nie. Van sekresie-druppels in die 
sin van Sklower is daar in die selplasma nie die minste aanduiding 
nie, Die latere bou, gekenmerk deur kolloied-bevattende follikels, 
waarvan ons direk kan aflei dat die klier funksioneer, het nog 
nie opgetree nie; en by so 'n onvolwasse klier soos hierdie sou 
ons ook nie verwag dat funksionering reeds begin het nie. 


Met betrekking tot die eerste aanduidings van follikel-vorming 
waarvan daar hier duidelik tekens te bespeur is, sal dit nogal 
interessant wees om hier kortliks die hoofopvattings daaroor te 
noem. Volgens die ondersoekinge van Haidenhain (geciteer deur 
Sklower 1925) in verband met die skildklier van soogdiere, word 
al die selle van `n follikel afgelei van één ''UJrmutterzelle”. Hier- 
die “'Urmutterzelle”' verdeel in twee dogterselle wat tussen hulle 
'n kolloied-druppel insluit. Die twee-sel follikel stel dus die eerste 
stadium van follikel-vorming voor. Deur verdere deling word 
langsamerhand die epitheelwand van die follikel opgebou. 


Volgens Aschoff, Apert en Lasowsky (1926) ontstaan daar 
in die ongedifferensiëerde klier eers selgroepies sonder lumen. 
Hierdie selle vertoon g'n tekens van sekretoriese aktiviteit nie, 
en vermeerder deur herhaalde mitose. As die selle van so `n 
selgroep 'n sekere getal bereik het, begin die sekresie van kolloied, 
en die steeds aangroeiende kolloiedmassa verdring dan die selle 
sodat daar uiteindelik `n follikel met `'n eenlagige epitheelwand 
ontstaan. Hierdie opvatting verskil dus van dié van Haidenhain 
daarin dat die uitgangspunt van die follikel nie één sel van die 
primêre ongedifferensiëerde klier is nie, maar `n selgroep. 


'n Derde opvatting is dié van Miller (18717) wat die skildklier 
van Rana ondersoek het.. Hy meen dat die selle van die 
oorspronklike selgroep — die primêre selgroep dus — eers gerang- 
skik word in die vorm van `n buisvormige klier en dat dan 
sekondêr uit hierdie tubuli follikels sou gevorm word. Miller 
spreek die mening uit dat hierdie ontstaanswyse van die follikels 
nie alleen geld vir Rana nie maar vir alle diersoorte. latere 
ondersoekers het egter nie die opvatting van Miller kon staaf nie. 


Volgens die opvatting van Haidenhain sou die aantal selle 
waaruit die ongedifferensiëerde thyroied bestaan, `n aanduiding 
wees van die aantal follikels wat later sou optree. Volgens die 
tweede opvatting (Lasowsky) sou die aantal sekondêre selgroepies 
daarvan `n aanduiding wees. 

Sklower vereenselwig hom met die opvatting van Haidenhain 
en meen dat by die Anura die follikels `n soortgelyke ontstaan 
het as by soogdiere, nl. uit die 'Urmutterzelle”. Hy erken egter 
dat hierdie ontstaanswyse van die follikels nie so duidelik te sien 
is as by soogdiere die geval skyn te wees nie; die rede daarvoor 
is omdat “die Schilddrisenanlage bei Rana sehr viel kompakter 
gebaut ist, als nach Haidenhain's Angaben bei Saugern'”. 

Alhoewel by Arthroleptella, net soos by Rana, die skildklier 
ook baie kompakt gebou is, is daar tog nergens in een van 
die seriesnitte die minste aanduiding van `n kolloieddruppel tussen 
twee epitheelselle nie. Dit is, myns insiens, 'n definitiewe 
aanduiding dat, altans by Arthroleptella, die ontstaanswyse van 
die follikels nie ooreenkom met die beskrywings van Haidenhain 
en Sklower nie. Behalwe dit is daar in die skildklieranlages by 
Arthroleptella op hierdie stadium `n definitiewe rangskikking van 
die primêre selle in sekondêre selgroepies wat die vorming van 
kolloied voorafgaan. Die rangskikking van die primêre selle op 
die moment wat kolloied vir die eerste keer verskyn, is die enigste 
aanduiding van die manier waarop follikels ontstaan. Soos later 
sal blyk, maak kolloied vir die eerste keer sy verskyning in die 
volgende stadium, en is dan reeds omgewe deur 'n aantal 
epitheelselle en 1ê in `n duidelike lumen. Dus wat betref die 
ontwikkeling van die skildklier by Arthroleptella is ons genood- 
saak om, in ooreenstemming met die opvatting van Lasowsky, 
aan te neem dat die primêre ongedifferensiëerde selle hul eers 
rangskik in sekondêre selgroepe en dat dan eers kolloied-sekresie 
'n aanvang neem en daardeur die ontstaan van follikels veroor- 
saak. Ook de Fremery (1928) vereenselwig hom met hierdie 
opvatting met betrekking tot die ontwikkeling van die thvroied 
by 'Triton taeniatus, terwyl Uhlenhuth (1928) by Ambystoma 
opacum en A. maculatum dieseifde ontstaanswyse van die follikels 
beskrywe. 


Stadium 2.—Die follikel-vorming is op hierdie stadium reeds 
goed gevorder. Tier sien ons vir die eerste keer volledige follikels 
met kolloied gevul, en daarnaas nog ongedifferensiëerde selle en 
sekondêre selgroepe (Figg. 2 en 3). 


Die absolute grootte van die klier het aansienlik toegeneem 
as gevolg van sel-deling, follikel-vorming en die gevolgelike 
kolloied-sekresie. Hierdie toename in grootte moet egter nie 

FIG. 2.—Deursnit deur die thyroled van Arthroleptella op stadium 2. 

tot dusver nog slegs die gevolg van die algemene liggaamsgroei 
wat sterk toegeneem het sedert die vorige stadium. Die liggaams- 
lengte is nou 4mm. in vergelyking met 36mm. in die vorige 
stadium, en die totale lengte het met rsmm. toegeneem. Ook 
die agterpootanlages is 3mm. langer en vertoon reeds onder- 
verdeling (Fig. 1, A No. 2). Die algemene inwendige ontwikke- 
lings-kenmerke kom ongeveer ooreen met die van `'stage B'”' in 
die beskrywing van de Villiers (1929). Die skelet bestaan hool- 
saaklik uit voorkraakbeen; die sinsorgane besit nagenoeg hulle 
volwasse vorm, terwyl die lewer en pankreas ook reeds albei tot 
ontwikkeling gekom het. 


Die epitheelselle wat die eenlagige wand van die volgroeide 
follikel uitmaak, is heelwat hoër as die van die vorige stadium, 
en besit `n gemiddelde deursnit, loodreg op die lumen gemeet, 
van 9.37su. Die kerne is besonder groot (gemiddelde deursnit 
7-8u) en 1ê meestal na aan die buiterand van, die sel. Hulle het 
almal `n opvallende nucleolus en is nog sterk gepigmenteer, 
alhoewel ietwat minder as in die vorige stadium. Die hoeveelheid 
Cytoplasma is maar gering en nie baie korrelig nie. Die selgrense, 
hoewel duideliker, is tog nog moeilik sigbaar. Die kolloied-massas 
besit oor die algemeen `n onreëlmatige vorm, alhoewel die follikel- 
wand nergens meer as een sellaag dik is nie. Dit is ook baie 
swak gekleur en deurskynend in teenstelling met dié van die 
latere stadia wat oor die algemeen vry sterk gekleur is. 


Die bloedvoorsiening van die klier is vry goed. Nie alleen 
is buite om die orgaan bloedvate met erythrocyte te sien nie, maar 
ook interfollikulêr kan hier en daar `n kapillêre bloedvat met een 
of twee bloedliggaampies bespeur word. 


In Fig. 3 (a) is 'n volledig gevormde follikel afgebeeld. Die 
selle is nog maar min deur wedersydse druk beinvloed; gevolgelik 
besit hulle nog min of meer hulle oorspronklike vorm. Daardeur 
het die kolloied-massa, wat deur hulle ingesluit word, die onreël- 
matige vorm. Dit is veral op die rante waar die kolloied besonder 
lig gekleur is. Dat ons by hierdie follikel nie met `n buis te 
doen het nie word duidelik bewys wanneer die seriesnitte vervolg 
word. Die follikel is heeltemal afgesluit en omgewe deur `n een- 
lagige epitheelwand. 


Regs in Fig. 3 (a) is ook die beginstadium van follikelvorming 
duidelik te sien. Hier is definitief aanwysing van die rang- 
skikking van die primêre ongedifferensiëerde selle in `n sekondêre 

selgroep. (G'n kolloied is nog tussen hierdie sekondêr-gerang- 
skikte selle te bespeur nie. 


Hierdie tweede stadium is dus die eerste waar enigsins met 
sekerheid van `n funksionering van die skildklier gepraat kan 
word. Die teenwoordigheid van die kolloied bewys dit sonder 
twyfel. Die moontlikheid egter dat sekresie-produkte reeds op 
'n vroeëre stadium direk aan die bloed kon afgegee gewees het, 
kan nie sonder meer uitgesluit word nie, alhoewel dit my as baie 
onwaarskynlik voorkom. Die bloedstoevoer wat hier en in die 
vorige stadium vry goed is behoef nie noodwendig, soos sommige 
ondersoekers meen, `n aanwysing van hormoonafgifte te wees nie, 
want die bloedstroom voer nie net die sekresie-produkte weg nie 
maar bring ook die stowwe vir sekresie-vorming na die klierselle 
toe. 


Wat betref die swak kleurbaarheid van die kolloied in hierdie 
beginstadium van kolloiedsekresie, is verskillende verklarings 
moontlik. Kraus (1914) meen, na aanleiding van Sy navorsings 
oor die kleurbaarheid van die kolloied in menslike thyroiede, dat 
al na die verskille in die verwing daar drie aparte soorte kolloied 
in die skildklier vervaardig word, elkeen waarvan 'n aparte 
physiologiese werking besit. Ons sou dus bogenoemde kolloied 
kan onderskei van die latere sterker verfbare deur dit te bestempel 
as `n spesifieke soort kolloied wat alleen in die vroeëre stadia 
van follikel-vorming gesekreteer word en wat in die larvale 
ontwikkeling `n spesifieke funksie het, anders as die funksie van 
die latere produk. 


Uhlenhuth (1924) in latere ondersoekinge oor die verfbaarheid 
van die kolloied in die skildklier van Ambvstoma opacum kon 
egter nie die bestaan van drie soorte kolloied bevestig nie. Hy 
vind wel dat die kolloied gesekreteer deur jong thyroiede of deur 
baie aktieve kliere, anders verf as dié wat reeds `n tydlank in 
die follikel opgehoop het. Ouderdom is dus een van die faktore 
wat die verfbaarheid van die kolloied beinvloed. Hierdie ver- 
klaring vir die swak verfbaarheid van die kolloied op hierdie 
stadium is m.i. die mees waarskynlike. Ons het op hierdie 
stadium ongetwyfeld te doen met die sekresie-produk van `n jong 
skildklier. Later tref ons weer `n swak verfbare kolloied aan 
maar dan is dit te wyte aan die verhoogde aktiviteit van die 
klier. 

Daar dien egter op gelet te word dat as vars gesekreteerde 
kolloied anders verf as ou geakkumuleerde kolloied dan sou dit 
beteken dat die kolloied een of ander verandering ondergaan het 
gedurende die tydperk wat dit in die follikel opgegaar was. Ons 
kom later hierop terug. 

In die thyroiede van sommige exemplare op hierdie stadium 
kan nog 'n verdere stap in die ontwikkeling gesien word (Fig. 3 
(Bb). Dié folikels ist meet bolrond en groter as gevolg van 
betere vulling en waarskynlik deur druk uitgeoefen deur die 
sekresie. Die epitheelselle wat die wand van die follikels uitmaak 
is aan die kante meer afgeplat deur wedersydse druk en op dié 
wyse word die acinus meer reëlmatig. Daar is in sommige 
exemplare * n gestadige toename in die aantal follikels, gevolgelik 
Ook in die totale HERPES kolloied. 


Stadium 3.—Die totale lengte het sedert die vorige stadium 
met 2 mm. toegeneem en die HE met o4 mm. Die 
agterpote is meer as tweemaal hul vorige lengte, nl. 2:5 mm. 
in vergelyking met 11 mm. in die vorige stadium. Die voet 
met die vyf tone is duidelik sigbaar. Ook die voorpote vertoon 
in die seriesnitte reeds onderverdeling. Hierdie en die volgende 
stadium kom ongeveer ooreen met ''stage (C'' van de Villiers 
(1929). Hy bestempel hierdie stadium vir die eerste keer as `n 
larve omdat die embryo nou eers die albumineuse omhulsel verlaat 
het. Wat ons genoem het die ''pro-metamorphose”', d.w.s. die 
tydperk tussen die eerste verskyning van die agterpootanlages en 
die deurbreking van die voorpote, is amper beëindig. Die dooier 
is nog taamlik volop. Die long-bloedsomloop het nog nie ont- 
wikkel nie, en die pharynx is nog afgesluit. 


Die thyroied (Fig. 4) vertoon op hierdie stadium nie groot 
veranderings nie. Dit het aansienlik in grootte toegeneem. Hier- 
die volume-toename is grotendeels te wyte aan `n toename in 
die totale aantal follikels. Daar is nou ongeveer drie keer soveel 
follikels aanwesig in die twee lobbe van die thyroied as in die 
vorige stadium. Dit beteken natuurlik dat die totale hoeveelheid 
kolloied ook aansienlik vermeerder het. `n Verdere vermeerdering 
in die totale kolloied-hoeveelheid is egter ook te wyte aan `n 
vergroting van die reeds bestaande follikels. Waar die thyroied 
op die vorige stadium meestal klein bolronde follikels met `n 
maximum deursnit van “00975 mm. bevat het, tref ons nou `n 
hele aantal groot follikels aan met `n maximale deursnit van. 

FIG. 4. 


—Deursnit deur die thyroied van Arthroleptella op stadium 3. 

o15 mm. Ongedifferensiëerde selgroepe is hier en daar ook nog 
te sien. 


Die hoogte van die epitheel wat die follikel-wand uitmaak 
het ook aansienlik gestyg en is nou gemiddeld 11254 in ver- 
gelyking met 9375u in die vorige stadium. Hierdie epitheel kan 
bestempel word as hoog kubies, byna silindries. Die kerne, 
alhoewel nog taamlik groot is tog effens kleiner as dié in die 
vorige stadium met `n gemiddelde deursnit van 6-a7su. Hulle 
lê meesal in die middel van die sel. Die hoeveelheid cytoplasma 
is natuurlik meer en is ook meer korrelagtig as voorheen. 


Die follikels, alhoewel nie almal bolrond soos in die vorige 
stadium nie, is heeltemal gevul met sterk gekleurde kolloied met 
`n homogene samestelling. Op verskeie plekke, veral aan die 
rande, maar ook hier en daar in die middel van die kolloied-massa, 
is duidelike vakuoles te sien. Die deurbloeding is op hierdie 
stadium effens sterker as in die vorige, geoordeel volgens die 
aantal bloedliggaampies wat in die klier getel kan word. Op die 
periferie lê groot bloedvate gevul met erythrocyte. 


Deur middel van Champy-fixering en Nassonov se wysiging 
van die Koletchev-metode asook die Mann-Kopsch-metode is die 
Golgi-apparaat in die epitheelselle van die skildklier in hierdie 
stadium ook ondersoek geword. Hirschlerowa (1927) het dit reeds 
voorheen by Rana esculenta gedoen. Die Golgi-apparaat is aan 
die apikale sy van die kern geleë, d.w.s. tussen die kern en die 
follikel-lumen. Dit omgewe die onderent van die kern as `n fyn 
ringagtige struktuur met hier en daar `n verdikking. In Fig. 6 
word `n halfskematiese tekening van die Golgi-apparaat in hierdie 
stadium gegee. 


Stadium 4.—Die totale lengte van die larve het slegs met 1 mm. 
toegeneem, en die liggaamslengte met nog minder, nl. O-1 mm. 
Die liggaamsdeursnit het aanmerklik verminder as gevolg van 
die vermindering van die dooier wat byna heeltemal verdwyn het. 
Die agterpote het met o3 mm. in lengte toegeneem. Die voorpote, 
hoewel hulle nog nie deurgebreek het nie, is tog vol ontwikkel 
en duidelik onder die operkulêre vel te sien. `Wat uiterlike 
ontwikkelings-kenmerke betref verskil hierdie stadium dus nie veel 
van die vorige nie. Die voorpote is op die punt om deur te breek. 
Die “pro-metamorphose” is dus nagenoeg afgeloop en die 
“metamorphose-klimax”” het begin. 

Fic. 7—Deursnit deur die skildklier van Arthroleptella op stadium 4. 

Kom ons egter by die thyroied dan is die beeld heelwat anders 
as in die vorige stadium. Fig. 7 is `n voorstelling van `n deursnit 
van die klier in hierdie stadium. Die eerste opvallende verskynsel 
“is die besonder hoë epitheel wat hier gemaklik as silindries 
bestempel kan word. Dit besit `n gemiddelde hoogte van 12:75 
in vergelyking met 11-asu in die vorige stadium — 'n aansienlike 
verskil vir so `n klein verandering in die uitwendige ontwikkeling. 
In vergelyking met die vorige stadium het die aantal follikels ook 
byna verdubbel. Hulle het ook in grootte toegeneem sodat die 
klier nou, te oordeel na die algemene liggaamsgroei baie groter 
is as wat ons sou verwag het. 'Trouens, reeds in die vorige 
stadium was hierdie verskil in liggaams- en thyroiedgroei 
opmerklik. 

Die kerne van die epitheelselle is meesal rond en groter as 
in die vorige stadium. Sommige egter is effens afgeplat en lê 
met die lengte-as loodreg op die follikellumen. Die meeste van 
hulle 1ê aan die basale sy van die sel alhoewel sommige ook 
meer sentraal geleë is. Die hoeveelheid cytoplasma het, as gevolg 
van die toename in epitheel-hoogte aansienlik vermeerder. Dit 
is sterk korrelagtig en besit, veral naby die apikale sy van die 
sel, vakuoleagtige blasies wat daaraan `n skuimagtige voorkoms 
gee. Die selle besit ook papilagtige uitsteeksels wat in die follikel- 
lumen uitsteek (Fig. 9). 

Die Golgi-apparaat vertoon op hierdie stadium (Fig. 8) heel- 
wat anders as op die vorige. Dit is nog, soos voorheen, aan 
die apikale sy van die kern geleë. Die stringe waaruit dit hoof- 
saaklik opgebou is, is heelwat dikker as voorheen en is op die 
buiterante deur die osmiumsuur swarter gekleur as in die middel. 
Hierdie dubbele belyning maak op iemand die indruk van `n hol 
blaasagtige struktuur. Dit mag moontlik 'n kunsmatige ver- 
skynsel wees wat toe te skryf is aan die feit dat die osmiumsuur 
nie die apparaat genoegsaam deurgedring het nie. 'Teen hierdie 
opvatting egter moet die beswaar gemaak word dat die epitheel- 
selle van die randfollikels `n soortgelyke dubbele belyning besit 
alhoewel by hulle g'n sprake kan wees van `n onvolkome deur- 
dringing van die osmiumsuur nie; So `n onvolkome deurdringing 
mag wel in die meer sentraal-geleë follikels voorkom; behalwe in 
die geval van `n langdurige inwerking van die osmiumsuur is hulle 
gewoonlik ligter geverf. 


Die uitermate verdikking van die Golgi-elemente is egter nie 
die enigste verskil tussen hierdie stadium en die vorige nie. 

Opvallend is ook, die verskil in verspreiding of rangskikking van 
die netwerk. Waar dit in stadium 3 los om die onderent van 
die kern gelê het, strek dit hier uit in die rigting van die follikel- 
lumen. Sommige is U-vormig, andere vorm hoekige figure wat 
waarskynlik ontstaan het deurdat die strokies van die verdikte ring 
saamgesmelt het. ln die geval van sommige selle is die verdikte 
netwerk ook effens aan die kant van die kern geleë, maar in g'n 
enkele geval is dit in 'n basale posisie aangetref nie. 

Die kolloied is egalig basophiel gekleur. Daar kom ongeveer 
net soveel vakuoles, veral aan die rande, voor, as in die vorige 
stadium. Opmerklik in hierdie stadium is die besonder uitgebreide 
deurbloeding van die klier. ln vergelyking met die vorige stadium 
het dit hier sterk toegeneem. Die orgaan is omgewe van groot, 
met erythrocyte gevulde, bloedvate en omtrent al die follikels is 
omring deur grotere of kleinere kapillêres. Selfs deur die een- 
voudige metode deur my aangewend, nl. deur in die seriesnitte 
die aantal bloedliggaampies binne die orgaan te tel, blyk dit dat 
die deurbloeding op hierdie stadium ongetwyfeld die sterkste is. 


By baie noukeurige ondersoek met `n vergroting van IO0OX 
is `n verskynsel op hierdie stadium te bespeur wat nog op g'n 
ander stadium tot dusver te sien was nie, nl. klein kanaaltjies 
tussen aangrensende epitheelselle (Fig. 9). In hierdie kanaaltjies, 
wat in sommige van die snitte baie duidelik van die follikellumen 
af tot aan die periferie van die acinus gevolg kan word, is `n 
stof aanwesig wat min of meer net soos die follikelinhoud kleur. 
Dit skyn dus baie waarskynlik dat ons hier te maak het met 
afvoerkanaaltjies waarmee die kolloied vervoer word vanuit die 
lamen naar die perifollikulêre bloedvate. Dit kom baie eienaardig 
voor dat hierdie kanaaltjies nie op enige van die vorige stadia 
te sien was nie en ook nie op latere stadia aangetref word nie. 
Die vermoede ontstaan dadelik dat dit kunsmatige verskynsels 
is te wyte aan die behandeling van die materiaal gedurende die 
bereiding van die snitserie. Dit is egter onwaarskynlik, want in 
sowat 90% van die exemplare wat tot hierdie stadium behoort is 
hul duidelik waargeneem en die betreffende larves het almal presies 
dieselfde behandeling ondergaan as die vorige. Die enigste 
verklaring bly dus dat hul wel afvoerkanaaltjies is, en die ren 
waarom hulle alleen op hierdie stadium sigbaar is, is waarskynlik 
dat hulle op hierdie stadium `n besondere vergroting ondergaan. 
Hierdie vergroting kan toegeskrywe word aan twee moontlike 
faktore, nl. (a) die verhoging van die epitheel wat hier sy 

maximum bereik het, of (b) `n verhoging van die druk waaraan 
die follikelinhoud onderhewig is. Moontlik speel albei faktore 
'n rol. 

Ook Hirschlerowa (1927) was in staat om deur middel van 
osmiumsuur-behandeling by die thyroied van Rana esculenta- 
larves soortgelyke afvoerkanaaltjies aan te toon. Sy vind egter 
dat hulle net waar:te neem is by die larves kort na die metamor- 
phose, terwyl by Arthroleptella die kanaaltjies sigbaar is kort 
voordat die 'metamorphose-klimax”” intree. Of hierdie verskil 
in die tyd waarin die kanaaltjies verskyn in die twee gevalle 
(Rana en Arthroleptella) toe te skryf is aan die versnelde meta- 
morphose van Arthroleptella is moeilik om uit die gegewens te 
bepaal. 

Stadium 3.—Die begin van die “metamorphose-klimax'” : die 
larve begin nou die laaste en belangrikste veranderings ondergaan 
waardeur hy die volwasse vorm sal bereik. Die voorpote het 
pas deurgebreek. Die totale lengte het met 2 mm. verminder, 
terwyl die liggaamslengte nagenoeg dieselfde gebly het. Die 
agterpote het met 3 mm. in lengte toegeneem; voorpote met 
hand en vingers is 2:1 mm. lank. Die stertresorpsie, hoewel 
uitwendig nie goed waarneembaar nie, het reeds begin en word 
aangedui deur die vermindering in totale lengte, wat deels daaraan 
Le wyle is: 

Die skildklier het sedert die vorige stadium heelwat in volume 
toegeneem. Hierdie toename is hoofsaaklik te wyte aan `n toe- 
name in die kolloiedmassa. Die follikels is oor die algemeen 
aanmerklik groter. Ook het die aantal follikels aansienlik ver- 
meerder. Aan die periferie is hul kleiner, sentraalwaarts word 
hul groter en is ook meer afgeplat (Fig. 10). 


Die epitheelselle wat die follikelwande uitmaak het sterk in 
hoogte afgeneem, en besit nou `n gemiddelde hoogte van slegs 
G4u in vergelyking met 12754 in die vorige stadium. Tn `n 
paar follikels egter is die epitheel heelwat hoër. So b.v. is `n 
paar follikels aangetref met `n maximale epitheelhoogte van 
116254. Die kerne is heelwat kleiner en meer sentraal in die 
sel geleë. Die cytoplasma het verminder, is minder korrelagtig 
en meer homogeen. In teenstelling met stadium 4 is daar geen: 
sekresie-druppels in die cytoplasma waarneembaar nie. 


Volgens die bepaling van die bloedliggaampies het die deur 
bloeding effens afgeneem. Oor die algemeen is die follikels 

Fzc. 10.—Deursnit deur die een lob van die skildklier van Arthroleptella in stadium 5. 

heeltemal met kolloied gevul en vertoon g'n tekens van ver- 
skrompeling nie. Die kolloied is egalig basophiel gekleur en besit 
nie die korrelagtige voorkoms wat kenmerkend is van die latere 
stadia nie; dit bevat meer vakuoles as in enige van die vorige 
stadia. Hulle 1ê, soos voorheen, meesal op die rande maar 
sommige is ook dieper in die kolloiedmassas te sien. 


Die teenwoordigheid van vakuoles, veral op die rande van 
die follikulêre kolloied, is deur verskillende ondersoekers reeds 
beskrywe en geinterpreteer. Andersson (1804) was die eerste om 
hulle te beskrywe in die kolloied en selle van die thyroied. Hy 
vind dat onder sekere omstandighede die vakuoleagtige blasies 
in die cytoplasma van die epitheelselle, wat ons veral in die 
vorige stadium baie volop aangetref het, in verbinding staan 
met die vakuoles van die intrafollikulêre kolloied. Hy beskou 
hierdie intra-sellulêre vakuoles dus as die voorlopers van die intra- 
follikulêre kolloied-vakuoles en as gevolg van hulle swak affiniteit 
vir kleurstowwe het hy hulle bestempel as bevattende `n 
“kromophobe” sekresie. Bensley (1916) en later Uhlenhuth 
(1923, 192%, 1928) het daarin geslaag om hierdie kromophobe 
sekresie van Andersson te verf en het sodoende `n deel van 
Andersson se bevindings kon staaf. loeb (1929) en Rabinovitch 
(1929) beskou ook hierdie kolloiedvakuoles as `n teken van 
sekretoriese aktiviteit. Okkels (1932) aan die ander kant beskou 
hulle weer as `n aanwysing. van kolloied-absorpsie en noem hulle 
dan ook absorpsie-vakuoles. Ons kom later hierop terug. 


Stadium 6.—Die 'metamorphose-klimax” is nog aan die 
gang. Stertresorpsie is opvallend; inwendige veranderings soos 
verkorting van die spysverteringskanaal, mondveranderings, ens. 
is in volle gang. 


Die grootte van die thyroied is ongeveer nog dieselfde as 
in die vorige stadium (Fig. 11). Die perifere follikels is meesal 
afgeplat en onreëlmatig van vorm wat toe te skryf is aan `n 
uitlosing (kwytraking) van die inhoud. Die epitheel het `n 
verdere verlaging ondergaan, en besit nou `n gemiddelde waarde 
van Ou in vergelyking met o4u in die vorige stadium. Die 
r GE ) m e 
kerne begin `n effens afgeplatte vorm aanneem en die meeste 
van hulle kom so te 1ê dat die lengte-as parallel 1ê met die follikel- 
omtrek. Hulle is ook oor die algemeen meer in die middel van 
die sel aeleë. 


Fc. 11.—Deursnit deur die een lob van die skildklier van Arthroleptella 
in stadium 6. 

F1c. 12.—Die Golgi-apparaat in die epitheelselle van 
die thyroied van Arthroleptella in stadium .6. 

Die aanwesige follikels is nog geheel met kolloied gevul en 
vertoon nêrens tekens van verskrompeling nie sodat ons kan 
aanneem dat die afgeplatheid en onreëlmatigheid van die follikels 
hierbo genoem te wyte is aan die afgifte van kolloied en nie 
die vorm het as gevolg van inkrimping nie. Die kolloied is 
sterk basophiel gekleur en begin tekens van korrelagtigheid toon. 
Die aantal vakuoles het met ongeveer die helfte verminder. 


Die deurbloeding van die orgaan het beslis baie verminder 
sedert die vorige stadium; interfollikulêr is net hier en daar nog 
kapillêres met erythrocyte te sien. 


In die Golgi-apparaat is ook `n baie groot verandering te 
sien. Van die verdikte stringe en hoekige figure in stadium 4 
is daar nou niks te sien nie. Die hele apparaat bestaan alleen 
uit enkele dun kort strokies wat nog steeds aan die apikale sy 
van die kern in die cytoplasma ronddryf (Fig 12). 


Stadium 7.—Die metamorphose is nou min of meer afgeloop. 
Die stertresorpsie is byna beëindig en slegs `n rudiment is nog 
aanwesig (Fig. TA No. 7). Die volwasse liggaamsvorm is nou 
bereik terwyl die agter- en voorpote nie veel langer is as wat 
hulle in die vorige stadium was nie. lnwendig is die larvale deur 
die volwasse liggaamsbou vervang. 


Kom ons egter by die beeld van die thyroied dan is die 
veranderings wat ingetree het baie opvallend (Fig. 13). Eerstens 
het die klier tot op byna die helfte van sy grootte in die voor- 
gaande stadium verminder. Die follikels is oor die algemeen 
sterk afgeplat, waarskynlik as gevolg van `n uitwendige druk, 
of van `n moontlike verdere afgifte van die kolloied-inhoud. 
Laasgenoemde is opvallend korrelagtig en vertoon tekens van 
acidophiel kleuring veral aan die periferie. Albei hierdie ver- 
skynsels is ongetwyfeld tekens van verdikking en veroudering 
van die kolloied (Uhlenhuth 1925). j 


Die kolloied bevat ook in hierdie stadium `n besonder groot 
aantal vakuoles; trouens dit is moeilik om hierdie lakunes in 
die kolloied te bestempel as vakuoles. Die hele buiterand is 
reëlmatig getand asof dit aangevreet is. Dun strokies verbind 
die hoofmassa in die middel met die follikelwand (Eigb 14) OS 
hierdie ge:ande rande van die kolloiedmassa kan bestempel word 
as ware vakuoles in die sin wat ons hulle in die vroeëre stadia 
aangetref het is m.i. baie twyfelagtig. Ons het hier, altans wat 

die rande van die kolloiedmassa betref, sonder twyfel te doen met 
'n kunsmatige verskynsel te wyte aan #fixering, inbedding en 
kleuring. 

Die vraag ontstaan egter dadelik, waarom `n inkrimping 
van die kolloiedmassa slegs hier plaasgevind het en nie ook in 
die vroeëre stadia nie. Én as ons hierdie lakunes beskou as 
kunsmatige verskynsels dan behoort die vakuoles van die vroeëre 
stadia ook as sulks beskou te word, want al die preparate het 
presies dieselfde behandeling ondergaan. Die enigste verskil lê 
m.i. in die reeds vermelde samestelling van die kolloied. Ons 
het hier `n ou geakkumuleerde kolloied wat nie alleen verdigting 
maar ook moontlikerwys ander chemiese veranderings ondergaan 
het soos bewys word deur sy kleurvermoë. Dat die fixeer-vloeistof 
op so 'n kolloied glad `n ander uitwerking sal hê as op die vars 
gesekreteerde produk van die vroeëre stadia ly geen twyfel nie. 


Wat betref die invloed van verskillende fixeervloeistowwe op 
die kolloied wil ons net die volgende aanhaling maak. Volgens 
Kraus (1914) ''erzeugen sowohl Formalin als auch Sublimat- 
fixierung (Zenker usw.) Kunstprodukte im Kolloid,— das 
Formalin erzeugt vielfach Vakuolen — Zenkersche Flissigkeit 
ruft dagegen eine derart starke Schrumpfung des Kolloids her- 
vor, dass ihre Anwendung, trotz der schonen Darstellung der 
Zellen, wo es sich um Beurteilung der Kolloidsekretion handelt, 
Zumindest nicht ratsam erscheint”'. Ook Adler (1914) onderskryf 
sonder voorbehoud hierdie opvatting. Kocher (1912) gee ook 
nog `n derde moontlike verklaring van vakuole-vorming wat hier 
veral sou geld, nl. 'Vakuolen entstehen, wenn die Konzentration 
des Blischeninhalts in der Peripherie viel geringer ist als im 
Zentrum””. 


Die hoogte van die epitheel het ook in hierdie stadium `n 
geweldige vermindering ondergaan. Die selle besit nou `n gemid- 
delde hoogte van slegs 6-375u in vergelyking met gu in die vorige 
stadium. Die selle is nie alleen afgeplat nie, maar ook die kerne; 
laasgenoemde Iê almal met die lengte-as parallel met die follikel- 
omtrek. Die cytoplasma is baie gering en bevat nagenoeg g'n 
korrels nie. 


Die deurbloeding van die orgaan is in hierdie stadium ook 
besonder swak. Die klier is definitief bloedarm in vergelyking 
met die toestand in stadia 4, s, of selfs 6. Slegs enkele bloed- 
ligegaampies is tussen die follikels te bespeur. 

FIG. 13. 
FIG. 13. — Deursnit 
deur die linker-lob 
van die skildklier N. e (EA 
van Arthroleptella in se si val 
stadium 7. 

Fr. 14—Inkrimping $- 
vakuoles in 'n typiese fol- 
likel uit die skildklier van 
Arthroleptella in stadium 7. 

FIG. 15.—Deursnit deur die linker-lob van 
die thyroied van 'n volwasse Arthrolep- 
tella. 

Volwasse Arthroleptella:— Volgens die werk van Sklower 
(1925) by Rana en van de Fremery (1928) by 'Triton taeniatus 
is dit definitief bewys dat by hierdie diere die skildklier, wat 
betref sy aktiviteit, `n jaarlikse siklus deurloop. Gedurende die 
winter is die klier in `n typiese funksionele rustoestand om dan 
gedurende die bronstyd langsamerhand in aktiviteit toe te neem. 
Kort na afloop van die bronstyd bereik die skildklier sy hoogte- 
punt van funksionele aktiviteit en begin dan in die na-somer 
weer afneem, om daarna geleidelik tot die rustoestand van die 
winter oor te gaan. 


Alhoewel ek by Arthroleptella nie probeer het om hierdie 
jaarlikse siklus na te gaan nie, tog is vir vergelykingsdoeleindes 
'n paar volwasse exemplare gedurende die vroeë somer gevang 
en hulle thyroiede ondersoek. 


Die skildklier van die volwasse dier is besonder groot as ons 
dit vergelyk met die grootte in stadium 7 — d.w.s. aan die einde 
van die metamorphose. Dit kom meer ooreen met die skildklier 
in stadium 6. (Sien Hfstk. #.) Hierdie vergroting moet tot 
'n groot mate toegeskryf word aan bindweefsel wat rykelik 
aanwesig is tussen die follikels, trouens tot so `'n mate dat hulle 
nou in teenstelling met die toestand gedurende metamorphose 
as 'n los gevleg voorkom (Fig. 18). 


Die follikels wat die klier uitmaak is oor die algemeen groot 
en goed gevul met `n donker kleurende kolloied. Vakuoles is nie 
baie volop nie. Die epitheel wat die follikelwand uitmaak is 
besonder laag — gemiddelde deursnit 3:625u. Ook die kerne is 
afgeplat en lê min of meer in die middel van die skrale hoeveelheid 
cvtoplasma met die lengte-as parallel met die follikelomtrek. Die 
deurbloeding van die orgaan is baie swak — Soos in die post- 
metamorphose stadium, kan die klier ook hier beskou word as 
bloedarm. 


Kort bespreking van die resultate —— Die histologiese eenheid 
van die thyroiedklier bestaan by Arthroleptella, soos by alle 
andere diere wat tot dusver ondersoek is, uit die individuele 
follikel. Williamson en Pearse (1923) en later Fitzgerald (1927) 
het die thvroied-eenheid beskryf as bestaande uit `n sisteem van 
geslote buisies min of meer gesuspendeer in `n lymphruimte. Die 
waarheid van hierdie bewering is egter tot dusver nog nie 
bevestig nie. 


38 


Die mikroskopiese ondersoek van die thyroied by Arthro- 
leptella gedurende die metamorphose wys duidelik dat daar 
gedurende die gehele 'pro-metamorphose”' `n gestadige verho- 
ging van die epitheel is wat `n maximum bereik kort voor die 
`*metamorphose-klimax”” intree; d.w.s. vanaf die begin van die 
verskyning van die agterpootanlages tot op die moment wannee 
die voorpote deur die operkulêre vel deurbreek is daar 'n toe- 
nemende verhoging van epitheel; gedurende die ''metamorphose- 
klimax”' tree weer `n daling in en aan die einde van hierdie 
periode bereik die epitheelhoogte 'n waarde wat laer is as dié 
aan die begin van die “pro-metamorphose”. (Sien Tabel IT.) 


ABET DIE 


Stadium Epitheelhoogte 

5 937M 

3 11-25 

4. 12-75u 

5 G-4oM 

6 O-OOM 

/ 6375 
Volwasse sO2Su 


Nie alleen vind ons in stadium 4 die hoogste epitheel nie, 
maar die selle vertoon ook papilagtige uitsteeksels in die follikel- 
lumen. Loeb (1929) in sy werk oor die kompensatoriese hyper- 
trophie van die thvroied by die marmot bewys definitief dat 
verhoogde epitheel asook die uitsteking van papillae in die 
follikellumen beskou moet word as 'n histologiese bewys van 
verhoogde aktiviteit. Thlenhuth (1927) in sy ondersoekinge oor 
die thvroied van Ambystoma opacum gedurende die metamor- 
phose wys ook op die opvallende ooreenkoms tussen die thyroied 
van die dier gedurende bekende tye van hyperaktiviteit en die 
toestand van die thyroied in lyers aan Basedow se siekte (Kocher 
1912). Ook hier word veral nadruk gelê op verhoogde epitheel 
en papillae. In ooreenstemming met die resultate hierbo aangegee 
vind Mayerowna (1922) by Rana esculenta ook `n verhoging 
van epitheel wat intree gedurende die vroeëre stadia en `n 
maximum bereik met of kort voor die deurbreking van die voor- 
pote. Sy interpreteer hierdie verskynsel as `n styging in die 
funksionele aktiviteit van die klier tot op daardie periode. 

Sklower (1923) beweer egter dat daar in larves van Rana 
temporaria nie die minste verhoging van epitheel te sien was 
op die tydstip wat deur Mayerowna vir Rana esculenta aangegee 
word nie. Alleen vind hy dat die klier in volume toeneem en 
Sy maximum volume op daardie tydstip bereik. 


Die teenwoordigheid en betekenis van die vakuoles is reeds 
bespreek en daar is op gewys dat hulle na alle waarskynlikheid 
'n aanduiding is van aktiviteit, hetsy sekresie of absorpsie. As 
ons die menigte vakuoles van stadium 7 beskou as `n kunsmatige 
produk dan vind ons dat die vakuoles `n maximum bereik in 
stadium 5, d.w.s. kort nadat die voorpote deurgebreek het — dus 
aan die begin van die `metamorphose-klimax””. 


Die deurbloeding van die skildklier is ook `n baie. belangrike 
faktor, nie alleen vir die funksionele aktiviteit van die orgaan 
nie maar hoofsaaklik vir die kolloied-afvoer. Die metode wat 
gebruik is om die deurbloeding vir vergelykings-doeleindes op 
die verskillende stadia te bepaal is, soos reeds vermeld (bls. 29), 
gebaseer op die telling van die aantal bloedliggaampies wat in 
die seriesnitte in die orgaan self gesien kan word. Alhoewel 
die metode onderhewig is aan baie nadele en ongetwyfeld ope 
is vir kritiek, is dit m.i. die enigste metode waarmee op kwanti- 
tatiewe wyse die deurbloeding enigsins kan vasgestel word. 'Tabel 
IT! gee die aantal bloedliggaampies aan wat in die orgaan op 
dic verskillende stadia gedurende die metamorphose getel kon 
word. Ook hieruit blyk dat stadia 4 en 5 die periode is van 
maximale aktiviteit. 

Alhoewel dit vandag algemeen toegegee word dat ons nog 
nie genoeg van die morphologie en physiologie van die Golgi- 
apparaat af weet nie, om enige uitgebreide bespreking met 
betrekking tot sy belangrikheid by funksionele aktiviteit, te 

regverdig nie, tog het sedert die ontdekking van die apparaat 
(Golgi 1889) `n taamlike hoeveelheid feite aan die lig gekom wat 
die vermoede gesterk het dat hierdie gespesialiseerde deel van 
die cytoplasma in verband moet staan met sekretoriese aktiviteit 
in klier-selle. 


Die belangrikste feit wat tot dusver aan die lig gekom het 
aangaande die veranderings van die Golgi-apparaat gedurende 
die sekresieproses by (hyroiedselle, is dat eersgenoemde `n ver- 
dikking ondergaan gedurende die funksionele aktiviteit van die 
sel. Presies soos in kliere met uitwendige sekresie besit dit `n 
samegetrekte, relatief eenvoudige vorm gedurende die rustoestand 
van die kliersel, en 1ê taamlik dig teen die kern. (Gedurende, 
funksionele aktiviteit ondergaan die apparaat verdikking en ver- 
spreiding in die rigting van die lumen. ln baie kliere is dit 
reeds bewys dat die sekresie in baie nou verband met die apparaat 
ontstaan en laasgenoemde word dan ook na die aktiviteit aangetref 
as ronddrywende stukke (Cramer en |udford 1926, 1928; Hirsch- 
lerowa 1927; Okkels 1932). 


Uit die ondersoekinge oor die skildklier van Arthroleptella 
blyk dit dat die Golgi-apparaat gedurende die metamorphose `n 
verdikking ondergaan en uitgestrek raak in die rigting van die 
lumen. (Vgl. blss. 26, 28, 34.) Hierdie bevindings is in algehele 
ooreenkoms met Hirschlerowa se resultate by Rana esculenta. 


'n Ander belangrike faktor, veral van `n teoretiese oogpunt 
beskou, is die verhouding van die Golgi-apparaat tot die sekre- 
toriëse polariteit van die sel. (Cajal (1914) was die eerste om 
die term ''pol mundial” in te voer, waardeur hy bedoel die 
sel-oppervlakte waar die sekresie-produkte afgegee word. Hy, 
asook reeds vroeëre ondersoekers (Negri 1900, Holmgren 1OOT, 
Kolster 1913), beweer verder dat die Golgi-apparaat altyd geleë 
is tussen die kern en die “pol mundial”. 


Cowdry (1922) was die eerste om op die gedagte te kom 
dat die Golgi-apparaat in die geval van die thyroied, nie alleen 
'n aanwysing kan wees van die funksionele toestand van die 
kliersel nie maar ook inligting kon verskaf aangaande die rigting 
van die sekresie. 'Ter stawing van die teorie van Bensley (1916), 
nl. dat onder sekere omstandighede die thyroid sy sekresie uit- 
stoot, nie in die rigting van die follikellumen nie, maar direk 
in die perifollikulêre kapillêres, vind Cowdry dat by die marmot- 
skildklier, die Golgi-apparaat in één uit elke soo epitheelselle `n 

basaal posisie inneem (d.w.s. tussen die kern en die omliggende 
kapillêres). Hy beskou dit dan as `n aanwysing dat in sommige 
selle van die thyroied die sekresie direk in die bloedstroom gestort 
word en nooit in die follikellumen te lande kom nie. 


Hierdie bevinding van Cowdry is egter, sover my bekend, 
sedertdien nog nie gestaaf nie en het vandag maar weinig aan- 
hangers. So b.v. blyk uit die reeds aangehaalde werk van Hirsch- 
lerowa en uit die hierbo verkrege resultate dat in g'n enkele sel 
van die Rana esculenta- of Arthroleptella-thyroiede `n basale 
posisie van die Golgi-apparaat kan aangetoon word nie. (Ook uit 
die reeds aangehaalde werk van |udford en Cramer en die van, 
Okkels, is dit seker dat die Golgi-apparaat baie selde `n basale 
posisie inneem, en waar dit wel gebeur daar is dit meer `n 
meganiese verdringing as `n aanwysing van sekresie-polariteit. 


Dat die sekreet eers in die follikellumen gestort word en dan 
langs `n ander weg afgevoer word na die bloedstroom, blyk uit 
die teenwoordigheid van definitiewe afvoerkanaaltjies wat aan- 
getoon kon word op die stadium van maximale aktiviteit en wat 
ook deur Hirschlerowa aangetref is by Rana esculenta-larves. 


Opsomming :— 1. Die groei van die thyroied by Arthro- 
lepteila gedurende die metamorphose word gekenmerk deur toe- 
nemende funksionele aktiviteit vanaf die stadium waarop die 
agterpootanlages hulle eerste verskyning maak. Hierdie stygende 
funksionering word bewys deur die volgende histologiese ver- 
anderings: (a) toenemende epitheelhoogte — vanaf laag kubies 
tot hoog silindries; (b) vergroting en verdikking van die Golgi- 
apparaat; (c) toenemende deurbloeding. 


2. Die toenemende funksionele aktiviteit bereik sy maximum 
aan die einde van die “pro-metamorphose'', d.w.s. kort voordat 
die voorpote deur die operkulêre vel breek. 


3. In die begin van die 'metamorphose-klimax” (geken- 
merk deur deurbreking van voorpote en stertresorpsie) neem die 
epitheelhoogte vinnig af, wat `n daling in sekretoriese aktiviteit 
aantoon, maar die deurbloeding bly sterk, `n aanduiding dar 
hormoon nog in groot hoeveelheid aan die bloedbaan afgestaan 
word. 

4. 'Teen die einde van die 'metamorphose-klimax'”' bereik 

) 


die epitheel `n stadium van funksionele rus gekenmerk deur `n 
sterk daling in die selhoogte. Die afgifte van hormoon verminder 

ook soos aangedui deur die verminderde deurkloeding. Albei is 
minimaal aan die einde van die metamorphose. 


" “ " ') 
s. Die thvroied van die volwasse Arthroleptella vertoon `n 
typiese opgaring van kolloied en `n epitheel in `n funksionele 
rustoestand. 


6. By Arthroleptella begin die thyroied eers funksioneer 
nadat die agterpootanlages reeds `n tydjie ontwikkel het; dit 
blyk dus `n geoorloofde gevolgtrekking dat, in die geval van 
hierdie Arthroleptella-soort altans, die vroeëre ontwikkeling van 
die ledemate nie beheer word deur die thyroied nie alhoewel dit 
die latere groei wel deeglik beinvloed. 


4. Die HISTOLOGIE EN (YTOLOGIE VAN DIE SKILDKLIER VAN 
BUFO GEDURENDE DIE NORMALE METAMORPHOSE. 


Vir die doel van hierdie ondersoek is die Bufo-materiaal wat 
tot my beskikking was in 6 stadia verdeel volgens die uitwendige 
waarneembare ontwikkelingskenmerke gedurende die ''pro-meta- 
morphose”” én 'metamorphose-klimax”'. `n Paar jong volwasse 
diere is ook ondersoek. Die ontwikkelingskenmerke, liggaams- 
afmetings, ens. word in Tabel IV aangegee terwyl in Fig. TB 
deur middel van tekeninge die verskillende stadia aangedui is. 


Stadium 1:— Die eerste stadium word gekenmerk deur die 
volgende : die uitwendige kiewe is pas omsluit deur die operkulêre 
vel; trouens die linker-kieu het nog nie eers heeltemal verdwyn 
nie. Wat Sklower bestempel as die pro-metamorphose is dus 
pas beëindig. (G'n agterpootanlages is nog te bespeur nie. Die 
larve besit `n totaallengte van 9 mm. en `n liggaamslengte van 
3 mm. Dit is vir `n hele tyd reeds vryswemmend (1 tot ii 
maande) in teenstelling met Arthroleptella wat op hierdie en 
latere stadia nog in die albumineuse omhulsel gewikkel is. 


Die skildklieranlages, `n uitstulping van die pharynxwand, 
is nog onparig, alhoewel daar reeds `n aanwysing van deling 
te bespeur is. Die hele selmassa waaruit dit bestaan is nog deur 
middel van `n nou bruggie met die pharynx-epitheel verbind. 


Die anlage bestaan uit 'n groep sterk gepigmenteerde selle. 
Cytoplasma en selwande is maar moeilik te sien. 


Liggaams- 
lengte. 
mm. 


TABEL IV. 

BUFO. 
EE ee ee 


Liggaams- 
deursnit. 
mm. 


Agter- 
poot- 
lengte. 
mm. 


Algemene 
Opmerkinge. 


83 


1-2 


Die larve het reeds ge- 
ruime tyd die alb. om- 
hulsel verlaat en is vry- 
swemmend. Nog g'n 
tekens van agterpoot- 
anlages nie. Uitwendige 
kiewe reeds verdwyn. 
Dooier minder as by 
Arthroleptella. 


(] 


12 


Agterpootanlages kan net 

gesien word maar is nog 
kleiner as by Arth. 
stad. 1. Die larvale 
dermkanaal is volgroei 
en dooier is nagenoeg 
opgebruik. 


Agterpootanlages kom 
min of meer ooreen met 
Arth. stad. 1. Onderaf- 
delings nog nie herken- 
baar nie. Ook die voor- 
pootanlages verskyn in 
die seriesnitte. 


4-3 


1-4 


Agterpote is reeds taam- 
lik ver ontwikkel ; toon- 
anlages het pas verskyn. 
Ook die onderafdelings 
van die voorpote kan in 
die seriesnitte gesien 
word. 


24 


dil 


10-5 


5-8 


Agterbene is nou  vol- 
maak ontwikkel. Voor- 
pote staan op punt om 
deur te breek en is ook 
volledig ontwikkel. 
Longe reeds in werking; 
inwendige kiewe baie 
geatropheer. 


? 


'oorpote het reeds 'n 
tydjie deurgebreek; 
stertresorpsie in volle 
gang. Dermkanaalre- 
Sorpsie is so te sê 
afgeloop. 


Pa 


— ee EE EE EE EE EE Ee 

Eersgenoemde is maar in baie klein hoeveelheid aanwesig 
en die pigment is hoofsaaklik beperk tot die kerne. Dooier 
is nog taamlik rykelik teenwoordig. Die bloedvoorsiening is 
maar swak. Van die “lichtbrechenden Trépfchen” van Sklower 
is hier g'n aanduiding nie. 


Daar is m.i. op hierdie stadium van `n funksionering van die 
thyroied geen sprake nie. Voordat follikelvorming nie plaas- 
gevind het nie, en kolloied kan aangetoon word nie, is dit maar 
moeilik om ongedifferensiëerde selle soos hierdie te bestempel as 
sekreterende eenhede want daar is byna geen cytoplasma teen- 
woordig nie en gevolgelik ook geen korrels wat kan beskou word 
as sekresie-voorlopers nie. Enige klier in sy embryonale vorm 
kan moeilik bestempel word as funksionerend voordat acini 
gevorm is, alhoewel `n analogie tussen gewone kliere en die 
buislose natuurlik `n EE is, want by eersgenoemde word 
die sekresie definitief afgevoer na die plek waar dit gebruik word 
en in die meeste gevalle sekreteer die klier slegs met tussenposes; 
en gedurende die rusperiode kan die zymogeen-korrels deur histo- 
logiese metodes aangetoon word. Vir die buislose kliere en veral 
by die thyroied is daar tot nog toe nie voldoende bewyse dat `n 
periode van rus opgevolg word deur `n periode van aktiviteit nie. 

Die bloedvoorsiening behoort ook `n aanwysing van funk- 
sionering te wees. Ons sou verwag dat so gou as `n buislose klier 
deeglik ingesluit is in die bloedsomloop dit sou begin funksioneer. 
Al1 hierdie opvattings is egter bloot spekulatief en ons is genood- 
saak om `n oordeel te vel bloot op die histologiese beeld af. 
Gebruik ons dit as enige aanwysing dan sou ons sê dat die 
thyroied by Bufo op hierdie stadium nog nie funksioneer nie, 
altans nie op dieselfde wyse waarop ons dit later aantref nie. 
Dit volg dus vanself dat daar van `n funksionering van die orgaan 
op stadia voor hierdie ook g'n sprake kan wees nie. Die ia 
van Sklower dus by Ban '“dasz die Funktion der Schilddrise 
in der Entwicklung zwei Maxima hat. Das erste Maximum fallt 
kurz vor und in die Prometamorphose (d.w.s., volgens hom, die 
periode voor die verskyning van die agterpootanlages) . . .. 
Demnach ergibt sich, dasz dié Schilddriise als wesentlicher EL 
ja als HA EE . . ..fir die in der Prometamorphose. 
auftretenden FonyEriode ee verantwortlich zu machen ist” 
kan deur hierdie histologiese ondersoek van Bufo, en dieselfde 
geld vir Arthroleptella, hoegenaamd nie onderskryf word nie. 
Ook Etkin (1930) neem aan dat in die vroeëre ontwikkeling van 

sy Rana pipiens larves, die thyroied, omdat dit nog embryonaal 
in bou is, nie funksioneer nie; gevolgelik speel dit op daardie 
tydstip g'n rol in die eerste vormveranderinge van die larve vO6r 
die verskyning van die agterpootanlages nie. 

Daar dit natuurlik heeltemal onwaarskynlik is dat by die 
Rana temporaria larves van Sklower die thyroied `n ander en 
meer belangrike rol sal speel as by ander Anura species, is ons 
genoodsaak om sy bevindings en gevolgtrekkings, altans met 
betrekking tot die vroeëre rol van die thyroied, in twyfel te trek. 
Ook Allen (1917-16) vind dat deur verwydering van die thyroied- 
anlages by baie jong Rana pipiens larves, die vroeëre ontwikkeling 
tot op die stadium waar die agterpootanlages hulle eerste ver- 
skyning maak, glad nie geaffekteer word nie. 


Stadium 2:— In hierdie stadium het die agterpootanlages 
pas hulle verskyning gemaak. Hierdie stadium kan egter nog 
nie vergelyk word by Arthroleptella stadium 1 nie daar by laas- 
genoemde die anlages baie groter is. Die larvale spysverterings- 
kanaal het sy maximale ontwikkeling bereik. Die larve is 12 mm. 
lank en besit `n liggaamslengte van s mm. Die hoeveelheid dooier 
het aanmerklik verminder en is besonder min in vergelyking met 
dié van Arthroleptella op dieselfde stadium. 

Die skildklier op hierdie stadium is reeds taamlik ver ont- 
wikkel (Fig. 16). Nie alleen is die deling van die anlage in 
twee reeds `n tydlank voltooi nie, maar die twee lobbe, die linker 
en die regter, het ook reeds hulle normale posisie ingeneem teen 
die onderste oppervlakte van die hyoied, een aan elke kant van 
die copula. Follikel-differensiasie is reeds voltooi en die orgaan 
as geheel het baie in grootte toegeneem sedert die ongedifferensi- 
eerde toestand waarin dit in die vorige stadium was. 


Die aantal follikels aanwesig is nog maar min; daar is slegs 
sewe in albei lobbe. Hulle is egter oor die algemeen groter, of 
liewer bevat meer kolloied per follikel, as die van die skildklier- 
anlages soos ons dit vir die eerste keer by Arthroleptella aangetref 
het. Die grootste besit `n maximale deursnit van “0225 mm. 
Die lengte van die orgaan kan geoordeel word uit die feit dat 
dit net te sien is in vyf seriesnitte van rou elk. Klein ongediffe- 
rensiëerde selmassas is oral in die orgaan te sien. 

Die bloedvoorsiening van die orgaan is maar uiters swak. 


Slegs buiteom is `n paar klein bloedvaatjies te sien en inter- 
follikulêr is g'n enkele ervthrocvte te bespeur nie. 

FIG. 16. 


Fic. 16—Deursnit deur die skildklier van Bufo in stadium 2. 


FIG. 17. 


e 


Fic. 17.—Deursnit deur die regter-lob van die skildklier van Bufo in stadium 3. 

Die follikel-epitheel is betreklik laag — gemiddelde deursnit 
4:5u. Die selle is dus afgeplat. Die kerne is meesal langwerpig 
en min of meer in die middel van die geringe hoeveelheid cyto- 
plasma geleë met die lengte-as parallel met die follikelomtrek. 
Hulie is sterk gepigmenteer. Die cytoplasma is korrelagtig. 

Die kolloied is egalig basopbiel gekleur maar nie baie donker 
nie. Dit bevat g'n vakuoles nie, maar is tog ingekrimp as gevolg 
van die fixering, sodat dit nie die hele follikellumen vul nie. 
Hierdie inkrimping is hoofsaaklik te wyte aan die formaline in 
die Bouin-fixeervloeistof. 


Stadium 3:— Die agterpootanlages is nou eers sover ont- 
wikkel soos dié van Arthroleptella op stadium 1 en 'n werkelike 
vergelyking tussen die twee kan nou eers getref word. Die 
agterpootanlages het op hierdie stadium `n lengte van ongeveer 
7 mm. maar g'n onderverdeling is nog uitwendig sigbaar nie. 
Die voorpootanlages begin ook hulle verskyning maak in die 
reeds afgeslote operkulêre ruimte. Die mondholte is uitgerus 
met drie rye horingagtige tande en die larve besit `n totaallengte 
van 12:5 mm. en 'n liggaamslengte van 57 mm. 


Die thyroid vertoon in hierdie stadium `n klein toename in 
volume wat geinterpreteer kan word as `n parallelle verskynsel 
met algemene liggaamsgroei en nie as `n spesiale vergroting van 
die klier moet beskou word nie. Die toename in volume is 
hoofsaaklik te wyte aan `n vermeerdering van die aantal follikels 
wat nou sowat tien bedra in vergelyking met sewe in die vorige 
stadium. Die klier het dus verdere differensiasie ondergaan. Die 
follikels wat reeds bestaan het, het ook in grootte toegeneem 
(Fig. 17, bls. 46) en sommige besit nou `n maximale deursnit 
van -028 mm. in vergelyking met -0223 mm. in die vorige stadium. 
Die follikels is oor die algemeen bolrond. Ook ongedifferensiëerde 
selgroepe word in die orgaan aangetref. 


Die eenlagige epitheel wat die follikels omsluit is nog maar 
baie laag, en besit `n gemiddelde hoogte van 4875u in vergelyking 
met 4-su in die vorige stadium. Daar is dus byna g'n toename 
in epitheelhoogte nie. Die kerne is nog sterk gepigmenteer en 
verf sterk met Haidenhain vsterhaematoxvline. Hulle 1ê in die 
oorgrote meerderheid van selle in `n apikale posisie, d.w.s. aan 
die lumenkant van die sel. Die cytoplasma is min en oor die 
algemeen arm aan korrels. (G'n sekresie-druppels is in die cyto- 
plasma te bespeur nie. Die Golgi-apparaat vertoon as `n dun 

slingervormige omhulsel om die onderste uiteinde van die kern; 


dit wys g'n verdikkinge nie en 1ê net soos by Arthroleptella aan 


die apik ale sy van die kern. 

Die kolloiedmassa is sterk gekleur en vertoon 'n egalige 
samestelling. Ook hier is daar geringe aanwysings van inkrim- 
ping. Die inkrimping geskied nie deur vakuolevorming SOOS deur 
Kraus en Kocher beweer nie, maar as 'n smal Eed strokie 
aan die rand van die kolloiedmassa (Fig. 16). Van ware sekresie- 
of absorpsie-vakuoles, soos by Arthroleptella aangetref, is hier 
byna g'n aanduiding nie. Hier en daar, sowel op die rande as 
in die massa, is klein ongekleurde stippeltjies te sien wat vakuoles 
mag voorstel. Die bloEA van die orgaan is swak, 
ongeveer nog dieselfde as in die vorige stadium. Slegs perifeer 
is bloedvate met erythrocyte te sien. Aangesien hierdie stadium 
van Bufo ooreenkom met die eerste stadium van Arthroleptella 
met betrekking tot die ontwikkelingskenmerke van die agterpote, 
sal `n kort vergelyking van die ontwikkeling wat die skildklier 
in die één met dié wat dit in die ander bereik het, van belang 
wees. Die skildklier van Arthroleptella is in die eerste stadium 
nog byna ongedifferensiëerd. Rangskikking van die ongedifferen- 
siëerde selle in sekondêre selgroepe wat die follikelvorming voor- 
afgaan is pas aan die gang. (G'n follikels— die eenheid van 
skildklierweefsel— of koliloied is nog teenwoordig nie. By Bufo 
aan die ander kant is by dieselfde uiterlike ontwikkelingskenmerke 
die thvroied reeds gedifferensiëer en is daar betreklike groot getalle 
Follikels met `n taamlike ophoping van kolloied aanwesig. Die 
sekreterende epitheel is egter baie laag en volgens die bloed- 
voorsiening word nog g'n sekreet aan die bloedbaan afgegee nie. 
Ons sou dus kon aflei dat by Bufo die thyroied sover nog 9'n 
belangrike rol speel in die algemene ontwikkeling nie en te 
oordeel na die toestand by Arthroleptella sou ons kan aanneem 
dat vir die vroeëre ontwikkeling van die ledemate die thvroied- 
sekresie nie nodig is nie. | 


Stadium 4:— Die totale lengte van die larve is nou byna 
verdubbel, terwyl die liggaamslengte met 33 mm. toegeneem het. 
Die lengte van die agterpote is ook EE in vergelyking met 
dié in die vorige stadium en is byna volledig ontwikkel alhoewel 
die toonanlages maar so pas verskyn het.” In die seriesnitte is 
ook die onderafdelings van die voorpote te sien alhoewel hulle, 

van buite gesien, nog nie die operkulêre vel aanmerklik uitstoot 

FIG. da 


FIG. 18—Deursnit deur die regter-lob van die skildklier van Bufo in stadium 4. 


50 


nie. Hierdie stadium kom ongeveer ooreen met stadium 3 by 
Arthroleptella. 

Die skildklier (Fig. 18) vertoon nou vir die eerste keer tekens 
van spesiale groei. Waar die algemene liggaamsafmetinge in 
vergelyking met dié in die vorige stadium min of meer verdubbel 
het, is die skildklier omtrent 8 maal groter as in die vorige 
stadium. Daar is dus hier nie sprake van `n parallelle verhouding 
tussen liggaamsgroei en thyroiedgroei nie. Hierdie geweldige 
toename in volume moet veral toegeskrywe word aan individuele 
follikelgroei. Waar die maximale follikel-deursnit in die vorige 
stadium 028 mm. was, daar is dit nou 043 mm. Die aantal 
follikels het ook vermeerder in dieselfde mate as in die vorige 
stadium. Ongedifferensiëerde selle is egter ook nog oral in die 
orgaan aanwesig. Die follikels is oor die algemeen nog bolrond 
en dié wat in die tekening afgeplat voorkom is slegs follikels wat 
aan die kant deurgesny is. As gevolg van die follikelgroei het 
die totale hoeveelheid kolloied in die orgaan natuurlik ook 
geweldig toegeneem en besit nou `n waarde ongeveer 40 keer 
groter as dié in die vorige stadium. 


Die epitheel het ook heelwat in hoogte toegeneem en besit 
nou `n gemiddelde deursnit van 6375 in vergelyking met 4:875u 
in die vorige stadium; dit kan bestempel word as laag kubies. 
Die kerne is minder gepigmenteer en meer na die middel van 
die sel verskuif. Die cytoplasma het toegeneem en is meer korrelig 
as voorheen. 


Die kolloied is nog sterk gekleur, effens acidophiel en verkry 
in sommige van die grotere follikels `n korrelagtige voorkoms. 
Albei eienskappe is aanwysings van veroudering. Egte vakuoles 
kom min voor maar daar is tog meer as in die vorige stadium. 
Hier en daar is op die rande ligter gekleurde kolle, moontlik 
vars gesekreteerde kolloied. 


Die bloedvoorsiening is beter as in die vorige stadium. Die 
bloedvate is egter nog beperk tot die periferie van die orgaan. 


In vergelyking met Arthroleptella is die deurbloeding nog maar 
baie swak. 


'n Opvallende verskil tussen die skildkliere van Bufo en 
Arthroleptella is die losser struktuur van die klier by eersge, 
noemde. By Arthroleptella is in al die stadia wat ondersoek 
's, met uitsondering van die volwasse thyroied, nooit volop bind- 
weefsel tussen die individuele follikels aangetref nie, en slegs 


- 


OT 


buiteom die orgaan is daar 'n enigsins opvallende bindweefsel- 
omhulsel. By Bufo, aan die ander kant, lê die follikels gewoonlik 
betreklik los van mekaar, veral in die vroeëre stadia, en is tot 
'n geheel verbind deur `n los netwerk van bindweefsel. 


'n Ander opvallende verskil tussen die ooreenstemmende 
stadia in die twee diere is die groter aantal follikels in die skild- 
klier van Bufo. Die individuele follikels is ook baie groter, 
gevolgelik ook die totale hoeveelheid kolloied. By Arthroleptella 
is die epitheel egter deurgaans baie hoër en die bloedvoorsiening 
baie sterker as bv Bufo. 


Stadium 5:— In hierdie stadium word die '“pro-metamor- 
phose'” voltrek en die `metamorphose-klimax”'` begin. Die agter- 
pote, insluitende die voet. en tone, het hul maximale larvale 
ontwikkeling bereik. Hul is twee maal so lank (3 mm.) as in 
die vorige stadium (14 mm.). Die totale lengte van die larve 
het nie baie toegeneem nie; dit is slegs 2:5 mm. langer as in 
die voorgaande stadium. Hiervan moet 1:3 mm. aan liggaams- 
groei en 1 mm. aan stertgroei toegeskryf word. Ook die voorpote, 
insluitende die hande, het hulle volle ontwikkeling bereik. Die 
vingers is duidelik onder aie deurskynende operkulêre vel te sien 
alhoewel hul nog nie begin deurbreek nie. Die groter sigbaarheid 
van die voorpote is waarskynlik te danke aan die feit dat die vel 
dunner geword het. Die longe van die larve is reeds in werking 
en die inwendige kiewe sterk geatropheer. 

Die skildklier het groot veranderings ondergaan (Fig. 19). 
Die orgaan het weer baie in volume toegeneem, buite alle 
verhouding met die toename in liggaamsgroei. Dit is byna 6 
maal groter as in die vorige stadium en sowat 43 maal groter 
as in stadium 3. (Sien Hfstk. 7.) Hierdie geweldige volume- 
toename het minstens drie oorsake, nl. : (1) `n baie groot toename 
in die totale hoeveelheid kolloted. Waar dit in die vorige stadium 
reeds aansienlik vermeerder het daar is dit nou ses maal meer 
as in die vorige stadium; (2) `n toename in die epitheelhoogte 
en in die aantal selle wat die follikelwand uitmaak; (3) `n toename 
in die aantal follikels; hulle het nagenoeg verdubbel. Die nuwe 
follikels is meesal klein en bolrond, terwyl die ouere groter follikels 
meer hoekig is. Hierdie hoekigheid mag `n aanwysing wees van 
die afgee van kolloied (de Fremerv 1028). 

Die manier waarop nuwe follikels ontstaan is nog nie duidelik 
nie. Volgens Haidenhain (geciteer deur Sklower, 1925), sou hulle, 

FIG. 19. 


EG. 19 —Deursnit deur die linker-lob van die skildklier van Bufo in stadium 5 

by die soogdiere altans, uit ''Restzellen”' ontstaan. Die juiste 
manier waarop dit by Bufo en Arthroleptella geskied is nie uit 
te maak nie. Weliswaar is daar op vroeëre stadia ongedifferen- 
siéerde selgroepies te sien, wat as ''Restzellen”' van Haidenhain 
sou kon beskou word. Die juiste manier waarop die nuwe follikels 
egter uit hierdie ongedifferensiëerde selgroepies ontstaan kon ek 
in die seriesnitte tot my beskikking, nie vasstel nie. Moontlik 
rangskik die ongedifferensiëerde selle hulle eers in sekondêre sel- 
groepe wat dan deur die sekresie van kolloied tot follikels oorgaan. 
Sklower kon by Rana temporaria ook nie hierdie kwessie ophelder 
nie. 


Wat egter seker is, is dat voortaan die totale aantal follikels 
konstant bly. ln die volgende stadium asook im die thyroiede 
van die volwasse diere wat ondersoek is, is nooit weer tekens 
van hernude follikelvorming aangetref nie. Sklower beskryf `n 
jaarlikse siklus wat die volwasse thyroied by Rana temporaria 
sou deurloop; gedurende hierdie siklus sou weer nuwe follikels 
ontstaan. Of daar so `n siklus by Arthroleptella en Bufo voorkom 
is nie ondersoek nie, maar in die volwasse diere wat wel ondersoek 
is, is gevind dat die aantal follikels dieselfde bly as wat dit in 
hierdie stadium is. Verdere follikelvorminge na hierdie stadium 
geskied dus nie, altans nie by Bufo en Arthroleptella nie. De 
Fremery vind by 'Triton taeniatus ook `n konstante aantal follikels 
gedurende die hele volwasse lewe van die dier 


Die epitheelhoogte in hierdie stadium, soos reeds aangehaal, 
het aansienlik gestyg. Waar dit reeds in die vorige stadium begin 
toeneem het daar vertoon dit nou `n verdere styging, nl. 75u 
in vergelyking met 6-375u in die vorige stadium. Die kerne is 
ook heelwat groter en lê meer verskuif na die basale sy van die 
sel. Die hoeveelheid cvytoplasma is meer en is korrelagtig. Die 
Golgi-apparaat het `n verdikking ondergaan en lê ook nie meer 
dig teen die kern soos voorheen nie. Die verdikking en versprei- 
ding is egter lank nie so groot en uitgebreid soos by Arthroleptella 
nie. Die apparaat is net soos by laasgenoemde aan die apikale 
sy van die kern geleë behalwe in die geval van `n paar selle waar 
dit effens aan die kant 1ê. In g'n enkele sel is die Golgi-apparaat 
aan die basale sy van die kern aangetref nie. 


Die kolloiedmassa is oor die algemeen baie sterk gekleur en 
het 'n korrelice voorkoms. Op die rande is heelwat ligter 
gekleurde kolle te sien, maar die aantal heeltemal kleurlose 

vakuoles is maar uiters min in vergelyking met wat ons by 
Arthroleptella aangetref het. 


Die bloedvoorsiening is baie sterk veral in vergelyking met 
dié in die vorige stadia. Nie alleen is op die periferie groot bloed- 
vate te sien nie maar ook interfollikulêr 1ê `n menigte kapillêres 
met erythrocyte gevul. 


Stadium 6:— Die voorpote is reeds `n tyd deurgebreek en 
die stertresorpsie het begin. Die inwendige veranderinge SOOS 
resorpsie van die dermkanaal, ens. wat kenmerkend is van die 
'metamorphose-klimax,” is byna voltooi. Die totale lengte het 
met 3 mm. verminder, deels te wyte aan die stertresorpsie en deels 
aan verkorting van die liggaamslengte wat verminder het van 
10s mm. in die vorige stadium tot 9 mm. Die agterpote het 
hulle lengte erdilsbels en die voorpote is 4 mm. lank. Die meta- 
morphose is dus byna afgeloop. 


Die skildklier vertoon nog min of meer dieselfde beeld as 
in die vorige stadium. Die klier het wel `n bietjie in volume 
toegeneem maar die grootste gedeelte van hierdie toename moet 
toegeskrywe word aan vermeerdering van bindweefsel (Fig. 20). 
Die totale hoeveelheid kolloied is nog ongeveer dieselfde maar 
die grotere follikels is oor die algemeen meer afgeplat as voorheen. 
Die aantal follikels is nog dieselfde as in die vorige stadium: 


Die epitheel het verder. in hoogte toegeneem en besit nou 
'n gemiddelde waarde van. ou in vergelyking met 7:su in die 
vorige stadium. Die cytoplasma, hoewel meer, is minder korrel- 
agtig en het `n helder deurskynende voorkoms. Die kerne lê 
nog meesal aan die basale sy van die sel en is taamlik groot. 
Die Golgi-apparaat is nog baie verdik en Iê versprei vanaf die 
apikale sy van die kern in die rigting van die lumen. 


Die deurbloeding van die orgaan het effens afgeneem in 
vergelyking met dié in die voorgaande stadium. Die kolloied 
begin tekens van `n verlies van basophiliteit vertoon: in die 
sentrum van die massa is `n sterk korrelagtigheid veral opvallend. 
Die aantal follikels is nog dieselfde as in die vorige stadium. 


Volwasse stadium :— Die beskrywing van hierdie stadium is 
gebaseer op die ondersoek van 'n paar jong Bufo's wat gevang 
is twee tot drie maande nadat hulle die metamorphose SE het. 
Die afmetings word nie aangegee nie omdat dit baie variëer het 

FIG. 20. 


FIG. 20.—Dwarssnit deur die regter-lob van die skildklier van Bufo in stadium 6. 


56. 


alhoewel die gemiddelde liggaamsvolume tog bepaal is volgens 
die metode in Hoofstuk 7 aangegee. 


In hierdie volwasse stadium sien die skildklier daar baie 
anders uit as teen die einde van die metamorphose-stadium 6 
(Fig. 21). By die eerste ondersoek kom dit in baie opsigte ooreen 
met die volwasse Arthroleptella skildklier. Die totale aantal 
follikels is egter meer as by laasgenoemde maar is nog dieselfde 
as in stadium 6 by Bufo. Die follikels is oor die algemeen groter 
en taamlik afgeplat. Die orgaan skyn asof dit dig teen die hyoied 
aangedruk is en die afplatting mag dus te wyte wees aan druk 
van buite. (Sien Fig. 21) 


Die totale volume van die klier is ongeveer. nog dieselfde, 
miskien effens meer (sien Hoofstuk 7) as in stadium 6. Die 
kolloied vul die follikels heeltemal, en vakuoles is maar in baie 
geringe aantal teenwoordig. Die epitheel is sterk afgeplat en 
besit `n gemiddelde hoogte van slegs 4-2u in vergelyking met 
Ou in stadium 6, teen die einde van die metamorphose. Die kerne 
is ook baie afgeplat en gevul met chromatine korrels wat sterk 
kleur met Haematoxyline. Die selle is plasma-arm en die sel- 
wande is maar moeilik sigbaar. Die bloedvoorsiening van die 
orgaan is uiters gering en kom hierin baie ooreen met die toestand 
gedurende die `pro-metamorphose”' 


'n Kort opsomming van die histologiese veranderinge in die 
skaldklier van. Bufo gedurende die melamorphose en 'n korl 
vergelykimg daarvan met dié van Arthroleptella. 


(D) Fpitheel:— Gedurende die *“pro-metamorphose”' is daar 
by Bufo net soos by Arthroleptella `n gestadige styging van die 
epitheel-hoogte wat by eersgenoemde sy maximum bereik aan 
die begin van die `'metamorphose-klimax”' en by Arthroleptella 
net vo6r die deurbreking van die voorpote, dus aan die einde 
van die 'pro-metamorphose”'. In albei gevalle is daar teen die 
einde van die 'metamorphose- klimax”” `n vinnige daling in 
epitheelhoogte wat `n minimum bereik in die volwasse dier. In 
die geval van Bufo staan hierdie minimum Ongeveer gelyk met 
die epitheelhoogte aan die begin van die 'pro-metamorphose”'; 
in die geval van Ar el is die minimum hoogte heelwat 
laer as wat ooit gedurende die ''pro-metamorphose” die geval 
was. Nooit gedurende die metamorphose van Bufo bereik die 

F1G. 91.—Deursnit deur die regter-lob van die skildklier van 'n volwasse Bufo. 

epitheel 'n waarde wat enigsins naby dié kom wat ons by 
Arthroleptella aantref nie. So b.v. is by Arthroleptella die 
maximum epitheelhoogte 12:7su terwyl by Bufo die maximum 
maar ou is. Die afleiding wat hiervan gemaak kan word is dat 
die skildklier by Arthroleptella vanaf die begin van sy funksio- 
nering baie meer aktief is, wat betref die epitheel, dan wat ooit 
op enige stadium die geval is by Bufo. 


(2) Kolloied:— Kolloied verskyn by Bufo op `n baie vroeër 
stadium as bv Arthroleptella. Reeds nog voordat die agterpoot- 
anlages enige differensiasie vertoon is kolloied reeds in taamlike 
hoeveelheid aanwesig. By Bufo is daar vanaf die eerste ver- 
skyning van die kolloied 'n gestadige, en teen die einde van die 
“pro-metamorphose”', 'n snelle, vermeerdering in die totale 
hoeveelheid kolloied, wat dan gedurende die ''metamorphose- 
klimas?” `n maximum bereik en daarna min of meer konstant bly 
tot op die volwasse toestand. By Arthroleptella aan die ander 
kant styg die kolloied baie stadiger en bereik sy maximum eers 
in die volwasse toestand; teen die einde van die `'metamorphose- 
klimax”? is daar `n skielike en geweldige styging. Oor die 
algemeen kan gesê word dat die absolute totale hoeveelheid 
kolloied op alle stadia by Bufo baie meer is as by Arthroleptella. 
So b.v. is die maximum hoeveeiheid kolloied bv Bufo 15 maal 
soveel as die maximum by Arthroleptella. (Die verhoudings word 
later nog breedvoeriger uiteengesit en vollediger bespreek in 
Hoofstuk 7. 


(3) Die grootte man die skaddkler.— By Bufo bereik die 
skildklier sy maximum grootte teen die einde van die 'metamor- 
phose-klimax””, en dit bly dan min of meer konstant gedurende 
die volwasse lewe van die dier. By Arthroleptella bereik die klier 
Sy maximum ook gedurende die 'metamorphose-klimax” maar 
ondergaan dan `n volume-daling wat egter weer in die volwasse 
dier tot die voorheen bereikte maximum styg. Dit is egter moeilik 
om die volumes van die kliere sonder meer met mekaar te vergelyk 
want in die een geval het ons te doen met `n baie meer kompakte 
orgaan as by die ander waar baie bindweefsel aanwesig is. Die 
volume-verhoudings word meer volledig in Hoofstuk 7 bespreek. 


(4)  Vakuoles:— Die aantal vakuoles aanwesig in die kolloied 
bereik nooit gedurende die ontwikkeling van die thyroied van 
AE er ae ls Ps 
Bulo `n waarde wat enigsins naby dié van Arthroleptella kom 
nie. Die totale hoeveelheid vakuoles is by Bufo baie gering in 

vergelyking met dié by Arthroleptella waar die vakuoles `n 
maximum bereik gedurende stadium 5, d.w.s. teen die einde 
van die `metamorphose-klimax””, 


(5) Bloedwvoorsienimng :— Daar die bloedvoorsiening van die 
thyroied, m.i., 'n besonder belangrike rol speel in die funksie 
van die orgaan, is dit sonder twyfel een van die faktore wat veral 
nadruk op gelê moet word by `n vergelyking van die twee diere. 
By Bufo is die bloedvoorsiening gedurende die hele ''pro- 
metamorphose” besonder gering en kan eers in stadia 5 en 6 
as enigsins goed bestempel word, d.w.s. die deurbloeding van 
die orgaan wat oor die algemeen baie swak is gedurende die 
vroeëre stadia van die gedaanteverwisseling ondergaan skielik, 
aan die einde van die “'pro-metamorphose”” `n opvallende toename, 
wat voortduur gedurende die `metamorphose-klimax'” maar weer 
afneem teen die einde daarvan sodat die orgaan bloedarm is byv 
die volwasse dier. By Arthroleptella, aan die ander kant, is die 
skildklier gedurende die hele metamorphose goed voorsien van 
bloed en kan eintlik net as bloedarm bestempel word in die vol- 
wasse dier. Desnieteenstaande is daar tog in die klier, gedurende 
die metamorphose `n verandering waar te neem in die deur- 
bloeding wat in stadium 4, d.w.s. aan die einde van die ''pro- 
metamorphose'', skielik `n maximum bereik om daarna weer 
stadig af te neem. 


3. DIE INVLOED VAN 'THYROXINE OP DIE HISTOLOGIE VAN DIE 
SKILDKLIER VAN BUFO GEDURENDE DIE VERSNELDE 
METAMORPHOSE. 


Met die oog op die ondersoek van die invloed van die aktiewe 
stof van die skildklier-sekresie op die histologie van die normale 
thyroied is die Bufo-larves vir hierdie experiment met 'Thyroxine 
(Schering Kahlbaum) behandel. (Sien Materiaal en Tegniek, 
bls. 9.) Die behandeling is eers begin `n maand nadat die larves 
uit die albumineuse omhulsels te voorskyn gekom het. Die 
hele metamorphose-tydperk, insluitende die “'pro-metamorphose”', 
is deur die toediening van die thyroxine van drie maande, in die 
die geval van die kontroles, verkort tot tien tot een-en-twintig 
dae, al na die hoeveelheid thyroxine wat toegedien was. Vir 
die histologiese ondersoek is op verskillende stadia van ontwikke- 
line, gedurende hierdie versnelde metamorphose, exemplare 


gefixeer en in seriesnitte gesny. 

Dit kan hier net terloops gesê word dat die met thyroxine- 
behandelde larves, veral waar die metamorphose besonder versnel 
word deur die toediening van groot dosisse, glad nie op die 
kontrole-diere, die larves van Arthroleptella, of op die met 
hypophyse-behandelde diere, lyk nie. Veral gedurende die latere 
stadia van die metamorphose, die stert-resorpsie of klimax-periode, 
skyn dit asof hulle — soos deur `n hele aantal vroeëre onder- 
soekers ook beklemtoon word -— “'eine physiologische Enzin- 


yy - 
dung”' ondergaan (Bredt 1933). 


Vir die doel van hierdie ondersoek is die histologie van die 
skildklier op drie stadia gedurende die versnelde metamorphose 
nagegaan. Die uitwendige ontwikkelingskenmerke en liggaams- 
afmetings van die drie stadia word in Tabel V aangegee. 


TABEL V. 
BUFO-THYROXINE BEHANDELING. 
Agter- | Voor- 
Sta- | Totale |Liggaams-| poot- poot- Algemene 
dium.| lengte lengte. | lengte. | lengte. Opmerkinge. 
| mm. mm. mm. mm. 
1 12 4 1 —— Die agterpote is reeds vol ontwikkel 
| insluitende die tone. 
2 (Uie 3.5 | 1-5 1 Die voorpote het pas deurgebreek 
en is volledig ontwikkel. Stertre- 
sorpsie het net begin. 
| 
3 Gras 4 1-8 1:2 Die stertresorpsie is heelwat verder 
| : gevorder maar nog nie heeltemal 
klaar nie. 


Stadium 1:— Wat algemene ontwikkeling betref is die *pro- 
metamorphose” nagenoeg afgeloop. Die agterpote is vol ont- 


wikkel en die larve staan op die punt om die 'metamorphose- 
klimax”' in te gaan. 


Die skildklier in hierdie stadium is besonder klein in vergely- 
king met dié van die kontrolediere in dieselfde staat van ontwikke- 
ling. Vergeleke by stadia 4 en s van die normaal metamorphose- 
rende larve, waarmee dit, ten opsigte van die ontwikkeling van die 
agterpote, min of meer ooreenkom, is die thyroied van die 
thyroxine-behandelde dier sowat so maal kleiner as dié van die 
normale. Dit staan min of meer gelyk aan die volume van die 

Hier in stadium 3 van die normale kontroles. By nadere onder- 
soek na die oorsaak van hierdie verskil blyk dit dat die aantal 
follikels baie gering is. ln stadium 4 van die kontrole b.v. is die 
aantal follikels sowat 16 terwyl hier slegs 5 in albei die lobbe 
kon waargeneem word. ln stadium s van die kontrole is die 
aantal 30. Ons vind dan ook ongedifferensiëerde selle in groter 
getalle in hierdie klier as in dié van die kontrole (Fig. 22). 

Die follikels wat wel teenwoordig is, is veel kleiner as dié 
van die kontrole. Hulle is bolrond en geheel met kolloied gevul. 
Die epitheelhoogte is ongeveer dieselfde as wat dit by die kontrole- 
diere in `n ooreenstemmende stadium is (gemiddeld 6-375u). Die 
kerne is betreklik groot en meesal rond met `n duidelik sigbare 
nucleolus. Die cytoplasma is sterk korrelagtig. Op die selrande 
teenaan die lumen is daar `n digte samegroepering van korrels 
wat baie sterk met Haematoxyline verf. Die kolloied verskil ook 
baie van die normale. Op die rande is dit meesal rooiagtig en 
donkerblou in die middel. Die groot hoeveelheid vakuoles aan 
die rande is sonder twyfel te wyte aan inkrimping. Die bloed- 
voorsiening van die orgaan is swak en kom baie ooreen met dié 
op die vroeëre stadia van die kontrole. 


Stadium 2:— Die 'metamorphose-klimax”' het pas ingetree. 
Die voorpote het deurgebreek en stertresorpsie het begin. HHier- 
die stadium sou dus min of meer ooreenkom met stadium 6 
van die normale. 


Die skildklier is ongeveer twee keer so groot as op. die 
vorige stadium, maar `n vergelyking met dié van die kontrole, 
wat sowat 34 keer groter is, kan nouliks gemaak word. Die 
volumetoename wat wel plaasgevind het is hoofsaaklik te wyte 
aan follikelgroei (Fig. 23). Die aantal follikels is nog dieselfde 
as in die vorige stadium; slegs één thyroied uit sowat tien 


exemplare wat in hierdie stadium ondersoek is het een follikel 
meer gehad. 


'n Eienaardige verskynsel wat hier voorkom en wat tot 
dusver nog in g'n een van die skildkliere aangetref was nie, 
is follikelversmelting. ln Fig. 23 is twee sulke saamgesmelte 
follikels sydelings deurgesny. Die verskynsel bestaan eenvoudig 
daaruit dat twee naasmekaar geleë follikels saamsmelt sodat die 
kolloiedinhoud saamvloei, terwyl die epitheel wat hulle van 
mekaar geskei het, geresorbeer word. Hierdie verskynsel is vir 
die eerste keer beskryf deur Adler (1916) in die thyroied van 

FIG. 22. 

FiG. 22 —Deursnit deur die een lob van die skildklier van 'n 
thyroxine-behandelde Bufo-larve in stadium 1. 


FIG. 23. FIG. 24. 

FiG. 23 —Deursnit deur die een lob van die FiG. 24.—Deursnit deur die een lob van 
skildklier van `n thyrosine-behandelde Bufo- die skildklier van 'n thyrosine-behan- 
larve in stadium 2 (Follikel-samesmelting). delde Bufo-larve in stadium 3, 

Rana esculenta gedurende sy temperatuur-proewe. Ook Jensen 
(1921) maak melding van `n soortgelyke verskynsel by die Axolotl, 
terwyl de Fremery (1928) dit ook beskryf in die klier van die 
demi-Triton. 


Die klier verloor deur hierdie follikelversmelting alle tekens 
van reëlmatigheid en daar is byna geen sprake meer van `n 
orgaan wat uit follikels samegesteld is nie. Hierdie verskynsel 
is dan ook waarskynlik verantwoordelik vir die klein aantal 
follikels wat aangetref word. Ook is geen een van die bestaande 
follikels meer bolrond soos voorheen nie; almal is afgeplat of 
hoekig. 


Die follikelepitheel het maar min verandering in hoogte 
ondergaan. Dit besit nou `n gemiddelde waarde van Su deursnit, 
in vergelyking met 6-373u in die vorige stadium. Die kerne is 
betreklik sterk gepigmenteer en 1ê meesal aan die basale sy van 
die sel. Die sterkkleurende pigment korrels wat in die vorige 
stadium in die cytoplasma aan die binnerand van die selle aan- 
getref is, het toegeneem en vorm 'n opvallende swart strook 
aan die lumen-sy van die epitheelwand. 


Die kolloied is baie korrelagtig. ln die middel is dit blou 
gekleur soos in die vorige stadium, en langs die rande loop `n 
rooi of soms ook pers gekleurde soom. Dit vul by @'neen van 
die follikels die hele lumen nie; die gekartelde rand is `n duidelike 
teken van inkrimping. (Sien Fig. 23.) Hierdie besondere 
inkrimping is kenmerkend van die skildklier in hierdie en latere 
stadia, en kom baie ooreen met die toestand soos aangetref in 
die klier van Arthroleptella in stadium 7, aan die einde van die 
metamorphose. Net soos by laasgenoemde wil ons die inkrim- 
ping ook hier toeskryf aan `n chemiese verandering in die same- 
stelling van die kolloied. Ons het hier ongetwyfeld te doen met 
'n baie digtere kolloied soos reeds blyk uit die korrelagtigheid 
daarvan. Dat die verdigting ook gepaard gegaan het met 
chemiese veranderings blyk ook duidelik uit die veranderde 
kleurbaarheid. 


Die deurbloeding van die orgaan is effens hoër as in die 
vorige stadium, maar geringer as dié van die normale kontrole, 
of van Arthroleptella. Die bloedvate wat teenwoordig is, is 
hoofsaaklik beperk tot die periferie van die klier, en tussen die 
follikels word slegs enkele kapillêres met een of twee erythrocyte 
gesien. 


64 


si 4. 

Stadium 3:— Die 'metamorphose-klimax”' is reeds 'n tyd- 

lank aan die gang en stertresorpsie aansienlik gevorder. Die 
metamorphose is byna afgeloop. 


Die mikroskopiese beeld wat die skildklier in hierdie stadium 
vertoon kom baie ooreen met dié van die vorige stadium. Die 
aantal follikels is egter minder wat waarskynlik te wyte is aan 
verdere follikelversmelting waarvan duidelike aanwysings oral 
in die klier te sien is (Fig. 24, bls. 62). 


Die orgaan as geheel is effens groter. Die epitheelhoogte 
het afgeneem en besit nou `n gemiddelde waarde van 5-75 in 
vergelyking met 6-375u in SA 1 en Su in stadium 2. Die 
pigment in die cytoplasma aan die lumenrand van die epitheel- 
selle het sterk toegeneem en vul nou byna die helfte van die 
selle. Die kerne is oor die algemeen afgeplat en lê met die 
lengte-as parallel met die follikelomtrek. 


Die bloedvoorsiening het nie veel verandering ondergaan 
nie en is nog maar swak. Die orgaan kan oor die algemeen 
as bloedarm bestempel word. Die kolloied het dieselfde voorkoms 
as in die vorige stadium, is ewe sterk verkrimp en lê ongeveer 
in die middel van die follikellumen. 


Opsomming :— Die thyroied van'die thyroxine-behandelde 
Bufo-larves vertoon gedurende die versnelde metamorphose deur- 
gaans `n funksionele onderdrukking wat blyk uit die volgende 
histologiese kenmerke :— (a) KUS die epitheel is oor 
die alge meen laag en bereik op g'n stadium die hoogte van die 
kontroles nie. (b) Kolloied: die ONS ed vertoon EE EG 
tekens van ouderdom en verandering van samestelling, `n bewys 
dat dit nie deur lediging en aanvulling hernu word nie. |(c) 
Bloedvoorsiening: die deurbloeding van die orgaan is oor die 
hele tydperk baie swak in vergelyking met dié van die kontroles 
waarmee dit ooreenkom in die vroeëre stadia van die metamor- 
phose. `n Swak bloedvoorsiening beteken `n geringe afgifte van 
sekreet en gevolgelik `n swak funksionering. 


Clements (1932) vind vir Rana temporaria-larves wat met 
thyroied behandel is ongeveer dieselfde toestand. Met betrekking 
tot die histologie sê sy die volgende: '“The thyroids of HE 
completing metamorphosis under thyroid treatment are clearly 
distinct from those of controls at the same stage, showing a 
decided tendency to resemble controls at an EE stage of 

development. lt would appear that these cells have not completed 
the cycle characteristic of the controls. On the other hand the 
colloid appears to be less in amount and more dense.” 


Uhlenhuth en Schwarzbach (1927) tref soortgelyke verskynsels 
aan in die thyroiede van salamanders behandel met jodthyrin. 
Leo Loeb (1929) in sy werk oor die kompensatoriese hypertrophie 
van die skildklier vind ook by toediening van thyroxine aan 
marmotjies dat daar `n algemene onderdrukking van funksionele 
aktiviteit optree. Ons haal die volgende aan uit sy werk : “The 
height of the epithelial cells was usually low or it ranged between 
low and medium. 'The colloid was generally hard and slightly 
retracted but occasionally it was somewhat more retracted as a 
result of a certain degree of softening, or it adhered with threads 
to the epithelium . . . . We find then that thyroxin acts in 
the same way as thyroid substance when fed to guinea pigs, 
both preventing hypertrophy and reducing the activity of the 
thyroid gland to about egual degrees.”' 

(G'n een van die genoemde ondersoekers maak egter melding 
van 'n follikelversmelting soos ons dit gevind het nie. Wat 
die werkelike betekenis van hierdie verskynsel mag wees is moeilik 
om uit te maak. Dat dit sonder twyfel in verband staan met 
'n onderdrukking van funksie is seker. Ënige verdere verklaring 
daarvan is egter sover nie moontlik nie. 


6. DIE INVLOED VAN HYPOPHYSE-BEHANDELING OP DIE 
HISTOLOGIE VAN DIE SKILDKLIER VAN BUFO GEDURENDE 
DIE VERSNELDE METAMORPHOSE. 


Die feit dat Anura-larves waarvan die hypophyse-anlages 
gedurende die vroeëre stadia van die ontwikkeling verwyder 's, 
nie metamorphoseer nie (Adler 1914; Allen 1917; Smith 1916b), 
het die vermoede laat ontstaan dat ten opsigte van gedaante- 
verwisseling by Amphibia daar 'n verband moet bestaan tussen 
hypophyse en thyroied. 'Hierdie vermoede is versterk deur 
die ontdekking dat die metamorphose verhaas kan word deur 
die inplanting van hypophyse. Later is deur Allen (1920) en 
Swingle (1923) die bewering gemaak dat die voorlob van die 
hypophyse verantwoordelik is vir hierdie aktiviteit. Al hierdie 
feite en bewerings het die ondersoek na die ware verhouding 
tussen hypophyse en thyroied besonder geprikkel. Allerlei 
voedings-experimente met hypophyse en hypophvse-extrakte is 
E 

gemaak en het in die begin betreklike uiteenlopende resultate 
gelewer. So b.v. kon Huxley en Hogben (1922) nie daarin slaag 
om die asolotl tot metamorphose te bring deur voeding met 
die voorlob van die hypophyse nie. Net die jaar daarop egter 
is dit aan Hogeben (1623) wel geluk om deur inspuiting van `n 
kommersiële preparaat van die voorlob van die hypophyse nie 
alleen die normale axolotl tot metamorphose te bring nie maar 
ook die gethyroiedectomeerde dier. Spaul (1924b) het kort daarna 
hierdie werk van Hoeben herhaal en bevestig. Hy het verder 
ook daarin geslaag om deur aanwending van dieselfde kommer- 
siële preparaat ook Anura-larves tot metamorphose te bring 
alhoewel dit nie wou geluk met ander kommersiële preparate nie. 


In 1926 kom Smith met die bewering dat in sy proewe 
die voorlob van die hypophyse `n inhibitoriese invloed uitoefen 
op die gedaanteverwisseling van die Colorado asolotl — dus `n 
absolute teenoorgestelde resultaat as dié van Hogben en Spaul. 
Weens hierdie uiteenlopende resultate het baie ondersoekers aan 
die inwerking van hypophyse-extrak begin twyfel en die vermoede 
het ontstaan dat die kommersiële preparate wat deur die sukses- 
volle navorsers gebruik is nie heeltemal rein voorlob-hypophyse 
moes gewees het nie maar in alle waarskynlikheid ook thyroied of 
jodium bevat het. 


Deur `n grondige ondersoek van die bereidingsmetodes van 
die extrakte van die voorlob van die hypophyse het Spaul (1930) 
egter definitief kon bewys dat sover dit die metamorphose by 
Amphibia aangaan, daar sonder enige twyfel `n verband bestaan 
tussen die voorlob van die hypophyse en die skildklier. Uhlen- 
huth en Schwarzbach (1927) kon ook as gevolg van hulle histo- 
logiese ondersoekings van die thyroied by die salamander 
gedurende die normale en deur hypophyse-versnelde-metamor- 
phose vasstel dat die voorlob van die hypophyse sy invloed op 
die metamorphose uitoefen deur prikkeling van die thyroied. 
Verder vind Ingram (1929) histologiese veranderings in die 
thyroied na inplanting van die voorlob van die hypophvse en 
hy skryf hierdie veranderings toe aan `n toename in aktiviteit. 
Ook Clements (1632) haal aan dat "in acceleration produced by 
injection with anterior pituitary, the thyroid passes through 
approximately the same seguence of changes as controls meta- 
morphosing at the normal rate”. 


In hierdie ondersoek was daar ongelukkig nie extrak van 
die voorlob van die hypophyse beskikbaar nie en moes ek gebruik 

maak van 'n preparaat van gedroogde hypophyse (Merck) in 
die vorm van tablette. Die metode van bereiding van hierdie 
preparaat word deur die fabrikante nie aangegee nie, en of dit 
in water oplosbaar is, is ook nie bekend nie. Die tablette is 
vir hierdie proewe eenvoudig fyn gemaal en in die water gevoeg 
waarin die larves gehou was. `n Bruinagtige afsaksel was in 
die water te sien na 24 uur, toe die water hernu is en `n nuwe 
dosis bygevoeg is. Die volledige beskrywing van die metode 
wat gevolg is, is reeds gegee in Hoofstuk 2. 


Versnelde metamorphose het wel ingetree en die eerstes het 
vol ontwikkelde agterpote vertoon sowat twee weke nadat die 
behandeling begin is. `n Week later het die voorpote deur- 
gebreek en het die metamorphose-klimax `n aanvang geneem. 
Hierdie fase van die metamorphose, soos voorgestel deur die 
stertresorpsie, het in die meeste gevalle besonder lank geneem — 
by sommige tot drie weke; by andere minder. ln elk geval die 
normale metamorphose-periode is by die oorgrote meerderheid 
van proefdiere verkort van die normale tydperk van drie maande 
tot vier tot ses weke. Die versnelde metamorphose het dus langer 
geduur as in die geval van die thyroxine-behandeling. 


Die manier waarop die hvpophyse preparaat in hierdie geval 
tot die bloedsomloop van die proefdiere deurgedring het is moeilik 
te bepaal. Volgens die reeds aangehaalde werk van Huxley en 
Hosben en andere skyn dit asof die voorlob van die hypophyse 
in die dermkanaal `n afbreking sou ondergaan sodat, soos in die 
latere werk van Hogben, die extrak ingespuit moes word om 
enige uitwerking te hê. In die huidige geval is dit moontlik dat 
die aktiewe deel van die preparaat oplos in die water en dan 
deur die vel in die organisme opgeneem word. `n Eienaardige 
verskynsel in verband met hierdie experimente, wat hierdie 
genoemde opvatting nie juis staaf nie, is dat selfs 21 maande 
na die behandeling begin is daar nog enkele proefdiere was wat 
g'n tekens van die deurbreking van die voorpote en stertresorpsie 
vertoon het nie. Alhoewel al die diere dus in dieselfde bak 
water was en dus onder die invloed van dieselfde konsentrasie 
van hypophyse was, skyn dit asof die metamorphose slegs in 
sommige gevalle verhaas word. ln die afwesigheid van verdere 
ondersoek is `n verklaring van hierdie verskynsel nie moontlik 
nie. 

Gedurende die tydperk wat die larves die behandeling met 
hypophyse ondergaan 'het, is op verskillende stadia van die 

versnelde metamorphose exemplare (gewoonlik 5) op dieselfde 
ontwikkelingstrap, gevang en in verskillende fixeer-vloeistowwe 
gefixeer, daarna ingebed, snitte daarvan berei en geverf SOOS 
aangegee onder "Materiaal en Tegniek”. 

Vir die beskrywing van die histologie wat hier volg is vier 
verskillende stadia gedurende die verloop van die metamorphose- 
tydperk ondersoek. In Tabel VI word die ontwikkelingskenmerke 
en liggaamsafmetings van die verskillende stadia aangegee. 


TABEL VI. 
BUFO-HYPOPHYSE BEHANDELING. 

Agter- | Voor- 
Sta- | Totale |Liggaams-Liggaams-|  poot- poot- Algemene 

dium.) lengte. | lengte. | deursnit. | lengte. | lengte. Opmerkinge. 
mm. mm. mm. mm. mIM. 


El 7 5 1 — Die agterpote begin reeds 

die buig vertoon. Die 
toonanlages verskyn as 
knoppies. 


9% | 4 9 5 4.2 — Die agterpote,insluitende 
die tone, is vol ontwik- 
kel. Voorpote is duide- 
lik onder die vel te sien 
maar begin nog nie 
deurbreek nie. 


IS gs AE: 6-4 3 Die voorpote het deurge- 
breek en stertresorpsie 
is aan die gang maar 
nog nie ver gevorder 
nie. Die kop het reeds 
| die volwasse vorm en 
besit 'n groter deursnit 
, as die romp. 


A 8.7 75 4 7:8 4 Die stertresorpsie is byna 
afgeloop en slegs 'n baie 
klein oorblyfsel daarvan 
is nog te sien. 


Stadium 1:— Wat algemene ontwikkeling betref staan hier- 
die stadium ongeveer tussen stadia 3 en 4 van die normale 
kontrole. Die agterpote het reeds taamlik ontwikkel en vertoon 
die kniebuig maar die tone is nog nie ontwikkel nie alhoewel 
daar reeds aanduidings daarvan is. Die agterpootlengte is sowat 


1 mm. Dit staan dus ongeveer gelyk aan stadium 2 van 
A rihroleptella. 

Die thyroied is besonder groot as ons die trap van ontwikke- 
ling in aanmerking neem en wat hierbo daaromtrent gesê is. 
Dit is meer as twee maal so groot as dié in stadium 4 van die 
normale kontroledier. (Sien Hoofstuk 7.) Die volume-toename 
is hoofsaaklik toe te skrywe aan `n groter aantal follikels. Hierdie 
klier bevat byna twee maal soveel follikels as dié van die normale 
dier. Die follikels is oor die algemeen van middelmatige grootte 
(Fig. 25) en meesal bolrond alhoewel aan die kante van die klier 
hul hier en daar effens afgeplat of ook hoekig is. 


Die epitheel is betreklik hoog, in vergelyking altans met 
die kontrole in die ooreenstemmende ontwikkelings-stadium. Dit 
besit `n gemiddelde deursnit van 8-su in vergelyking met 6-375u 
by die normale larve in stadium 4. Die kerne is vry groot en 
besit almal `n opvallende nucleolus. Hul kleur goed met 
Haidenhain-ysterhaematoxyline en is in die meeste gevalle geleë 
aan die basale sy van die sel. Die cytoplasma is korrelagtig en 
in baie gevalle is daarin klein sekresiedruppels te sien wat daaraan 
'n skuimagtige voorkoms gee. Hoewel ons dit bestempel as 
sekresiedruppels is dit nie heeltemal so duidelik nie want in 
werkelikheid bly die klein ruimtes kleurloos. Ons kan hulle met 
groter reg beskou as sekresie-blasies of sekresie-vakuoles. 


Die kolloied in die follikellumen is egaal basophiel gekleur 
en vertoon as gevolg van klein blasies in die massa ook `n skuim- 
agtige voorkoms. lnkrimpingsvakuoles is nie te bespeur nie. 
Hier en daar vind ons op die rande van die kolloiedmassas klein 
vakuoles wat deur middel van `n dun nekkie in verbinding skyn 
te staan met die ruimtes in die cytoplasma van die omliggende 
epitheel. Dergelike vakuoles kom egter maar selde voor. (Sien 
Fig. 25.) By normale skildklier van Arthroleptella en Bufo was 
nooit sulke vakuoles in verbinding met die cytoplasma aangetref 
nie. Die follikels is oor die algemeen goed gevul en vertoon in 
g'n geval tekens van verskrompeling nie. 


Die deurbloeding van die orgaan is besonder sterk en laat 
baie herinner aan dié van Arthroleptella. Nie alleen is groot 
bloedvate op die periferie van die orgaan te sien nie maar ook 
oral tussen die follikels dui ervthrocvte die teenwoordigheid van 
kapillêres aan. Vergelyk ons die deurbloeding van hierdie orgaan 
met dié in stadium 4 van die kontrolediere. dan is die groot 
verskil baie opvallend. Afhoewel bv die normale dier die klier 
nie juis as bloedarm kan bestempel word nie tog is die bloed- 


FIG. 25. 


FiG. 25.—Deursnit deur `n lcb van die skildklier van 'n hypophyse- 
behandelde Bufo-larve in stadium 1. 


voorsiening, in vergelyking met dié van die proefdier, maar 
skraal. 


Oor die algemeen is in hierdie klier al die tekens van begin- 
nende aktuviteit te bespeur. Differensiasie is sonder twyfel 
geprikkel terwyl die sterk deurbloeding en verhoogde epitheel 
n aanwysing is van verhoogde aktiviteit van die epitheelseiie. 


Sladiwm 2:— Die algemene ontwikkelingskenmerke van hier- 
die stadium is ongeveer dieselfde as dié van stadium 5 in die 
normale kontrolediere. Die agterpote, insluitende die tone, het 
tot volle ontwikkeling gekom en het buite verhouding in lengte 
toegeneem. Die voorpote het nog nie deurgebreek nie maar het 
ook reeds volle ontwikkeling bereik en kan duidelik onder die 
deurskynende operkulêre vel gesien word. 


Die skildklier het buite verhouding vergroot en besit `n 
volume byna drie maal so groot as dié in die vorige stadium. 
Ook in vergelyking met die normale klier in stadium 5 is dit 
aansienlik groter alhoewel die verskil nie so groot is Soos die 
hierbo nie. Die vergroting is nie soseer te danke aan 'n ver- 
meerdering in die aantal follikels nie, want dié is nog net soveel 
Soos voorheen, as wel aan follikelgroei. ln vergelyking met die 
toestand in die vorige stadium en in die normale klier is daar 
besonder groot follikels oral in hierdie orgaan te sien. Die grotere 
follikels is egter in die minderheid; veral aan die kante van 
die orgaan is hul oor die algemeen klein. (Sien Fig. 26.) Die 
totale hoeveelheid kolloied het natuurlikerwys ook aanmerklik 
vermeerder. Daar is ongeveer 2 maal soveel as in die vorige 
stadium maar in vergelyking met die normale klier het dit meer 
as die helfte verminder. (Sien Hoofstuk 7.) 


Die histologiese beeld van die skildklier in hierdie stadium 
verskil totaal van dié in enige van die thyroiede wat tot dusver 
ondersoek is. Die selle waaruit die follikelwand bestaan, is 
betreklik groot. Die gemiddelde epitheelhoogte is 9-75u alhoewel 
daar aansienlike verskille voorkom. Sommige selle is 10—I2M; 
hoog. Die oorgrote meerderheid van die epitheelselle is 
eienaardig : dit skyn asof hul heeltemal sonder cytoplasma is. 
Hul kleur glad nie; selfs nie eens met Haidenhain-ysterhaema- 
toxvline nie; dit lyk asof hulle stewig tussen die ander ingevoeg 
ië. (Sien Fig. 26.) Nie alleen is hul kleurloos en skynbaar 
opgeswel nie maar die kerne is ook baie lig gekleur; by sommige 

FIG. 26.—Deursnit deur die een lob van die Skildklier van 'n hypophyse- 
behandelde Bufo-larve in stadium 9. 

is hy (die kern) glad nie te sien nie, en is meesal verplaas na 
die een hoek aan die basale sy van die sel. 

By sommige follikels bestaan die epitheelwand hoofsaaklik 
uit hierdie selle. By andere is hulle in die minderheid en vind 
ons daartussen selle met normale voorkoms, met ronde kern, goed 
gekleur en normaal geleë. Ook is die cytoplasma van laas- 
genoemde selle korrelagtig en gekleur. Sommige, veral die 
kleinere follikels, bestaan hoofsaaklik uit hierdie tweede soort 
selle. Die kleurlose, opgeswelde selle kom veral in die grotere 
follikels voor. 

Die kolloied is intensief met vakuoles deurspek. Ook is die 
vakuoles definitief nie te danke aan inkrimping van die kolloied 
nie, alhoewel hulle hoofsaaklik aan die rande Iê. By die meeste 
an die vakuoles kan `n soort steelverbinding aangetref word 
tussen die vakuole en die inhoud van die kleurlose opgeswelde 
selle. (Sien Fig. 26.) Okkels (1933) bestempel hierdie vakuoles 
as absorpsie-vakuoles. Hulle sou, volgens hom, vervloeide 
kolloied voorstel wat besig is om geabsorbeer te word. Die 
opgeswelde helder voorkoms van die epitheelselle sou dan ook 
te danke wees aan die teenwoordigheid van hierdie. geabsorbeerde, 
vervloeide kolloied. ËEk wil hierdie opvatting van Okkels onder- 
skryf — 'n verdere bespreking volg later (Hoofstuk 8). 

As gevolg van die teenwoordigheid van hierdie groot aantal 
absorpsie-vakuoles is dit duidelik waarom die hoeveelheid kleur- 
bare kolloied soveel minder is as wat dit by die normale klier 
van `n dier in `n ooreenstemmende ontwikkelings-stadium die 
geval is. (Sien Hoofstuk 7.) 

Die deurbloeding van die orgaan is besonder sterk in hierdie 
stadium. In vergelyking met die normale klier is die orgaan hier 
besonder bloedryk en herinner `n mens aan die toestand by 
Arthroleptella. Groot bloedkapillêres is rykelik versprei deur die 
hele klier. 


Stadium 3:— Wat algemene ontwikkeling betref het die 
'“metamorphose-klimax”' op hierdie stadium definitief ingetree. 
Die voorpote het reeds deurgebreek en stertresorpsie is aan die 
gang. Hierdie stadium kom dus min of meer ooreen met stadium 
6 van die normale kontrole. 

Die skildklier het heelwat in volume verminder en is ongeveer 
die helfte van dié van die normale dier in stadium 6. Hierdie 
vermindering in volume moet sonder twyfel grotendeels toegeskryf 
word aan die afgifte van kolloied. Die volume van die kleurbare 

kolloied is tot `n absolute minimum gereduseer, is sowat 10 keer 
minder as in die vorige stadium en 27 keer minder as by die 
normale dier. (Sien Hoofstuk 7.) Slegs in enkele van die fouikels 
is nog kolloied te sien. Die ander tollikels is almal nagenoeg 
vol absorpsie-vakuoles. Selfs die kolloied-reste wat nog in die 
grotere follikels te sien is, is nouliks verfbaar; dit is waarskynlik 
toe te skryf aan `n gedeeltelike vervloeiingsproses. Die epitheel 
besit nog min of meer dieselfde hoogte as in die vorige stadium 
en die ongekleurde opgeswelde selle is oor die algemeen talryker. 
Die deurbloeding het effens verminder maar is tog nog vry sterk 
veral in vergelyking met die klier van die kontroledier. 


Stadium 4:— Die metamorphose is nagenoeg afgeloop. Alle 
uitwendige karaktertrekke van die volwasse dier is aanwesig en 
van die stert is nog slegs `n baie klein stompie te sien. Ook 
al die inwendige veranderings wat met metamorphose plaasvind 
is voltrek. 

Die skildklier het sedert die vorige stadium aansienlik in 
volume verminder. Dit is effens meer as die helfte van die grootte 
in die vorige stadium. Ook is dit sowat drie keer kleiner as 
die klier van die volwasse normale dier. (Sien Hoofstuk 7.) Die 
kleurbare kolloied het aan die ander kant geweldig toegeneem 
en die volume is nagenoeg gelyk aan dié in stadium 2, d.w.s. 
net vo6r die metamorphose-klimax `n aanvang geneem het. 

Die klier het nou `n meer normale voorkoms (Fig. 27). Klein 
onreëlmatige vakuoles is wel nog hier en daar aan die periferie 
en in die kolloiedmassa te sien maar die groot ronde absorpsie- 
vakuoles is totaal afwesig. Ook is daar niks meer van die groot 
ongekleurde opgeswelde epitheelselle te sien nie. Die epitheel 
het aansienlik laer geword en besit `n gemiddelde hoogte van 
6-45u in vergelyking met 975u in stadia 2 en 3. Die kerne is 
oor die algemeen taamlik groot en goed gekleur. Hulle is meesal 
langwerpig en so georiënteer dat hul loodreg op die follikellumen 
te staan kom. Die hoeveelheid cvtoplasma is gering, betreklik 
egalig gekleur en bevat nie baie korrels nie. Hier en daar in 
die follikelwand is enkele hoë epitheelselle met sterk gekorrelde 
cytoplasma te sien. Die bloedvoorsiening is gering — die klier 
is bloedarm. 

Kort Oorsig en Bespreking: 


Die eerste opvallende uitwerking van die hypophyse behan- 
deling op die Bufo-larves is `n versnelde groei van die skildklier. 
Hierdie werking van die hypophyse is reeds deur Ingram (1929) 


FIG. 27. 

FIG. 97.—Deursnit deur die een lob van die skildklier van `n 
hypophyse-behandelde Bufo-larve in stadium 4. 

beskryf in sy experimente met inplanting van die voorlob van 
die hypophyse by larves van Rana clamitans. Hy sê o.a., “in 
tadpoles caught in the fall and possessing small, poorly developed 
thyroids there is an accelerated development of the follicles 
subseguent to the implantation”'. Dit is heeltemal in ooreenstem- 
ming met wat ons hier aangetref het by Bufo-larves. Die eerste 
stadium wat ondersoek is nadat die hypophyse behandeling begin 
is toon `n vergroting van die skildklier aan in vergelyking met 
dié van die normale kontroledier op dieselfde algemene ontwikke- 
lingstrap. Hierdie vergroting was gekenmerk deur 'n vermeer- 
dering in die aantal follikels. So besit die thyroied van die 
hypophyse-behandelde larve ongeveer twee keer soveel follikels 
as die skildklier van die kontroledier. 


Of hierdie versnelling van groei van die thyroied moet 
toegeskryf word aan `n hormoon wat `n algemene versnelling 
in die groei teweegbring of aan `n spesifieke thyreotropiese 
hormoon, skyn vandag nog nie `n uitgemaakte saak te wees nie. 
Volgens Riddle, Bates en Dykshorn (1953a), Anderson en Collip 
(1933) en Evans (1933) sou daar aparte thyreotropiese en groei 
hormone in die voorlob van die hypophyse aanwesig wees. 


Die tweede belangrike uitwerking van die hypophyse 
behandeling soos blyk uit die resultate is die geweldige hyper- 
plasie wat optree. Al die ondersoekers op hierdie gebied maak 
melding van SO `n hyperplasie — Uhlenhuth en Schwarzbach 
(1927); Zurawski en Uhlenhuth (1932); Paal (19317); Adams (1932); 
Loeb en Bassett (1929); Aron (1930) e.a. Die deurbloeding van 
die skildklier is ongetwyfeld net so belangrik as die toename in 
die aktiviteit, want sonder `n genoegsame deurbloeding van die 
orgaan kan nie genoeg hormoon aan die sisteem afgegee word 
nie en kan die gevolgelike morphologiese veranderings, wat die 
metamorphose kenmerk, ook nie optree nie. ln vergelyking met 
die normale dier is die deurbloeding van die skildklier in die 
hypophyse-behandelde dier uitermate groot; en hierdie toename 
in hyperplasie geskied kort voor en gedurende die begin van die 
''metamorphose-klimax”'. Dit blyk dus dat selfs met betrekking 
tot die deurbloeding die skildklier in hierdie stadia by die proef- 
diere `n belangriker rol speel as by die kontroles. 


Die derde en belangrikste verskynsel wat uit hierdie onder- 
soek voortvloei is die intensiewe vakuolisering van die kolloied 
en epitheelselle by Bufo-larves as gevolg van die hypophyse 
behandeling. Hierdie verskynsel tree veral baie sterk op gedu- 

rende die tweede en derde stadia van die metamorphose, d.w.s. 
teen die einde van die “'pro-metamorphose'' en gedurende die 
begin van die ''klimax”. Die feit dat hierdie verskynsel juis 
saamval met die tydstip waarin die belangrikste veranderings van 
die hele metamorphose plaasvind, dwing ons dadelik tot die 
gevolgtrekking dat die vakuolisering `n lediging van die follikel- 
inhoud moet voorstel. Dat hierdie vakuolisering `n geweldige 
afgifte van kolloied aan die sisteem aandui word vandag algemeen 
aangeneem en is reeds deur talryke ondersoekers sowel vir soog- 
diere as vir Amphibia bewys : Uhlenhuth en Schwarzbach (1927, 
1929a, b, c); Loeb en Bassett (1929); Ingram (1929); Grant (1930); 
Adams (1931); Aron (1930); Krichesky (1934); Zurawski en 
Uhlenhuth (1932); Wagschal (19317); Uhlenhuth (1934); Okkels 
(1933) e.a. 

Gedurende stadium 3, d.i. teen die einde van die metamor- 
phose-klimax, bereik die kleurbare kolloied as gevolg van die 
lediging van die follikelinhoud, `n absolute minimum. Slegs 
'n paar follikels bevat hier en daar nog klein reste van kleurbare 
kolloied. Origens bestaan die hele follikelinhoud uit `n chromo- 
phobe kolloiedmassa. Die histologiese veranderings as gevolg 
van inspuiting van extrak van die voorlob van die hypophyse by 
die marmot word deur Okkels (19353) as volg beskryf : “Not until 
20—30 minutes after intraperitoneal injection of the stimulant do 
structural changes appear in the thyroid cells. 'Then the initial 
phase of stimulation begins. 'The colloid is not vet affected, 
but the cells of all the vesicles begin to swell tremendously. 
Each cell is like an inflated mass sgueezed in between its neigh- 
bours. The bulk of the cytoplasm is nearly empty . . . . even 
when stained with the Haidenhain haematoxylin . .. . and 
the nucleus and a few mitochondria are seen pressed against 
tie! bottom. of. the: cell . 4. During “the. second: phase” the 
Cytoplasm becomes less homogeneous and more foamy 
The most interesting feature of this phase is the intense vacuo- 
lisation and emptying of the colloid. lTmmediately above the 
summit of each cell the colloid is liguefied, and droplets may 
be seen in continuity with the foamy cytoplasm. A few hours 
will suffice to drain the vesicles of most of their colloid.” 

Hierdie resultate kom dus heeltemal ooreen met ons bevin- 
dings in verband met die skildklier van hypophvyse-behandelde 
Bufo-larves. Die enigste eienaardigheid in verband met my 
resultate is dat hierdie toestand verkry is deurdat `n gewone 
oplossing van die gedroogde hypophyse gevoeg was in die water 

waarin die larves gehou was. Schwarzbach en Uhlenhuth (1929b) 
1ê uitdruklik nadruk daarop dat, ``neither our own nor Armour 's 
preparation of anterior pituitary had any effect on the metamor- 
phosis of the salamander larvae when admimistered by mouth, 
while they proved most potent when injgected intraperitoneally””. 
Die enigste moontlike verklaring is dié wat reeds vroeër gegee 
is, nl. dat by die salamander en ander diere daar g'n medium 
is waarin die hypophyse opgelos kon word nie. Die effektiewe 
stof wat die aktivering van die thyroied teweegbring is sonder 
twyfel oplosbaar in water soos blyk uit die bereiding daarvan 
(Schwarzbach en Uhlenhuth, 1929a; Loeb en Bassett, 1929, ens.). 
Dit is dus baie waarskynlik dat hierdie aktiewe bestanddeel van 
die voorlob van die hypophyse deur die vel diffundeer het en 
aldus die bloedstroom bereik het — dit is reeds bewys geword 
in padda-larves met thyroxine behandel dat dergelike chemiese 
stowwe deur die vel kan dring. `n Ander moontlikheid en aan- 
vullende verklaring mag ook wees dat die dermkanaal van die 
Anura in teenstelling met dié van die Urodela en soogdiere nie 
die aktiewe bestanddeel van die hypophyse vernietig nie. Die 
waarskynlikheid hiervoor word nog groter as ons in aanmerking 
neem dat gedurende die larvale lewe die dier groteliks herbivoor 
is en eers teen die einde van die metamorphose omnivoor word. 

In verband met die lediging van die follikelinhoud deur die 
hypophryse is daar nog `n ander eienaardigheid wat verklaar moet 
word, nl. dat in stadium 4 soos vroeër (bls. 74) beskryf, aan 
die einde van die metamorphose-klimax die kolloied teruggekeer 
het tot die follikellamen terwyl die toediening van hypophyse 
voortgeduur het. Okkels (1932) sê b.v. “After a few days colloid 
reappears; but it is easy to keep up a permanent stimulated 
condition by repeating the doses of anterior pituitary extract'”. 
Minstens twee verklarings is moontlik vir hierdie verskil. Die 
eerste is dat daar in die organisasie van die Anura `n ander 
beherende invloed bestaan wat in werking tree sodra die follikels 
van die thyroied heeltemal geledig is, en wat die werking van 
die voorlob van die hypophyse dan inhibiteer. Dit is egter baie 
onwaarskynlik dat alleen by die Anura So `n meganisme sal 
bestaan. 

Die tweede moontlikheid is dat na beëindiging van die 
metamorphose, die hypophyse, soos in die proewe toegedien, nie 
meer so goed deurdring na die bloedstroom soos voorheen nie 
of dat dit in die gemetamorphoseerde svpsverteringskanaal nou 
opsplitsing ondergaan, met die gevolg dat baie kleiner hoeveelhede 

die bloedstroom langs die enigste moontlike weg, nl. die vel, 
bereik. let ons op wat hierbo gesê is oor die leefwyse van die 
oorweënd herbivore larve en pasgemetamorphoseerde omnivore 
dier dan lyk hierdie tweede verklaring die aanneemlikste. Dit 
is dan ook waarskynlik die verklaring vir die verskynsel waarop 
ons reeds vroeër die aandag gevestig het, nl. dat in die proefdiere 
onder invloed van hypophyse-extrak, die latere stadia van die 
metamorphose, veral die stertresorpsie, besonder langsaam ver- 
loop in teenstelling met die verloop by normale Arthroleptella- 
larves of Bufo-larves onder invloed van thyroxine. 


7. DiE GROEI VAN DIE SKILDKLIER GEDURENDE DIE NORMALE 
EN ËEXPERIMENTEEL VERSNELDE METAMORPHOSE VERAL MET 
BETREKKING TOT DIE VOLUME-VERANDERINGS VAN DIE KLIER, 
DIE KOLLOIED EN DIÉ EPITHEEL. 


Soos reeds in die ''Inleiding'”” aangehaal was Hoskins en 
Hoskins (1919) die eerste om `n poging aan te wend om `n 
korrelasie tussen thyroiedgroei en die verskillende stadia van die 
metamorphose-proses vas te stel. Hulle het egter g'n kwanti- 
tatiewe bepalings gemaak nie; die gevolg was dat hulle g'n 
aanmerklike groei by die thyroied van Rana sylvatica-larves kon 
bespeur gedurende die metamorphose nie. Ook Allen (1919) het 
g'n uitvoerige volume-bepalings van die klier of kolloied probeer 
maak nie, maar kom tog tot die gevolgtrekking dat daar belang- 
rike veranderings in die groei van die klier en in die hoeveelheid 
kolloied plaasvind gedurende die gedaanteverwisseling. 

Uhlenhuth (1924) vind by Ambrystoma `n opmerklike toename 
in groei gedurende die metamorphose. Hy gebruik die metode 
van paraffien-rekonstruksies vir sy volume-bepalings van die 
klier. Sklower (1925) gebruik in sy werk die projekteer-metode, 
soos deur my ook gebruik, maar gee nie aan waarmee hy die 
geprojekteerde oppervlaktes gemeet het nie; insgelyks Mayerowna 
(1922) in haar werk oor die skildklier van Rana esculenta-larves 
gedurende die metamorphose. Waarskynlik het hierdie twee 
ondersoekers, en merendeels ook die latere, die planimeter gebruik. 
Etkin (1930) bepaal die aantal selle, wat, m.i., met so baie nadele 
gepaard gaan dat dit nie aanbeveel kan word nie. Versluys in 
sy werk oor die skildkliere van die Perennibranchiate- en 
Derotreme-salamanders probeer om deur middel van `n `'index” 
'n vaste verhouding tussen die afmetings van die thyroiede en 
van die diere weer te gee. Versluys bepaal die inhoud van 

die sesvlak wat die thyroied omsluit en dan die sesvlak 'wat om 
die liggaam van die dier sonder stert gekonstrueer kan word. 
Daarna deel hy die inhoud van die klier deur die inhoud van 
die liggaam en kry op dié manier sy s.g. “index”. Hierdie 
metode word deur de Fremery (1928, bls. 94) breedvoerig 
gekritiseer. Dit is sonder twyfel 'n baie onnoukeurige metode 
en onderhewig aan so baie variasies dat dit hier glad nie in 
aanmerking behoef geneem te word nie. 


Die metode wat gebruik is vir die huidige ondersoek in 
verband met die groei van die skildklier en toename van kolloied 
gedurende die metamorphose-tydperk, is reeds volledig uiteengesit 
in Hoofstuk 2. Vir die bepaling van die absolute liggaams- 
volume is veral twee metodes gebruik. Die eerste metode is dié 
wat deur Mayerowna (1922, bls. 2417) gebruik is. `n Groot aantal 
larves, sê so -— hoe meer hoe beter —, word in `n maatfles, 
waarin `n bepaalde hoeveelheid water gegooi is, geplaas. Die 
toename in volume word dan eenvoudig afgelees en gedeel deur 
die aantal larves, waaruit dan verkry word die gemiddelde volume 
van één larve. Hierdie metode het baie nadele en om die resultate 
te kontroleer is `n tweede metode ook gebruik. Die larve word 
eers goed gedroog met vloeipapier en dan geweeg in `n $.G.- 
flessie. Daarna word die flessie gevul met water en weer geweeg. 
Uit hierdie gegewens asook die gewig van die flessie alleen, kan 
die volume van die larve dan gemaklik bereken word. Hierdie 
metode is deur Adolph (1931) in al sy werk gebruik. 


Vir die doel van hierdie ondersoek is die larves net soos by 
die histologiese ondersoekings in min of meer verteenwoordigende 
stadia verdeel. 


(D) Bufo— normaal:— In Tabel VII word die resultate vir 
normale Bufo-larves uiteengesit. Kolom 11 van hierdie tabel 
gee die relatiewe skildklier-volume aan wat as volg verkry is: 


absolute skildklier-volume X 100 


O/ 
joe 


absolute liggaams-volume 


In kolom 12 word die relatiewe kolloied-volume aangegee 
bereken op `n soortgelyke manier, nl. : 


absolute kolloied-volume * 100 


$ ! O/ 
7O 


absolute skildkiter-volume 

Kommentaar op die gegewens in Tabel VII sou oorbodig 
wees. In kort saamgevat kan ons die volgende gevolgtrekkings 
daaruit maak; 


Met betrekking tot die absolute volume van die skildklier sien 
ons dat dit in die begin van die 'pro-metamorphose””, gedurende 
die vroeëre ontwikkeling van die ledemate, g'n besondere toename 
aantoon nie. In die stadium waar die agterpote vir die eerste keer 
onderverdeling begin vertoon is daar `n skielike groot toename 
wat in die volgende stadium nog hoër styg, om dan in stadium 5, 
d.i. aan die einde van die ''pro-metamorphose'' en net voor die 
begin van die “klimax', `n maximum te bereik. Hierdie 
maximum word volgehou tot by die volwasse dier, en, ons kan 
aanneem, bly min of meer konstant — behalwe vir klein seisoen- 
variasies (Sklower 1623; de Fremery 1928) — dwarsdeur die hele 
volwasse lewe van die dier. 


Bestudeer ons die relatiewe skildklier-volume, wat `n beter 
aanduiding is van die relatiewe groei van die skildklier, dan vind 
ons dat tot op stadium 3 daar g'n.aanwysing van 'n spesiale groei 
van die skildklier te sien is nie. Net soos by die absolute volume 
is daar ook hier in stadium 4 `n skielike toename in die relatiewe 
skildklier-volume wat in stadium s nog verder styg om dan by 
die volwasse dier te daal tot `n waarde ongeveer gelyk aan dié 
in stadium 3. Dus kort voor die deurbreking van die voorpote, 
aan die begin van die 'metamorphose-klimax'”', is daar `n 
geweldige toename in die relatiewe skildklier-volume, wat dan na 
die `'klimax”' weer daal tot sy oorspronklike waarde. 


Dit blyk dus hieruit dat die skildklier eers aktief `n rol begin 
speel in die ontwikkeling teen die einde van die ''pro-metamor- 
phose'”'. 'Trouens dit skyn asof die thyroied veral van belang 
is vir die 'metamorphose-klimax”', daardie fase van die gedaante- 
verwisseling wat gekenmerk word deur die afbreking en opbouing, 
SOOS Stertresorpsie, veranderings- in die dermkanaal, ens. NA 
die metamorphose, in die jeugstadium, lyk dit, te oordeel na 
die volume van die skildklier, asof die thyroied maar 'n minder- 
waardige rol speel. 


Of die thyroied ook van werklike belang is vir die latere 
stadia van die “'pro-metamorphose””, b.v. die latere groei en 
differensiasie van die ledemate, is, PA iS ie heeltemal duidelik 
nie. Allen (1919) en ook Etkin (1930) meen dat dit wel die 
geval is en haal as verdere bewys daarvoor aan dat die agterpote 

by baie jong larves maar baie stadig ontwikkel as die skildklier 
verwyder word. Uit die volume-bepalings van die skildklier 
gedurende die metamorphose is dit nie baie duidelik nie. Wielis. 
waar ondergaan die skildklier, soos hierbo aangehaal, `n absolute 
en relatiewe volume-toename teen die einde van die pro-metamor- 
phose maar die werklike gevolge daarvan kan, m.i., eers later 
optree en die gevolg daarvan is die metamorphose-klimax. 


Die algemene thyroiedgroei soos in Tabel VII uiteengesit, 
is in ooreenstemming met die bevindings van Sklower (1925) vir 
Rana temporaria, dié van Mayerowna (1622) vir Rana esculenta 
asook dié van Allen (1919) vir Bufo lengitinosus en Etkin (1930) 
vir Rana pipiens. Met betrekking dus tot die betekenis van 
die thyroied vir die metamorphose is dit waarskynlik dat dit by 
alle Anura op dieselfde ontwikkelingstadium in werking tree. 


Neem ons `n oorsig van die absolute en relatiewe kolloied- 
volume gedurende die verloop van die metamorphose dan vind 
ons dat kolloied vir die eerste keer in die follikels verskyn gelyk- 
tydig met die verskyning van die agterpootanlages. ln stadium 
3 is daar `n skielike styging in die absolute en relatiewe volume. 
Hierdie waarde bly min of meer konstant tot in stadium 4 waarna 
dit `n vermindering aantoon om dan teen die einde van die 
“klimax”'. weer tot `n maximum te styg. 'Wat kolloied-volume 
dus betref kan ons die gevolgtrekking maak dat dit gedurende 
die vroeëre ontwikkeling stadig gesekreteer word, skielik toeneem 
teen die einde van die pro-metamorphose en dan aan die begin 
van die ''klimax”' `n vermindering ondergaan. Hierdie vermin, 
dering aan die begin van die ''klimax” is ongetwyfeld te wyte 
aan die afgifte van kolloied aan die bloedbaan; dit lê voor die 
hand dat hierdie afgifte die morphologiese veranderings van die 
''klimax”' teweegbring. 'Teen die einde van die 'metamorphose- 
klimax”” word die afgifte van kolloied gestaak met die gevolg 
dat dit in die follikels opgegaar word en ophoop. 


(2) Arthroleptella:— Net soos by die histologiese ondersoek 
is ook die volume-bepalings van thyroied en kolloied vir Arthro- 
leptella gemaak van 7 verteenwoordigende stadia gedurende die 
metamorphose. ln Tabel VIII word die gegewens onder die 
verskillende hoofde getabuleer. 

Die volgende feite word duidelik deur die gegewens weer- 
gegee. Die thyroied neem geleidelik in volume toe gedurende 
die vroeëre stadia van die “'pro-metamorphose””, styg dan skielik 

en snel teen die einde van hierdie tydperk en bereik `n maximum 
kort voor die deurbreking van die voorpote deur die operkulum. 
Hierdie maximum bly dan konstant gedurende die begin van 
die 'metamorphose-klimax”” maar begin teen die einde van hier- 
die fase stadig te daal om dan uiteindelik in die volwasse dier 
'n relatiewe waarde te bereik vér onderkant dié wat dit gehad 
het aan die begin van die ''pro-metamorphose””. 


Dit blyk dus dat ook by Arthroleptella die belangrikheid 
van die thyroied eers werklik optree kort voor die “metamorphose- 
klimax”'. As dit dan die maximum volume op die oorgangs, 
stadium tussen die twee fases bereik het, ondergaan die relatiewe 
volume `n gestadige vermindering, waaruit afgelei kan word dat 
vir die latere stadia van die ''klimax”” die thyroied nie van 
besonder groot belang is nie. 


Ons moet egter ook hier onthou dat die groei van die klier 
die afgifte van hormoon noodwendig sal voorafgaan. Uit hierdie 
standpunt beskou, is dit duidelik dat die thyroied sy maximale 
groei en aktiviteit kort voor en in die begin van die 'klimax””' 
bereik maar dat die gevolge van daardie aktiviteit eers `n tydjie 
later waargeneem word. 


Bestudeer ons die relatiewe en absolute kolloied-volumes dan 
tref ons dadelik hier iets heel anders as by Bufo. Die absolute 
en relatiewe kolloied-volumes is gedurende die hele metamorphose 
baie minder by Arthroleptella as by Bufo. ln die begin van 
die “'pro-metamorphose”' is daar `n gestadige styging wat dan 
vir `n tyd konstant bly. Kort voor die "klimax'” is daar weer 
'n skielike styging. 'Teen die einde van die “'klimax'” neem die 
kolloied-volume geweldig toe en bereik dan in die na-metamor- 
phose (jeugstadium) `n relatiewe waarde sowat 6 keer groter as 
dié gedurende die metamorphose en bly dan hierdie waarde vir 
die res van die dier se lewe behou. 


Vergelyk ons kortliks die groei- en kolloied-verhoudings van 
die thyroied by die twee vorme, wat ons behandel het, dan vind 
ons die volgende: 


(1) Die relatiewe grootte van die skildklier is by die twee 
vorme min of meer dieselfde. 


(2) Die maximale grootte van die thyroied word byv albei 
vorme bereik kort voor die 'metamorphose-klimaX'”. 

(3). Na die mes ve -klimax”” ondergaan albei 'n ver- 
mindering en bereik `n relatiewe waarde gelyk aan of minder 
as dié wat dit gehad het aan die begin van die `pro-metamor- 
phose” 

(4) Die kolloied-verhoudings aan die ander kant verskil baie 
by die twee vorme. By Bufo styg die relatiewe kolloied-volume 
tot `n sekere maximale waarde kort voor die '“metamorphose- 
klimas”' — `n styging wat ooreenkom met die groei-maximum 
en in verband staan met die ophoping van kolloied. Dan onder- 
gaan die volume `n skielike daling wat 'n gedeeltelike lediging 
en afgifte van sekresie voorstel, om dan aan die einde van die 
metamorphose weer te styg, wat aantoon dat die kolloied weer 

opgegaar word. 


By Arthroleptella, aan die ander kant, is die relatiewe 
kolloied-volume gedurende die hele metamorphose, behalwe vir 
klein skommelinge, maar vry gering. Dit toon sonder twyfel 
aan dat kolloied-sekresie en koiloied-afgifte min of meer met 
mekaar tred hou. 'Teen die einde van die 'metamorphose- 
klimax”' is daar `'n geweldige styging wat `n maximum bereik 
aan die einde van AE” ESE — 'n maximum wat, behalwe 
vir klein skommelinge, behou word gedurende die hele volwasse 
lewe van die dier. Dit toon aan dat na die metamorphose afgeloop 
is, die kolloied-sekresie nie meer tred hou met die kolloied-afgifte 
nie; eersgenoemde is groter as laasgenoemde met die noodwendige 
gevolg dat kolloied in die follikels. ophoop en opgegaar word vir 
later GER ie 


Dit is verder eienaardig dat die relatiewe kolloied-volume vir 
albei vorme in die jeugstadium (na-metamorphose) dieselfde is, 
nl. 33—34%. Of dit bloot toeval is en of dit van enige biologiese 
betekenis is, is moeilik te sê. 


Wat die verhouding van die thyroied tot die metamorphose 
betref by Bufo en AR EDE lê die enigste verskil dus daarin 
dat die kolloied by eersgenoemde eers opgegaar word in die klier 
om dan net voor die metamorphose, as gevolg van een of ander 

van buite komende prikkel, aan die GE EE afgegee te word, 
terwyl by Arthroleptella gelyktydig met die vervaardiging daar- 
van die kolloied in die bloedstroom afgegee word, m.a.w. die 
kolloied word aan die bloedstroom afgegee so vinnig as wat dit 
gesekreteer word, en eers na afloop van die EE na 
die behoefte daaraan nie meer bestaan nie, word die afgifte 

geinhibiteer en hoop dit op in die follikels om dan daar opgegaar 
te word vir later gebruik. 


(3) Bufo (thyroxine-behandeling) :— Ook by die ondersoek 
na die volume-verhoudings van die skildklier en kolloied by die 
met-thyroxine-behandelde Bufo-larves is drie stadia gedurende 
die versnelde metamorphose ondersoek. Die volumes variëer 
besonder sterk en is tot `n groot mate afhanklik van die sterkte 
van die thyroxine-dosisse. Individuele verskille selfs by larves 
wat dieselfde uitwendige ontwikkelingskenmerke vertoon, was baie 
algemeen. In Tabel IX word die absolute en relatiewe thyroied- 
en kolloied-volumes asook die liggaamsafmetings in die verskil 
lende stadia aangegee. 


Die absolute en relatiewe skildklier-volumes is deurgaans baie 
laag in vergelyking met dié van die normale kontrolediere. Die 
absolute kolloied-volumes is ook baie laag maar die relatiewe 
kolloied-volumes, hoewel laer, kom tog nader aan dié van die 
normale. 


Dit is nie die bedoeling om hier enige besondere afleidings 
te maak uit die gegewens nie. Nie alleen is die aantal stadia 
te min daarvoor nie maar die individuele variasies wat voorgekom 
het stem ons tot versigtigheid. Die enigste gevolgtrekking wat 
met sekerheid gemaak kan word is dat hierdie volume-verhoudings 
die histologiese bevindings staaf, nl. dat daar `n onderdrukking 
van funksionele aktiviteit van die thyroied by die met-thyroxine- 
behandelde diere is. Die orgaan-volumes en kolloied-volumes kom 
ooreen met vroeëre stadia van die kontrolediere sodat dit skyn 
asof die thyroied by die met-thyroxine-behandelde larves rudi- 
mentêr en onontwikkeld bly. 


(4)  Bufo (hypophyse-behandeling) :— Vir die ondersoek na 
die volume-verhoudings van skildklier en kolloied by die hypo- 
physe-behandelde Bufo-larves is vier verteenwoordigende stadia 
gedurende die versnelde metamorphose gebruik. In Tabel X word 
liggaamsafmetings, absolute en relatiewe skildklier. en kolloied- 
volumes tabellaries aangegee. 


Die vernaamste verskil tussen die absolute skildklier-volume 
by hierdie hypophyse-behandelde larves en die normale kontroles 
is dat by eersgenoemde die skildklier reeds betreklik vroee in 
die “'pro-metamorphose”' `n volume bereik wat hoër is Ee dié 
van die kontroles. Dit styg dan tot `n maximum wat laer is as 

die maximum van die normale dier maar die maximum word bereik 
net voor die 'metamorphose-klimax'' begin. Gedurende die begin 
van die 'klimax' is die absolute skildklier-volume kleiner as dié 
van die kontrole; en die minimum wat dit bereik aan die einde 
van die metamorphose is ook baie laer. 


Vergelyk ons egter die relatiewe skildklier-volumes van die 
normale en experimentele larves dan is die waarde vir die 
esperimentele diere deurgaans hoër, behalwe aan die begin van 
die 'klimax”. Die absolute skildklier-volumes is in die begin 
van die “pro-metamorphose'' by albei dieselfde. 'Teen die einde 
van hierdie fase egter vertoon die kolloied-volume van die proel- 
dier `n geweldige daling wat aantoon dat daar `n enorme afgifte 
van kolloied plaasgevind het; hierdie verskynsel word ook deur 
die histologie bewaarheid. Die kolloied-volume bereik aan die 
begin van die “'klimax” `n absolute minimum, sodat ons kan 
aanneem dat die kolloied nog steeds aan die bloedstroom afgegee 
word. 'Teen die einde van die “'klimax”” styg die kolloied-volume 
weer geweldig. Ook die relatiewe kolloied-volume is minimaal 
op die mcement wat die voorpote deur die operkulum breek maar 
begin kort daarna te styg tot `n waarde wat bvna gelyk staan 
aan dié van die normale dier in die volwasse stadium. 


Dit blyk dus uit hierdie gegewens dat die belangrikste uit- 
werking van die hypophyse-behandeling nie soseer op die skild- 
klier-groei is nie as wel op die kolloied-inhoud van die follikels. 
Dit is dus in absolute ooreenstemming met die histologiese bevin- 
dings. Die hypophyse veroorsaak in die begin wel `n volume- 
toename van die thyroied, maar daarna `n vermindering van 
volume as gevolg van die vrysetting van groot hoeveelhede 
kollied uit die follikels aan die bloedstroom. Dat die daling in 
skildklier-volume deur hierdie follikel-lediging nie groter is nie, 
moet toegeskrywe word aan toenemende hyperplasie wat, SOOS 


in die histologiese beskrywing reeds aangetoon, parallel met die 
kolloied-afgifte toeneem. 


8. BESPREKING. 


Uit die histologiese bevindings en volumebepalings van die 
thvroid en kolloied wat in hierdie ondersoek meegedeel word is 
dit duidelik dat met betrekking tot die metamorphose bv Anura 
die skildklier in die eerste instansie moet beskou word as die 

belangrikste oorsaaklike faktor. Die betekenis daarvan. is veral 
af te lei uit die verhoogde aktiviteit, wat in die kliere van albei 
species, opvallend optree net kort voor die belangrikste fase van 
die gedaanteverwisseling — die 'metamorphose-klimax”'. (Gedu- 
rende en kort na die verhoogde aktiviteit is daar ook `n afgifte 
jan kolloied uit die follikellumen aan die bloedstroom. 


Dat daar 'n intieme verband bestaan tussen die hypophyse 
en thyroied-aktiviteit is nie alleen baie duidelik uit die experi- 
menteel verkrege versnelling van die metamorphose by larves 
wat met die klier behandel is nie, maar is ook reeds bewys deur 
die aangehaalde navorsers. (Sien Hoofstuk 6, bls. 74.) Nie 
alleen die thvroied nie maar `n hele aantal ander buislose kliere 
skyn vir hulle behoorlike funksionering afhanklik te wees van 
die sekresie van die hypophyse (Smith en Engle 1927; Fevold, 
the en ieonardi 193 Hvans en Longm9ar! 1922) Die 
prikkelende werking van die hypophyse bestaan hoofsaaklik, 
volgens my bevindings, daaruit dat die groei van die skildklier 
gestimuleer word (Hoofstuk 7), die deurbloeding toeneem en die 
kolloied uit die follikels opgeneem word in die bloedstroom. 
Veral hierdie laaste twee verskynsels is baie belangrik, en dit is 
hoofsaaklik die kolloiedvrysetting met die gelyktydige vermeer- 
derde deurbloeding wat die belangrike metamorphose-verande- 
rings ten gevolge het. 

Dit is duidelik dat twee fases van thyroied-aktiviteit goed 
onderskei moet word : eerstens :— intrafollikulêre, sekretoriese 
aktiviteit waardeur `n ophoping van kolloied in die klier teweeg- 
gebring word sonder dat enige sekresie noodwendig aan die 
bloedstroom afgegee word; tweedens :—'n vrysetting van kolloied 
waardeur `n mindere of meerdere hoeveelheid kolloied deur 
absorpsie uit die follikels aan die bloedstroom afgestaan 
word. Hierdie twee duidelik van mekaar verskillende fases van 
die thyroied-aktiviteit moet, m.i. baie definitief van mekaar 
geskei word. 

Die opvallendste verskil tussen die normale Bufo-thyroied 
en dié van Arthroleptella is dat daar by eersgenoemde `n ophoping 
van kolloied plaasvind gedurende die vroeëre stadia van die 
metamorphose, terwyl by laasgenoemde daar nooit gedurende die 
metamorphose `n groot hoeveelheid kolloied in die follikels 
aanwesig is nie (Hoofstuk 7). Dit skyn dus dat terwyl daar in 
die thyroied van die normale Bufo-larve `n gedurige sekresie van 
hormoon véér die metamorphose aan die gang is, daar `n nood- 

saaklikheid is vir die vrysetting daarvan voordat dit die metamor- 
phose kan teweegbring. Dat daar in die follikels `n genoegsame 
hoeveelheid kolloied aanwesig is om die metamorphose reeds baie 
vroeër te laat plaasvind, blyk duidelik nie alleen uit die feit dat 
toe hypophyse-behandeling toegepas is en die follikelinhoud aan 
die bloedstroom afgestaan is die metamorphose dadelik ingetree 
het nie, maar is lank gelede reeds bewys deur die transplantasie- 
experimente van Swingle (1923), Ingram (1929) en Allen (1920). 


Hierdie vrysettings-meganisme wat by normale Bufo-larves 
vir so 'n lang tyd uitbly, waardeur die metamorphose oor so 
'n lang tydperk gerek word, word oënskynlik verskaf deur die 
voorlob van die hypophyse. Die rede vir die vertraagde 
inwerkingtreding van laasgenoemde lê opgesluit in twee moont- 
likhede. Die eerste is dat daar deur die voorlob van die hypophyse 
'n definitiewe hormoon vir die vrysetting van kolloied gesekreteer 
word op `n bepaalde tyd net kort voor die ``metamorphose- 
klimax”. Die tweede is dat daar deur die voorlob van die 
hypophyse `n stof gesekreteer word wat die algemene stofwisse- 
lingsprosesse beinvloed : die invloed op die stofwisseling is lang- 
samer en oor `n langer tydperk versprei. Wanneer die thyroied 
sy maximale groei en ontwikkeling bereik het, is daar dan `n 
spontane vrysetting van kolloied waardeur die `'metamorphose- 
klimax”' dan teweeggebring word. 


Die vraag mag hier gestel word waarom die thyroied van 
volwasse diere gewoonlik die karaktertrekke van `n rustende klier 
vertoon terwyl hulle hypophyses, as dit op jong larves ingeplant 
word, dadelik verhoogde aktiviteit van die skildkliere teweegbring. 
Maar dit mag net so wel gevra word waarom hou die volwasse 
padda dan nie tot in die oneindige aan met groei nie, want 
die voorlob van die hypophyse sekreteer tog ook `n groei 
prikkelende hormoon ? Al antwoord wat daarop gegee kan word 
is dat die aktiviteit van die voorlob van die hypophyse n4 die 
metamorphose verminder, Of, dat die volwasse dier met sy 
verskillende metabolisme en algemeen gebalanseerde samestelling 
die verdere sekresie van die hormoon onderdruk. Veranderings 
in die aktiviteit van kliere né bereiking van die volwasse vorm 
is hoegenaamd nie `n ongewone verskynsel nie. Smith en Engle 
(1927) b.v. vind dat dit moontlik is om deur inplanting van 
die voorlob van die hypophvse van ou afgeleefde rotte by jong 
diere, vervroegde geslagsryping te bewerk. Ook vind hulle dat 
vervroegde geslagsryping kan ontstaan by jong onrype diere deur 

inspuiting van `n extrak van die voorlob van die hypophyse uit 
ander jong onrype individue. Hulle spreek dan die mening 
uit dat dit nie die afwesigheid van `n hormoon in die voorlob 
van die hypophyse is wat die vertraagde intreding van geslags- 
ryping of die intreding van die menopause veroorsaak nie, maar 
wel die gebrek aan `n genoegsame vrysetting van die hormoon 
gedurende die vroeëre en latere lewe van die dier. Dit is dus 
moontlik, soos hierdie ondersoekers voorgee, dat daar `n ander 
faktor mag wees wat die vrysetting van die hormoon uit die 
voorlob van die hypophyse reguleer. Dit moet ook in aanmerking 
geneem word dat die vrysetting van die hormoon ook in verband 
staan met die morphogenetiese hormone wat gedurende die 
ontogenese optree — die hypophyse mag reeds van die uitwendige 
kieu-stadium af sekresie vervaardig maar dit is slegs eers as 
die klier `n sekere hoogtepunt van ontwikkeling bereik het dat 
'n genoegsame hoeveelheid hormoon gepioduseer word om die 
veranderings in die skildklier teweeg te bring wat dan die 
metamorphose ten gevolge het. 


In die geval van die Bufo-larves (en dieselfde sal geld tot 
'n @roter mate vir neoteniese Amphibia) in vergelyking met die 
Arthroleptella-larves, is daar dus twee moontlikhede oop: die 
vertraagde metamorphose-verloop mag te wyte wees aan `n lang- 
durige, gedeeltelike inhibisie van die hormoon van die voorlob 
van die hypophyse; of dit mag te wyte wees aan `n stadige 
ontwikkeling van die hypophyse in vergelyking met dié van 
Arthroleptella. Dit wil natuurlik nie sê dat daar gedurende die 
larvale lewe van Bufo hoegenaamd geen hormoon van die voorlob 
van die hypophyse vrygesit word nie; trouens die normale 
liggaamsgroei wat gedurende daardie tyd plaasvind wys duidelik 
dat die sekresie wel vrygesit word; daar word egter nie `n 
genoegsame hoeveelheid vrygesit nie. Volgens die eerste hypo- 
these sou ons dus moet aanneem dat daar kort voor die meta- 
morphose baie groot hoeveelhede sekresie van die voorlob van 
die hypophyse vrygesit word. Volgens die tweede hypothese 
sou daar `n gestadige toename wees in die gesekreteerde hormoon 


totdat die toppunt van sekresie bereik word net voor die meta- 
morphose. 


Dit is dus duidelik dat die grondoorsaak van die. normaal 
snelle metamorphose van Arthroleptella in teenstelling met dié 
van Bufo aan `n vroeëre en grotere hormoonsekresie van die 
voorlob van die hypophvse moet toegeskryf word. Deur die 

hyperaktiviteit van die hypophyse kom die thyroied tot vroeëre 
en vinniger funksionering met die gevolg dat die metamorphose- 
tydperk geweldig verkort word. Dan is daar die groot verskil 
dat by Bufo word die skildklier eers goed gevul met kolloied, 
en op 'n gegewe moment wanneer die hypophyse-hormoon in 
genoegsame hoeveelheid gesekreteer word, word die kolloied van 
die skildklier in die bloedstroom afgegee; terwyl by Arthroleptella 
daar nooit `n ophoping van kolloied geskied nie. Die kolloied- 
sekresie en kolloied-afgifte gaan oënskynlik gelyktydig voort en 
eers wanneer die metamorphose afgeloop is en die volwasse vorm 
bereik is sodat daar nie meer 'n aanvraag vir kolloied is nie, 
word die kolloied in die follikels opgegaar. By Bufo is die 
kolloied-sekresie en kolloied-vrysetting dus geskei in ruimte en 
tyd, terwyl dit nie die geval by die skildklier van Arthroleptella 
skyn te wees nie. 


Dit bring ons op die vraag van die weg waarlangs die kolloied 
die selliggaam en die follikellumen verlaat om in die bloedstroom 
te lande te kom. Die vraagstuk omtrent die sekretoriese polariteit 
jan die thvroied-epitheel is reeds gedeeltelik in Hoofstuk 3 
bespreek. Resente werk, veral oor die Golgi-apparaat en sy 
betekenis by die sekretoriese aktiviteit en exkresie-polariteit van 
die sel, het nie veel nuwe lig op die saak gewerp nie. Ons sal 
dit tog aan die hand van ons eie ondersoekings hier in kort 
bespreek. 


By uitwendig sekreterende selle is die exkresie-pool sonder 
enige twyfel die apikale. By inwendig sekreterende klierselle is 
die exkresie-pool baie moeiliker te bepaal. By die thvroied is 
onder sekere omstandighede die apikale sy van die sel die weg 
waarlangs die sekresie, nadat dit in die sel vervaardig is, die 
selliggaam verlaat; daarvan is die kolloied-inhoud van die f2llikels 
'n onteenseglike bewys. Die manier waarop hierdie opgegaarde 
sekresie egter in die bloedstroom te lande kom is vandag nog 
glad nie `n uitgemaakte saak nie. As ons aanneem dat die 
chromophobe  kolloied en die Anderson-vakuoles absorpsie 
verskynsels voorstel dan moet ons aanneem dat onder sekere 


omstandighede (b.v. as gevolg van behandeling met die voorlob 
van die hypophvyse) die opgegaarde kolloied die follikellumen 
verlaat deurdat dit die selliggaam vir `n tweede keer deurloop 
en aan die basale pool van die epitheelselle in die perifollikulêre 
bloedkapillêres geëxkreteer word. Dit sou beteken dat daar in 

die epitheelseile van die thyroied `n omkering in die exkresie- 
polariteit moet plaasvind. 


Hierdie vraagstuk oor die moontlikheid van omgekeerde 
exkresie-polariteit was, veral in die laaste paar jare, die onderwerp 
van baie bespreking en navorsing. en van die vernaamste 
bewyse vir so `n omgekeerde exkresie-polariteit sou, volgens die 
eerste ondersoekers op hierdie gebied, die posisie van die Golgi- 
apparaat wees. (ajal (1914) en voor hom reeds Negri (1900), 
Holmeren (1901) en Kolster (1913) het die mening uitgespreek 
dat die Golgi-apparaat altoos geleë is tussen die kern en die 
“pol mundial”' of seloppervlakte waardeur die sekresie-produkte 
geëxkreteer word. (Courrier en Reiss (1922) het ook `n soortgelyke 
bewering gemaak, nl. dat die pool waar die Golgi-apparaat geleë 
is, in die geval van die parathyroied van die kat, die pool is 
waar exkresie plaasvind. [Hulle het egter nie die bewering deur 
die minste bewys kon staaf nie en dieselfde geld vir Reiss (1622) 
in verband met die hypophyse. 

Dat hierdie bewerings glad nie in ooreenstemming met die 
feite is nie skyn baie waarskynlik uit die lynreg teenoorgestelde 
bevindings van latere ondersoekers. Selfs die heel vroegste 
navorsers op die gebied van die Golgi-apparaat, soos die ontdekker 
e.a., het reeds gevind dat by gewone exokrine klierselle waar 
die exkresie-pool tog ongetwyfeld die apikale is, `n omgekeerde 
posisie van die apparaat baie dikwels voorkom. So ook het 
Bowen (1926) aangetoon dat in die epididymis van die kat, waar 
die exkresie-pool ook bekend is, `n omgekeerde posisie van die 
Golgi-apparaat `n baie algemene verskynsel is. Dieselfde is bewys 
deur Giroud (1928) vir die selle van die dermwand en nierbuisies, 
terwyl Weatherford (1929) dit ook dikwels aantref in die selle 
van die melkklier. 


Ondersoekings oor die verband van die Golgi-apparaat met 
die exkresie-polariteit is in die begin nie met die thyroied veel 
uitgevoer nie omdat `n duidelike beeld van die aktiewe thyroiedsel 
maar eers in die laaste paar jare verkry is. Soos Uhlenhuth 
(1934) in `n resente artikel oor die vraag met reg sê: '"The 
physiological interpretation of the cytologv of the thvyroid is still 
in a stage in which it needs to draw upon other well established 
facts for analvsis rather than be used as supporting evidence in 
the investigation of other unsettled problems. ln particular the 
direction of the secretory current at different stages of the secretion 
process is still a much debated guestion; it would be unwise to 

apply any of the current hypotheses relating to the excretion 
polarity of the thyroid cell in the formulation of a theory 
postulating a relation between the excretion polarity of the cell 
and the position of the Golgi apparatus”'. Cowdry (1922) was 
waarskynlik die eerste op hierdie gebied en op grond van die 
feit dat hy in één uit elke soo thyroiedselle die Golgi-apparaat 
in an omgekeerde posisie aantref, maak hy die bewering. dat, 
onder sekere omstandighede, die thyroiedselle die rigting van 
hulle normale exkresie-polariteit kan omkeer en die sekresie kan 
uitstoot aan die basale sy van die sel. Dat so `n gevolgtrekking, 
veral in die lig van die werk wat op exokrine klierselle gedoen 
is en wat ons hierbo aangehaal het, baie gewaagd is, ly geen 
twyfel nie. Ook is deur latere ondersoekers bewys geword dat 
die bevindings en gevolgtrekkings van Cowdry voorbarig en 
ongegrond was. So b.v. kon Ludford en Cramer (1928) nie 
één geval van `n omgekeerde posisie van die Golgi-apparaat vind 
nie in die thyroiedselle van rotte waarvan. die kliere geprikkel 
was deur blootstelling aan lae temperatuur. ln al die gevalle 
was die Golgi-apparaat aan die apikale sy van die sel geleë. 
Ook Hirschlerowa (1927) kon in die skildklierselle van Rana 
gedurende die verhoogde aktiviteit tydens die metamorphose g'n 
omgekeerde posisie van die Golgi-apparaat aantoon nie. Ook 
ek kon in my ondersoekings oor die thyroiede van Bufo en 
A rthroleptella nooit in één enkele epitheelsel die Golgi-apparaat 
aan die basale sy van die selkern vind nie. Dit skyn dus baie 
onwaarskynlik dat daar enige verband kan bestaan tussen die 
posisie van die Golgi-apparaat en exkresie-polariteit in klierselle. 
Indien basale exkresie dus in die thyroiedepitheel aangetoon wil 
word moet ander bewyse daarvoor gesoek word. 


Dat die Golgi-apparaat wel deeglik in verband staan met 
die sekresieproses is buiten twyfel. Soos Bowen (1929) herhaal- 
delik daarop nadruk gelê het, moet duidelik onderskei word tussen 
die twee prosesse van klierselaktiviteit, nl. tussen sekresie en 


exkresie. Onder eersgenoemde word verstaan slegs daardie deel 
van die selaktiviteit wat lei tot die vervaardiging van die sekresie- 
produkte, terwyl onder laasgenoemde die verwydering van die 
sekresie-produkte uit die selliggaam moet verstaan word. Al sou 
dit dus bewys word, soos Uhlenhuth (1934) ook tereg beweer, 
dat die Golgi-apparaat `n essensiële rol speel in die vervaardiging 
van die sekresie-produkte dan kan so `n verband nie, sonder 

ook beskou word as `n bewys dat die exkresie beheer word deur 
die Golgi-apparaat nie. 

Uit my ondersoekings is dit baie duidelik dat die Golgi- 
apparaat wel deeglik in verband staan met die sekresie-aktiviteit 
van die kliersel. 'Tydens die metamorphose, b.v. wanneer ons 
uit sulke verskynsels Soos epitheelverhoging, verhoogde deur- 
bloeding, ens., weet dat verhoogde aktiviteit ingetree het, is daar 
Ook `n opvallende verandering in die bou van die Goligi-apparaat. 
Dit besit op daardie tydstip `n baie verdikte vorm, lê as U-vormige 
stringe uitgestrek in die rigting van die apikale pool en vertoon 
'n dubbele belyning in teenstelling met die ingekrimpie, dun, 
draadvormige toestand waarin dit gedurende die rustoestand voor- 
gekom het. Na die aktiviteit, aan die einde van die metamorphose, 
het dit uiteen geval tot dun, kort stafies wat in die cytoplasma 
in `n apikale posisie ronddrywe. Nassanov (1923, 1924), Ludford 
en Cramer (1926, 1928), Hirschlerowa (1927), Krogh, Lindbergh 
en Okkels (1932), Okkels (1932) en Uhlenhuth (1934) beskrywe 
ook almal `n min of meer soortgelyke verhouding tussen die 
sekretoriese aktiviteit van die thyroied-epitheelselle en die Golgi- 
apparaat. 


Op die huidige oomblik ondergaan ons opvattinge met betrek- 
king tot die aktiviteit van die thyroied belangrike wysigings. 
Alles skyn te draai om die vraag of die thyroiedselle in staat 
is om, nie alleen deur die apikale pool nie, maar ook deur die 
basale pool, te exkreteer. Uhlenhuth (1934) meen dat dit wel 
moontlik is en dat dit ook gebeur as gevolg van prikkeling met 
die hormoon van die voorlob van die hypophyse: dit blyk egter 
dat hy nie veel bewyse daarvoor het nie. Dieselfde geld ook 
vir Grant (1930, 1931) en Wagschal (1931) wat albei die bipolare 
exkresie-meganisme onderskryf maar nie genoegsame bewyse kan 
aanvoer nie. (Okkels (1933) is nog die enigste wat `'n poging 
aanwend om `n definitiewe formulering van die werklike proses 
op te stel. ln sy bydrae '“The mechanism of secretion in the 
thyroid gland'”' stel hy die saak as volg voor: “The mechanism 
of secretion in the thyroid is evidently twofold : formation and 
reabsorption of colloid. But this peculiar feature of thyroid 
activity might very well be explained merely as a phenomenon 
of detached functions of the thyroid cells. In a manner of speak- 
ing they work in teams while other gland cells work singly, 
producing their secretion rhythmically by a seguence of intra- 
cellular functions. Tn acinar cells, condensations, which arise in 

contact with mitochondria in the basal region of the cell, remain 
as such for a few minutes. 'They will transform from @ranules 
to. secretion droplets and they will enter the Golgi zone, pre- 
sumably to undergo further physico-chemical changes. A few 
hours after their formation they will, according to Hirsch, be 
discharged into the lumen. At any moment of the period the 
amount of the stored material will necessarily be limited to a 
fraction of the whole cytoplasm. 


“Not so in the thyroid. Functions which are elsewhere con- 
fined to the cytoplasma of a single cell are in the thyroid separated 
in space and time. (Condensations which arise in contact with 
mitochondria in the apical region of a thyroid cell will remain 
there as granules for an unknown period of time. 'Then a dis- 
charge into the vesicle will take place and the material will be 
stored as the temporary secretion, the thyroid colloid. 


“The colloid may be temporary only in this respect that it 
reguires liguefaction to be definitely discharged. In time it will 
liguefy and re-enter the cells as droplets, enter the Golgi zone 
and pass towards the basal region of the cell. In 30—6o minutes 
there will be evidence of discharge into the capillaries. 


“Therefore, the unigue position of the thyroid gland from 
a histophysiological viewpoint is due chiefly to its faculty of 
storing a provisional secretion outside the cells and conseguently 
in larger guantities and for a longer time than any other gland. 


“The mitochondria are considered responsible for the original 
formation of the secretion whereas the Golgi apparatus is involved 
in its ultimate discharge.” 


Neem ons nou hierdie uiteensetting van Okkels aan en pas 
dit toe op die geval van Bufo dan is dit seker een van die 
interpretasies wat die meeste ooreenstemming met die feite toon, 
Sekresie vind plaas gedurende die vroeëre stadia van die “pro, 
metamorphose'” en word in groot hoeveelhede in die follikellumen 
opgegaar. 'Teen die einde van die “pro-metamorphose” is daar 
'n versnelde sekresie en `n verhoogde aktiviteit maar die exkresie 
is nog altyd apikaal soos aangetoon deur die skielike styg ing in 
die relatiewe kolloied-volume. Kort voor die deurbreking van 
die voorpote, dus véér die “klimax””, word die opgegaarde kolle 
vrygesit deurdat dit uit die follikellumen geabsorbeer word as 
chromophobe kolloied en in die epitheelselle te sien is as Anderson. 
vakuoles. Hierdie chromophobe kolloied, `n oplosbare vorm dus 

van die hormoon, word dan aan die basale pool van die sel 
geëxkreteer in die perifollikulêre kapillêres en bring dan die 
morphologiese veranderings gedurende die “klimax”” teweeg. Op 
hierdie moment is die exkresie-polariteit van die epitheelselle dus 
omgekeerd. 'Teen die einde van die ''klimax”, dus nê die 
metamorphose, keer die exkresie-polariteit van die selle weer terug 
tot die vroeëre toestand en word die sekresie weer in die lumen 
gestort waar dit ophoop vir latere gebruik. Ons kan selfs verder 
gaan én aanneem (wat natuurlik baie moontlik blyk uit die 
experimentele versnelling van die metamorphose) dat hierdie 
polariteits-veranderinge een van die eienskappe is van die hormoon 
van die voorlob van die hypophyse en dat die hypophyse-hormoon 
dus nie net die groei van die skildklier beheer nie maar ook die 
exkresie-polariteit van die epitheelselle. 


Wil ons egter hierdie hypothese toepas op Arthroleptella dan 
is daar allerlei moeilikhede. ln die eerste instansie het ons hier 
te doen met `n klier wat aktief is vanaf die vroeëre stadia van 
die ''pro-metamorphose”' en waar nooit gedurende die metamor- 
phose-periode `n hoeveelheid kolloied in die follikels aanwesig 
is wat enigsins kan vergelyk word by dié wat ons in die Bufo- 
thyroied voor die “metamorphose-klimax”” vind nie. Ons het dit 
reeds probeer verklaar deur te sê dat die kolloied-sekresie en 
kolloied-vrysetting (afgifte aan die bloedstroom) gedurende die 
vroeëre stadia van die metamorphose min of meer parallel verloop, 
iets wat nog baie meer waarskynlik blyk as ons die deurbloeding 
van die klier in vergelyking met dié van Bufo in aanmerking 
neem. Pas ons nou Okkels se hypothese hier toe, of meer in 
die algemeen, die bipolare exkresie-meganisme soos voorgestaan 
deur Uhlenhuth, Wagschal, Grant en andere, dan sal dit beteken 
dat exkresie van kolloied gedurende die metamorphose in twee 
rigtings moet plaasvind, nl. aan die apikale en aan die basale sy 
van die sel. 


So 'n toestand in `n kliersel kan ek my moeilik voorstel. 
Die enigste moontlike verklaring dan vir die aktiviteit van die 
Arthroleptella-skildklier 1ê, m.i., daarin dat die exkresie uit die 
sel altoos apikaal geskied, d.w.s. intrafollikulêr, en dat die kolloid 
die follikellumen langs `n ander weg as deur die epitheelselle 
in `n basale rigting verlaat. 


Dit skyn baie asof die oë van ondersoekers deur die moont 
likheid van `n basale exkresie-meganisme gesluit geraak het vir 

die moontlikheid dat die kolloied langs klein afvoerkanaaltjies 
tussen die epitheelselle van die follikelwand mag afgevoer word. 
Die teenwoordigheid van Sulke kanaaltjies is baie duidelik in 
my preparate te sien (Hoofstuk 3, Fig. 3). Hulle is net aangetref 
by Arthroleptella en ook net in die stadium van maximale aktivi- 
teit. Dat hulle by Bufo ook wel teenwoordig moet wees betwyfel 
ek vir g'n oomblik nie. Die kleurmetodes wat gebruik was, was 
egter nie voldoende om hulle tussen die veel laer epitheel aan 
te dui nie. Soortgelyke afvoerkanaaltjies soos deur my by 
Arthroleptella beskryf, word ook deur Hirschlerowa (1927) aan- 
getref in die thyroied van Rana. Sy gee in haar bydrae `n paar 
baie duidelike tekeninge van sulke kanaaltjies en onderskei die 
werkelike afvoerkanaaltjies baie definitief van ander kunsmatig 
ontstane ruimtes, sodat ons sonder die minste twyfel kan aanneem 
dat die ''Saft und zugleich Ausfihrungskanalchen”' van haar nie 
kunsmatig ontstane fixerings-produkte is nie, maar werkelike klein 
buisies tussen die epitheelselle. Sy spreek haar dan ook sonder 
enige dubbelsinnigheid uit oor die kwessie van die manier. waarop 
die kolloied die follikellumen verlaat en in die bloedstroom te 
lande kom : ''Fiir den Weg, auf welchem das sich im Driisen- 
blischen bildende Kolloid dem Organismus abgegeben wird, halte 
ich interzellulare Kanalchen (Ausfihrungskanilchen), die das 
Azinuslumen mit den interazinêren Lymph- und Blutriumen 
verbinden und wahrend der Metamorphose in grészerer Zahl auf- 
treten””. 


Die teenwoordigheid van hierdie intersellulêre afvoerkanaal- 
tjies gee al dadelik `n oplossing van die probleem wat ons teen- 
gekom het in die poging om die moontlike gelyktydige intra- 
follikulêre sekresie en kolloied-afgifte by die Arthroleptella- 
skildklier te verklaar. Word die kolloied langs die afvoer- 
kanaaltjies na die bloedstroom gevoer dan kan intrafollikulêre 
kolloied-exkresie en extrafollikulêre kolloid-afvoer gelyktydig 
plaasvind, iets wat nie moontlik geblyk het onder die bipolare 
exkresie-opvatting nie. Verder het ons in Hoofstuk 3 reeds 
daarop. gewys dat die afvoerkanaaltjies slegs aangetref word op 
die stadium wanneer die epitheelselle op hulle maximale aktiviteit 
verkeer; dit vind Hirschlerowa ook in haar ondersoekings by 
Rana. Ook vind ons dat op dieselfde stadium die deurbloeding 
van die orgaan maximaal is. Dit kom my dus as baie waar- 
skynlik voor dat die afvoerkanaaltjies, net soos die deurbloeding, 
beheer word deur `n faktor van buite — moontlik dieselfde vir 

albei. Dat hierdie faktor die hypophvse mag wees, 1ê voor die 
hand. Voordat die hypophyse egter nie eers ondersoek is by 
Arthroleptella gedurende die metamorphose nie, sou dit bepaald 
voorbarig wees om sonder meer `n korrelasie tussen hierdie twee 
buislose kliere aan te neem. Ongetwyfeld sal so `n ondersoek baie 
lig kan werp op die hele vraagstuk van thyroied-aktiviteit en 
thyroied-exkresie. 


0. `N KORT SAMEVATTING VAN DIE RESULTATE VAN DIE 
ONDERSOEK. 


Uit die ondersoek is dit baie duidelik bewys dat die skildklier 
as cen van die belangrikste faktore van die inwendige omgewing 
van Amphibia beskou moet word in so verre dit die metamorphose- 
verskynsel betref. Uit die mikroskopiese ondersoek, volume- 
bepalings en die voedingsexperimente kom ek tot die gevolg- 
trekkings: 


(m Dat die skildklier kort voor die '“metamorphose-klimax”” 
baie in aktiviteit toeneem, soos aangedui deur epitheelverhoging, 
volumetoename en vermeerderde deurbloeding. 


(2) Dat by Bufo daar `n ophoping van kolloied in die 
follikels plaasvind tot kort voor die “klimax”', wat dan in die 
begin-stadia van die '“'klimax” `n vermindering ondergaan en 
na die metamorphose weer styg tot die vroeëre maximum. By 
A rthroleptella is daar nie `n soortgelyke kolloied-ophoping vér 
die metamorphose nie en die maximum hoeveelheid kolloied word 
vir die eerste keer nd die metamorphose aangetref. Hierdie verskil 
word geinterpreteer as sou die kolloied by Bufo kort voor die 
metamorphose vir die eerste keer aan die bloedstroom afgestaan 
word, terwyl by Arthroleptella kolloied-sekresie en kolloied-afgifte 
gelyktydig plaasvind. 


(5) Dat die posisie van die Golgi-apparaat in die epitheelselle 
van die Anura-thyroied nie as `n aanwysing van die exkresie- 
polariteit van die sekreet kan dien nie. 


(4) Dat die Golgi-apparaat wel in verband staan met die 
sekretoriese aktiviteit van die epitheelselle. 

(5) Dat thyroxine-behandeling die normale differensiasie en 
aktiviteit van die thyroied by Anura-larves onderdruk sodat by 
laasgenoemde véér, gedurende en nd die metamorphose die 
thvroied dieselfde mate van ontwikkeling vertoon as dié van `n 
jong larve waarin nog @'n tekens van naderende metamorphose 
voorkom nie. 


(6) Dat hypophyse-behandeling in die Anura-thyroied eers 
die groei prikkel en dan die vrysetting van die opgehoopte intra- 
follikulêre kolloied teweegbring deur `n proses van absorpsie 
voorafgegaan deur `n vervloeiing of verandering van die kolloied 
in `n chromophobe of onkleurbare vorm. Die vervloeide of 
cbromophobe kolloied word dan in die epitheelselle opgeneem 
(Anderson-vakuoles) en aan die basale pool van die sel in die 
perifollikulêre lymph- en bloedruimtes geëxkreteer. 


(7) Dat by Arthroleptella kort voor die ''metamorphose- 
klimax”” duidelike intersellulêre afvoerkanaaltjies te sien is. Wat 
die normale Arthroleptella betref en moontlik ook normale Bufo, 
word die vermoede uitgespreek dat die weg waarlangs die 
intrafollikulêre kolloied die follikellumen verlaat om in die bloed- 
stroom te geraak, nie intrasellulêr is nie maar wel langs hierdie 
intersellulêre afvoerkanaaltjies. 


Van hierdie geleentheid wil ek graag gebruik 
maak om Prof. P. ]. Battaerd, my leermeester in die 
Physiologie, te bedank vir die aandag wat hy gedurende 
my studiejare aan my gegee het en vir die belangstelling 
wat hy by my vir die vak opgewek het. 


Graag wil ek hier ook my hartelike dank betuig aan 
Prof. C. G. $. de Villiers van die Afdeling Zoëlogie 
aan hierdie Universiteit vir die hulp aan my verleen deur 
die goedwillige verskaffing van `n groot deel van die 
materiaal vir hierdie ondersoek, asook vir sy raad en 


aanmoediging wat vir my van besonder groot waarde 
gewees het. 


Ook wil ek Dr. C. Grobbelaar bedank vir die 
waardevolle hulp wat hy aan my verleen het deur die 
nasien van die manuskrip. 

